Individual kulhivaru award ah vaadhaakuraa kulhuntherin iulaankohfi | Mihaaru\nއިންޑިވިޖުއަލް ކުޅިވަރު އެވޯޑަށް ވާދަކުރާ ކުޅުންތެރިން އިއުލާންކޮށްފި\nއެންމެ މޮޅު ފިރިހެން އިންޑިވިޖުއަލް ކުޅިވަރު ކުޅުންތެރިޔާ އަށް ވާދަކުރާ ކުޅުންތެރިން (ކ-ވ) ޒަޔާން، އަޝްރަފް، ސާއިދު، ޒީސްތު އަދި ޒައިދު.\n04 މެއި 2018 - 07:35\nމިހާރު" ނޫހުން މުޅިން އަލަށް ތައާރަފްކުރާ މިހާރު އެވޯޑްސްގައި ހޮވާ މިދިޔަ އަހަރުގެ އެންމެ މޮޅު އިންޑިވިޖުއަލް ފިރިހެން އަދި އަންހެން ކުޅިވަރު ކުޅުންތެރިޔާ އާއި އެންމެ މޮޅު ޒުވާން އިންޑިވިޖުއަލް ފިރިހެން އަދި އަންހެން ކުޅިވަރު ކުޅުންތެރިޔާގެ މަގާމަށް ވާދަކުރާ ކުޅުންތެރިންގެ ނަންތައް އިއުލާންކޮށްފި އެވެ.\nއިންޑިވިޖުއަލް ކުޅިވަރު ކުޅުންތެރިޔާ ހޮވަނީ އެތުލެޓިކްސް، ސްވިމިން، ބެޑްމިންޓަން އަދި ޓޭބަލް ޓެނިސް އެއްކޮށްލައިގެންނެވެ. މިއީ ރާއްޖޭގެ ކުޅިވަރު އެވޯޑެއްގައި އިންޑިވިޖުއަލް ކުޅިވަރުތައް ހިމެނި ފުރަތަމަ ފަހަރެވެ.\nމިދިޔަ އަހަރުގެ އެންމެ މޮޅު އިންޑިވިޖުއަލް ފިރިހެން ކުޅިވަރު ކުޅުންތެރިޔާގެ މަގާމަށް ވާދަކުރަނީ އެތުލެޓިކްސްގެ ޒައިދު ޝަރީފާއި ހަސަން ސާއިދާއި ބެޑްމިންޓަން ކުޅުންތެރިޔާ ހުސެއިން ޒަޔާން ޝަހީދު ޒަކީ އާއި ޓޭބަލް ޓެނިސް ކުޅުންތެރިޔާ މުހައްމަދު ޒީސްތު ނަސީމް އަދި ފެތުންތެރިޔާ ހަސަން އަޝްރަފް އެވެ.\nއެންމެ މޮޅު ޒުވާން އިންޑިވިޖުއަލް ފިރިހެން ކުޅިވަރު ކުޅުންތެރިޔާ އަށް ވާދަކުރާ ކުޅުންތެރިން (ކ-ވ) އަރްސަލާން، މުބާލް އަދި މުނާޒް.\nއެންމެ މޮޅު ޒުވާން އިންޑިވިޖުއަލް ފިރިހެން ކުޅުންތެރިޔާގެ މަގާމަށް ނޮމިނޭޓްވެފައިވަނީ ދުވުންތެރިޔާ މުހައްމަދު މުނާޒް އަލީ އާއި ބެޑްމިންޓަން ކުޅުންތެރިޔާ މުހައްމަދު އަރްސަލާން އަލީ އަދި ފެތުންތެރިޔާ މުބާލް އައްޒާމް އިބްރާހީމް އެވެ.\nއެވޯޑްސްގެ މީޑިއާ ޕާޓްނަރު ވީމީޑިއާގެ ވީޓީވީން ގެނެސްދޭ އެވޯޑްސްގެ ކައުންޓްޑައުން ޝޯގައި ކުޅުންތެރިންގެ ނަންތައް އިއުލާންކޮށްދިނީ ރާއްޖޭގެ އެންމެ މޮޅު ބާސްކެޓްބޯޅަ ކުޅުންތެރިޔާ އާއި އެންމެ މޮޅު ނެޓްބޯޅަ ކުޅުންތެރިޔާގެ މަގާމް ހާސިލްކޮށްފައިވާ އައިމިނަތު ޝިއުރާ އެވެ.\nމިދިޔަ އަހަރުގެ އެންމެ މޮޅު އިންޑިވިޖުއަލް އަންހެން ކުޅިވަރު ކުޅުންތެރިޔާގެ މަގާމަށް ވާދަކުރަނީ ފެތުންތެރިޔާ އައިޝަތު ސާޖިނާ އާއި ދުވުންތެރިޔާ މަރިޔަމް އަބްދުލްކަރީމް (މަރީ) އާއި ބެޑްމިންޓަން ދެ ކުޅުންތެރިން ކަމަށްވާ ފާތިމަތު ނަބާހާ އާއި އައިމިނަތު ނަބީހާ އާއި އަދި ފެތުންތެރިޔާ އައިމިނަތު ސަޖަން އެވެ.\nއެންމެ މޮޅު އަންހެން އިންޑިވިޖުއަލް ކުޅިވަރު ކުޅުންތެރިޔާ އަށް ވާދަކުރާ ކުޅުންތެރިން (ކ-ވ) ސާޖިނާ، މަރީ، ނަބާހާ، ނަބީހާ އަދި ސަޖަން.\nއެންމެ މޮޅު ޒުވާން އިންޑިވިޖުއަލް އަންހެން ކުޅުންތެރިޔާގެ މަގާމަށް ނޮމިނޭޓްވެފައިވަނީ ޓޭބަލް ޓެނިސް ކުޅުންތެރިޔާ އައިޝަތު ރަފާ ނާޒިމާއި ބެޑްމިންޓަން ދެ ކުޅުންތެރިން ކަމަށްވާ ނަބާހާ އަދި ނަބީހާ އެވެ.\nމި ދެ އެވޯޑަށް ވާދަކުރާ ކުޅުންތެރިންގެ ނަންތައް އިއުލާންކޮށްދިނީ 2010 ވަނަ އަހަރުގެ ސައުތު އޭޝިއަން ގޭމްސްގެ ސްޕްރިންޓް ރިލޭ އިން ރާއްޖެ އަށް ލޯ މެޑަލް ހޯދައިދިން ޓީމުގެ ދުވުންތެރިޔާ އަދި ގައުމީ ސްޕްރިންޓް ޓީމުގެ މިހާރުގެ އެސިސްޓަންޓް ކޯޗު ހުސެއިން ހަލީމެވެ.\nމި ހަތަރު އެވޯޑުގެ އިތުރުން ފުޓްބޯޅަ އާއި ވޮލީބޯޅައިން ވެސް އެވޯޑް ދޭނެ އެވެ. އެގޮތުން ފުޓްބޯޅައިން އެންމެ މޮޅު ތިން ކުޅުންތެރިންނާއި އެންމެ އުއްމީދީ ކުޅުންތެރިޔަ ހޮވާނެ އެވެ. ވޮލީބޯޅައިން ދެ ޖިންސުން އެންމެ މޮޅު ތިން ކުޅުންތެރިން އަދި ދެ ޖިންސުން ޒުވާން ކުޅުންތެރިޔާ ހޮވާނެ އެވެ.\nއެންމެ މޮޅު ޒުވާން އިންޑިވިޖުއަލް އަންހެން ކުޅިވަރު ކުޅުންތެރިޔާ އަށް ވާދަކުރާ ކުޅުންތެރިން (ކ-ވ) ނަބީހާ، ރަފާ އަދި ނަބާހާ.\nއެވޯޑް ހަފުލާ އޮންނާނީ މާދަމާރޭ ދުވަހުގެރޭ9ޖަހާއިރު ޕެރެޑައިސް އައިލެންޑް ރިޒޯޓުގަ އެވެ. މި ހަފުލާ ވީޓީވީން ވަގުތުން ދައްކާނެ އެވެ.\nއައްދެ މަހީކުރީ 600 އިން 400 އަށް އެރުމަކީ ކުޑަކުޑަ ނިބާލް ހޯދި ވަރަށް ބޮޑު ކުރިއެރުމެއްކަމަށް. އެކަމަކު އެހެނެއްނޫންދޯ މިވީ. 2017 ގަ ކޮންފަދަ ކާމިޔާބެއް ކުރިއެރުމެއް އަރުސަލާން ހޯދައިގެން ނޮމިނޭޓްވެގެން މިއުޅެނީ. ގައިމު އެހަށްދުވަކު ނިމުނު ސްކޫލް މުބާރާތުގަ ތިބުނާ ދެކުދިން ކުޅުނުތަން ދޮންތަވެސް ބެލިން. މަށަށް ހަމަ އުޑާބިމާހާ ތަފާތު ފެނުނު.\nމި އެވޯޑު ދޭން ބަލާ މިންގަޑަކީ ކޮބައިތޯ؟ ރެކޯޑް އާކުރުން ނުހިމެނޭ އުތަ؟ ދުވަން ބޭރު ގައުމުތަކުގަ ތިބެ ރަނގަޅު ނަތީޖާ ހޯދާ މީހުން މިއަށް ނާރާ؟ މީ ދެން ވަރަށް ފައްކާ އެވޯޑެއް! ހެހެހެ\nތީ ވަކިބަޔަކަށް ދޭން އަޑިއަޑިން ހިންގާފައިވާ ބޮޑުވެގެންވާ ޖަރީމާއެއް. އެކަމަކު ކީއްކުރާނީ އިންސާފު ހޯދަން ދާނެތަނެއް މިއުޑުދަށުގަ ނެތެއްނު. ހުރިހާ ކަމެއްގައިވެސް ކަރަޕްޝަން މިއޮތީ މޫލާފަ. ދެން ތިޔަ ލިބޭ ބަޔަކަށްވެސް އެނގޭނެދޯ އެވޯޑް ހައްޤުވަނީ ކޮންބަޔަކަށް ކަން. ވަރަށް ސަލާމް\nބަލަ އަނެއްކާ އަނެއް ޖަރީމާ ތިހިންގަނީ ދޯ..ފާއިތުވި ހަތަރު އަހަރަށް ބެލިޔަސް އަރުސަލާން އަށް ނިބާލް ގެ މައްޗަށް ކުރި ހޯދިފައެއް ނެތް. ނިބާލް އަކީ ބެޑްމިންޓަން ޤައުމީ ޓީމުގައި ހުރި އެންމެ ހަގުކުޅުންތެރިޔާ. ޤައުމީ މުބާރާތުން އެތައް ކާމިޔާބެއް ހޯދަމުންދާ ކުޅުންތެރިއެއް..ދެންކޮން ޒުވާން ކުޅުންތެރިޔެކޭ މި ކިޔަނީ. ލަދުން ބޯހަލާކުދޯ.\nޢޭނ ނިބާލް އަކަށް ނޫންތަ ތި އެވޯޑް ލިބެންވީ..އެކަމަކުވާ ސާބަސް. ކުޅެގެން މޮޅުވަނީ ނިބާލް އެވޯޑް ލިބެނީ އެހެން ބަޔަކަށްްް.\nޝިފާޒު މިދިޔައަހަރު ކިތަ އިންޓަނޭޝަނަލް މުބާރާތް ދުވިބާ؟ ރާއްޖޭގަ ބާއްވާ އެންމެ ހައިރޭކިން މުބާރާތަކީ ގައުމީ މުބާރާތް އެމުބާރާތް ޝިފާޒް ނުދުވޭ\nމަރިޔަމް އަބްދުލް ކަރީމް އަކީ 2017 އަހަރުގެ އެންމެކާމިޔާބު އަންހެން އެތްލީޓް އުމމީދުކުރަން މަރިއަށް މިއެވޯރޑް ލިބޭނެ ކަމަށް، މަރީއަކީ ދިވެހި ތާރީހު ދުއް އެންމެ ކާމިޔާބު އެތްލީޓޭ ބުނޔަސް ދޮގަކަށް ނުވާނެ،\nޝީފާޒް އަކީ 2017 ވަނަ އަހަރުގެ ފިރިހެން އެންމެ ކާމިޔާބު އެތްލީޓް. ކީއްވެ ޝިފާޒް ނަން ނެތީ.\nކޮބާ ބާސްކެޓްބޯޅަ؟ ރަދީފް®\nކޮބާ ކިހިނެތް ތިހަދަނީ،ކޮބާ ފަޒީލް،ޝިފާޒް އެދެމީހުން އެންމެ ގިނަ ގައުމީ ރެކޯޑް ފާއިތުވި އަހަރު ހެދީ... މަރީއަށް ސާބަސް..\nޝިފާޒް ވަނީ 2017 ވަނަ އަހަރު ޖެހި ޖެހިގެން4ފަހަރު ފުލް މެރަތަން އަދި ހާފް މެރަތަން ޤައުމީ ރެކޯޑް ހަދާ ޤައުމަށް ރީތިނަން ހޯދަދީފަ. ޝިފާޒް ނުހިމެނެންވީ ސަބަބެއް ނޭންގުނު.


އެމް.ޑީ.ޕީ ގެ 15 ވަނަ އަހަރީ ދުވަހުގެ ތަޙްނިޔާ އަރިސްކުރަން – Maldivian Democratic Party\nއެމް.ޑީ.ޕީ ގެ 15 ވަނަ އަހަރީ ދުވަހުގެ ތަޙްނިޔާ އަރިސްކުރަން\nމިއަދަކީ ދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) އުފަންވިތާ 15 ވަނަ އަހަރު ފުރޭ ދުވަހެވެ. މި އުފާވެރި ދުވަހުގެ ތަޙްނިޔާ މި ޕާރޓީގެ އެންމެހައި މެމްބަރުންނަށާއި މި ޕާރޓީއަށް ތާޢީދުކުރައްވާ އެންމެހައި ފަރާތްތަކަށް އަރިސްކުރަމެވެ.\nސިޔާސީ ޕާރޓީއެއްގެ ގޮތުގައި އެމް.ޑީ.ޕީ. ރަސްމީކޮށް ރަޖިސްޓްރީކުރެވިފައިވަނީ 26 ޖޫން 2005 ގައެވެ. އެމް.ޑީ.ޕީ. ގެ ފިކުރު ސިޔާސީ ޙަރަކާތެއްގެ ގޮތުގައި ފެށިގެން ދިއުންވީ ގިނަ ޕާރޓީ އެކުލެވޭ ޑިމޮކްރެސީގެ ޙަޔާތް ދިވެހިރާއްޖޭގައި ފެށުމުގެ އަސްލެއްކަމުގައެވެ.\nމި ހިތްވަރާއި، މި ޢަޒުމާއި، މި ކާމިޔާބީއާއި، މި އުއްމީދު އެކުލެވިގެންވާ ދެވަނަ ސިޔާސީ ޙަރަކާތެއް ދިވެހިރާއްޖޭގައި މިއަދު ވެސް ނެތެވެ. އެކަމުގެ ޙަޤީޤަތަކީ މި ޕާރޓީ ބިނާބެގެންވާ ފަލްސަފާއާއި އަސާސްތަކެވެ.\nރާއްޖޭގެ ރައްޔިތުންގެ ސިޔާސީ، އިޖްތިމާޢީ، ފަރުދީ، އަދި އިޤްތިޞާދީ މިނިވަންކަމާއި ޙައްޤުތަކާއި އިންސާފަށް ވަކާލާތުކުރާ އެންމެ ވަރުގަދަ މުއައްސަސާކަމުގައި މި ޕާރޓީ ވެފައިވެއެވެ. އޭގެ ސަބަބުން މިއަދާ ހަމައަށް ވެސް ރާއްޖޭގެ އެންމެ ތާއީދު ބޮޑު، އަދި މެމްބަރުން އެންމެ ގިނަ، ފަނޑުވުމެއް ނެތް ޕާރޓީކަމުގައި މި ޕާރޓީ ވެފައިވެއެވެ. އެމް.ޑީ.ޕީ އަކީ ރައްޔިތުން ބާރުވެރިކުރެވޭނޭ ގޮތަށް، އިންތިޚާބުކުރެވޭ ތަފާތު ގިނަ ގުނަންތަކުގެ މައްޗަށް އެކުލެވިގެން، މުޅި ރާއްޖެއަށް ފެތުރި، ފުޅާވެފައިވާ އެންމެ އިންތިޒާމުވެގެން ހިންގޭ ޑިމޮކްރެސީގެ ހަރަކާތެވެ.\nމި ޕާރޓީ ވުޖޫދުވުމަށްފަހު ރާއްޖޭގެ ރައްޔިތުން މި ޕާރޓީގެ ރިޔާސީ ކެންޑިޑޭޓުން ދެފަހަރުގެ މަތީން ރާއްޖޭގެ ވެރިކަމަށް އިންތިޚާބުކުރައްވާފައިވެއެވެ. މިގޮތުން 2008 ވަނަ އަހަރު ރައީސުލްޖުމްހޫރިއްޔާކަމަށް ރައީސް މުޙައްމަދު ނަޝީދު އިންތިޚާބުކުރައްވާފައިވާއިރު، 2018 ވަނަ އަހަރު ރައީސް އިބްރާހީމް މުޙައްމަދު ޞާލިޙް އިންތިޚާބުކުރައްވާފައިވެއެވެ. އަދި އެމް.ޑީ.ޕީ. ގެ ސިޔާސަތުތަކާއި ވަޢުދުތަކުގެ ތެރެއިން ރާއްޖެއަށް ބޮޑެތި އިންގިލާބީ ހެޔޮ ބަދަލުތައް މީގެކުރިން ވެސް ގެނެސްދެއްވާފައިވާކަމާއި، އަދި މިހާރު ވެސް ގެނެސްދެއްވަމުންދާކަން ފާހަގަކުރަމެވެ.\nމިގޮތުން ޓެކްސްގެ ނިޒާމާއި، ހިލޭ ބޭސްފަރުވާ ކުރެވޭނޭ ނިޒާމާއި، އިޖްތިމާޢީ ރައްކާތެރިކަމުގެ ނިޒާމާއި، ދަތުރު ފަތުރުގެ ނިޒާމު ޤާއިމުކުރުމުގެ އިތުރަށް، ލާމަރުކަޒުކުރުމާއި، ގެސްޓް ހައުސްގެ ސިޔާސަތު ތަޢާރަފުކުރުމާއި، މަސްވެރިންނަށް ހަމަ އަގު ހޯދައިދިނުމާއި، ދަރިވަރުންނަށް އެއްދަންފަޅިއަށް ކިޔަވައިދިނުމާއި، ބޯހިޔާވެހިކަމާއި ވެށިފަހި ޕްރޮގްރާމުން ގިނަގުނަ ބަދަލުތަކެއް ގެނެސްދީފައިވާކަން ފާހަގަކުރަމެވެ. އަދި ހިލޭ ޑިގްރީއަށް ކިޔެވުމުގެ ފުރުސަތާއި، ރާއްޖެއިން ބޭރުން ކިޔެވުމަށް ކުޑަ އިންޓްރެސްޓްގައި ލޯނު ފަހިކޮށްދިނުމާއި، އިންސްޓިޓިޔޫޝަނަލް ރިފޯމްގެނައުން ފަދަ މުހިއްމު ބަދަލުތައް މި ޕާރޓީގެ ވެރިކަމުގެ ތެރެއިން ގެނެސްދީ، އަދި ގެނެސްދެމުންދާކަން އުފަލާއެކު ފާހަގަކުރަމެވެ.\nމާތް ﷲ ގެ ވާގިފުޅާއެކު ދިވެހިރައްޔިތުންގެ ޑިމޮކްރެޓިކް ޕާރޓީ އަބަދުވެސް ދެމިއޮންނާނީ ދިވެހިރާއްޖެއަށާއި ދިވެހިންނަށް ހެޔޮވެރިކަން ކޮށްދިނުމަށާއި، އިސްލާމީ އުސޫލުތަކާއި، ޑިމޮކްރެސީއާއި، އިންސާފާއި ހަމަހަމަކަން ނެގެހެއްޓުމަށް ރައްޔިތުންނާއި ބައިނަލްއަޤުވާމީ ދުނިޔެއާއެކު ސާބިތުކަމާއެކުގައެވެ.


ޢަޞްރު (އެއްތިރީސްވަނަ ބައި) – Esfiya – Dhivehi Vaahaka Site\nޢަޞްރު (އެއްތިރީސްވަނަ ބައި)\n- by Jana - 0- January 12, 2017\n“ހެހެހެ………މަ ހާދަ ތަޅުވާ ހިތްވެޔޭ އޭނަ. ކުރީދުވަހު އަހަރެން ގުޅާފަ ބުނިން އަނެއްކާވެސް އަނބިދަށުވެގެންހޭ ތިއުޅެނީ. މިފަހަރު މުޅިން ވެސް އަނބީގެ ބަހަށް ހެއްލުނީހޭ. ތިހެން އުޅެންޏާ މަ އަނެއްކާވެސް އަނބި ޖަހައިގަންނާނަމޭ. ހެހެހެހެހެ……..މަށަށް ހަމަ ޔަޤީން އޭނަ މިހާރު އަލްބަމެއް ހަދަން ފަށާފާނެކަން. ރަނގަޅަށްވިއްޔާ މިހާރުއްސުރެ އަންހެނުންނާ މައްސަލަޖެހިފަ އޮންނާނީ. ވީހާވެސް ރަނގަޅީ އޭނަ އެގޮތަށް އުޅުނިއްޔާ. އަލްބަމެއް ނެރޭއިރަށް އޭނަ ދުވަހަކުވެސް އަޑިއަށް ނުފޮނުވޭވަރަށް ފޮނުވޭނީ އޭނަ މިހާރުއްސުރެ އެ ހާސްކަމުގަ އުޅެންޏާ. މިހާރު ވެސް އޭނަގެ ލަވަތަށް އެބަ އުޅޭ ދުނިޔޭގެ ޗާޓުގަ. މަ ބޭނުމީ އޭނަގެ ސޫރަ ޓީވީއިން ވެސް ނުދެއްކޭނެ ވަރަށް އޭނަ ބަދުނާމު ކުރަން!” އަޒާންގެ ކަނާތް ފަރާތުން ފަސް ފިޔަވަޅު ދުރުގައި ހުއްޓިހުރި އެ ބިޔަ ފިރިހެން މީހާގެ ވާހަކަ ނިމުނީ ރުޅިވެރި އަޑަކުންނެވެ. އެ މީހާ އެ ދެއްކީ ކާކުގެ ވާހަކަކަން ނަގައިގަނެވުނު ވަގުތު އަޒާންގެ ހިތުގައި ބިރުވެރިކަމުގެ ރާޅުބާންޏެއް ނެގިއެވެ. އެ މީހަކު އިތުރަށް ވާހަކަ ދެއްކިއެއްކަމަކު އަޒާނަށް އެއަށް ސަމާލުކަމެއްދެވޭ ގޮތެއް ނުވިއެވެ. ތިއްތިބެއާއި މެދު ވިސްނެން ފެށުމާއެކު އޭނައަށް ކައިރިން ފެންނަމުން މި ދިޔަ ސޫރައަކީ އޭނައަށް އާ ސޫރައެއް ނޫންހެން އޭނައަށް ހީވިއެވެ. އެ އަލިކޮށް ހުރި ބިޔަ މޫނާއި ތުނިކޮށް ކޮށާލެވިފައިވާ ބުޅި އިސްތަށިގަނޑު އޭނައަށް ފެނުނީ އަލަށް ނޫންހެން އަޒާނަށް ހީވީ ކީއްވެކަމެއް ނޭނގެއެވެ. އެ ސޫރަ އޭނައަށް ފެނުނީ ކޮންތަނަކުންކަން ނަގައިގަންނަން އަޒާނަށް ހިނދުކޮޅެއް ނެގިއެވެ. އެހެނަސް ދެންވެސް އެމީހެއްގެ ނަން ހަނދާނަކަށްނައެވެ. އަޒާން ވިސްނުމެއްގެ ތެރޭގައި އެމީހާއަށް ބަލަން ހުއްޓާ އެމީހާ ފޯނު ކަންފަތުން ވަކި ކޮށްލަމުން އަޒާނާއިވީ ފަރާތަށް އެނބުރިލުމާއެކު އޭނައަށް ސިހުމަކާއެކީ އިސްޖަހާލެވުނެވެ. އެ މީހާ ފޯނާއި ކުޅެމުން އަޒާންގެ ފުރަގަހުން ގޮސް އޭނައަށް ފަސްދިނުމުން ވެސް އަޒާނަށް ދެންވެސް އެއްފަހަރު އޭނައަށް ބަލާލެވުނެވެ. އެމީހާ ފިހާރައިން ނިކުމެގެން ދިޔަތަން ބަލަން ހުރެފައި އަޒާން އައިމަން ހޯދަން އަވަސްވެގަތެވެ.\n“އައްމު!” މިނެޓްތަކެއްގެ ހޯދުމަށްފަހު އަޒާނަށް އައިމަން ފެނުނީ ހަރުގަނޑެއްގެ ކައިރީގައި ކަކޫމައްޗަށް ތިރިވެ އިންދައެވެ. ދެންމެ އިވުނު ވާހަކައިންނާއި ބާރަށް ހިނގުމުގެ ސަބަބުން އޭނަގެ އަޑުގައި ހާސްކަމެއްވިއެވެ.\n“ޔަޕް!” އައިމަން އެތާހުރި ޔޯގަޓް ތަށްޓެއް ނަގައި އޭގެ ބޭރު ބަލަމުން ޖަވާބު ދިނެވެ. އޭނައަށް އަޒާންގެ އަޑުގައި ތަފާތެއްވިކަން ފާހަގަ ނުވާ ފަދައެވެ.\n“އައްމު….ދެންމެ…..މީ، ތި…ތިއްތިބޭގެ ވައިފް ފިލްމެއް ކުޅުނެއްނުދޯ؟” އަޒާން އޭނަގެ އަޑު ހަމައަކަށް އެޅޭތޯ ބަލަމުން ވާހަކަ ދެއްކިއެވެ. އޭނަ މި ޚަބަރުގެ އަސްލު އެނގުމެއްނެތި އައިމަން ހާސްކުރުވާކަށް ބޭނުމެއްނުވިއެވެ.\n“އާނ…….ދީވާނާ ހިތް މަގޭ. ފޫހި ފިލްމުގަނޑެއް ހުވާ!” އައިމަން މެހެނާޒަށް އަންނަ ރުޅިއެއްގެ ސަބަބުން ބުނެލިއެވެ.\n“މީ…..އެ ފިލްމް ކުޅުނު ފިރިހެން މީހާއަށް ކިޔަނީ ކީކޭ؟” އަޒާން ނޫންކަމަށް ހަދާފައި ސުވާލުކުރީ އޭނަ ނެތް ހަނދާނެއް އައިމަން ހުންނާނެއޭ ހިތާއެވެ. އޭނައަށް ވުރެ ބޮޑަށް އައިމަނަށް ފިލްމީ ދާއިރާގެ މަޢުލޫމާތު އެނގޭތީވެއެވެ. އަޒާންގެ އެ ސުވާލުން އައިމަން ނުރުހުންވެފައި ކަހަލަ ގޮތަކަށް އަތުގައި ހުރި ޔޯގަޓް ތަށި ހަރުގަނޑުގައި ބެހެއްޓިއެވެ. އެއަށްފަހު އެ ނުރުހުންތެރިކަމާއެކީ ކޮޅަށް ތެދުވިއެވެ.\n“މާޒިންއެކޯ އޭނައަށް ކިޔަނީ! ޒާން އޭނަގެ ފޭނަކަށްވުމުގެ ކުރިން އޭނައާއި ބެހޭގޮތުން ވާހަކަތަކެއް ބުނެލަން ބޭނުން. އެ މާޒިންއަކީ ތިއްތިބޭގެ ވައިފްއާ އެއްކޮށް ތިއްތިބެއަށް ޗީޓްކުރި މީހެއް. ދޭއި ބޯތް ހާޓް ހިމް އަ ލޮޓް! އަހަންނަށް ވެސް މި ހުރިހާ ވާހަކަތައް ސާފުވީ އެ މެހެނާޒްގެ މަރުގެ ސިއްރު އެނގޭތޯ ބަލަންވެގެން ސާޗްކޮށް ނޫސްތައް ކިޔަން ފެށީމަ. ދޭއި އާރ ޖަސްޓް ޑިސްގަސްޓިންގް!” އައިމަން އެހެން ބުނެ އާދައިގެ މަތިން ރުޅިވެރިކަމާއެކީ ނުބައި ބަސްތަކެއް ކިޔާލިއެވެ. އަޒާނަށް އައިމަންގެ ރަތްވެފައިވާ މޫނަށް ބަލަން ހުރެވުނީ ދެބުމަ ކައިރި ކޮށްގެންނެވެ. ދެންމެ އޭނައަށް މި ފެނުނީ އައިމަން އެ ސިފަކުރި ނުބައި ޝަޚުޞިއްޔަތުކަން އޭނައަށް އެވަގުތު ޔަޤީން ކުރެވުނެވެ. މާޒިން އުޅެނީ އަނެއްކާވެސް ތިއްތިބެއަށް ކެއްސެއްދޭންކަން އެނގުންވުމުން އަޒާންގެ ހިތް ނުތަނަވަސްވިއެވެ. އޭނަ ވީހާވެސް އަވަހަކަށް މި ޚަބަރު ތިއްތިބެއަށް ގެންގޮސްދޭންވީ ކަމަށް އޭނަގެ ސިކުނޑި ބުނެލައިފިއެވެ.\nއަޒާނަކީ އެކަނި ދަތުރުކުރަން އާދަވެފައި ހުރި ކުއްޖަކަށް ނުވިޔަސް އޭގެ އަނެއްދުވަހުގެ ހެނދުނު ހެނދުނާ ހޭލައިގެން އޭނަ ޑްރައިވަރާއިއެކީ ފޭދުއަށްދާން ދަތުރުފެށިއެވެ. މިއީ އައިމަންގެ އާދައެއް ކަމަށްވިޔަސް މި ނޫނީ އަޒާން ދުވަހަކުވެސް ގޭގެ އެކަކަށްވެސް އެންގުމެއްނެތި ގެއިން ނިކުމެގެން ގޮސްފައި ނުވެއެވެ. ދުވަހަކީ ހުކުރު ދުވަހަށްވެފައި އެ ގަޑީގައި ގޭގެ އެންމެން ތިބީ ގަދަ ނިދީގައެވެ. އޭނަ އަނބުރާ ގެއަށް އަންނައިރު ވެސް މަންމައާއި ބައްޕައާއި އައިމަން ހޭލާނެހެނެއް އޭނައަށް ހިއެއްނުވެއެވެ. އެމީހުންނަށް އޭނައަށް އިވުނު ވާހަކަތައް ނާންގަން އަޒާން ނިންމީ ތިއްތިބެއާއި ބެހޭގޮތުން ގޭގެ ތެރޭގައި ވާހަކައެއް ދެކެވިއްޖެނަމަ ގޭގެ ހިމޭންކަން ނެތިދާނެކަން ޔަޤީން ކުރެވޭތީވެއެވެ. އައިމަން ކައިރި ބުނެފިނަމަ އޭނަ މަންމައާއި ބައްޕައާއި ޙިއްޞާކުރާނެކަން އަޒާނަށް އެނގެއެވެ. އެ ވާހަކަތައް އިވިފައި މަންމައާއި ބައްޕަ ވަކި ތިއްތިބެއަށް އެހީވާކަށް ނޫޅޭނެކަން ވެސް އަޒާނަށް އެނގެއެވެ. ތިއްތިބެ ގެއިން ނިކުމެގެން ދިޔަ ދުވަހު އެމީހުންގެ ބޮލުގައި ވެސް އެޅުވި އިލްޒާމްގެ ސަބަބުން އެ ދެމީހުންވެސް ތިބެނީ ތިއްތިބެއަށް ހިސާބަކަށް ނުރުހުންވެފައެވެ. ވަކިން ޚާއްޞަކޮށް ބައްޕައެވެ. އެހެނަސް އެއީ އެކަން ވާންޖެހޭ ގޮތެއް ނޫނެއްނޫން ހެއްޔެވެ؟ ހަމައެކަނި އެއްވަގުތުކޮޅެއްގައި ޖަޒުބާތުގައި ޖެހުމުގެ ސަބަބުން ބުނެވޭ ބަސްތައް ގުޅުން ކަނޑާލަންޖެހޭ ސަބަބަކަށްވެގެން ނުވާނެ ނޫންހެއްޔެވެ؟ މަންމައާއި ބައްޕައަށް އެކަން ވިސްނޭނެ ނަމައެވެ. ކޮންމެއަކަސް އަޒާން އޭނައަށް ވެވުނު ވަރަކުން ގުޅުން ދަމަހައްޓަން ނިންމިއެވެ. އޭނައަކީ މީހުންނާއި ވާހަކަ ދައްކައި އެކުވެރިވާން އެހާ މޮޅު މީހަކަށް ނުވިޔަސްމެއެވެ.\nވިސާމްގެ ތަނަވަސް ގޭގެ ދޮރު ކައިރީގައި މަޑުކޮށްލި ވަގުތު އޭނަގެ ދެއަތް ފިނިވެ ހިތުގެ ތެޅުން އަވަސްވިއެވެ. މިވަގުތު އެގޭގައި ތިއްތިބޭގެ އިތުރުން ތިއްތިބޭގެ އަންހެނުން ވެސް އުޅޭނެކަން ހަނދާންވި ވަގުތު އޭނަ އިތުރަށް ނުތަނަވަސްވިއެވެ. ދުވަހުގެ އެ ވަގުތު ގޭގެ ބެލް ޖަހާލުމުން އެމީހުންނަށް އުނދަގޫވެދާނެއޭ ހިތައި އަޒާން އަނބުރާ ދާންވެސް އުޅުނެވެ. އެހެނަސް މާޒިންގެ ރުޅިވެރި އަޑު ހަނދާނަށް އައުމުން އަޒާން ހިތްވަރުކޮށްފައި ތުރުތުރު އަޅަމުން ދިޔަ އަތުން ގޭގެ ބެލް ޖަހާލިއެވެ. މާ ގިނައިރެއްނުވެ ގޭގެ ދޮރު ހުޅުވުނެވެ.\n“ކޮން ކުއްޖެއް؟” ދޮރު މަތީގައި ހުރި ޝަފަޤް ހުރީ ހިނިތުންވެގެނެއްކަމަކު އޭނަގެ ނިތަށް ރޫގިނަވިއެވެ.\n“ޒަން…ނާން…..އަ….އަޒް…..އަޒާން! އަޒާން.” ދުވަހަކުވެސް ނުފެންނަ މީހަކު އޭނައާއި މުޚާތަބު ކުރުމުން އާދައިގެ މަތިން އަޒާންގެ އަނގަ އޮޅޭ ގޮތްވިއެވެ. އެވަގުތު އޭނަގެ ހިތް މޭތެރޭގައި އޮވެ ބާރަށް ތެޅެމުން ދިޔައެވެ.\n“އަޒާން……އަޒާން ޚާލިދު، ދޯ؟” ޝަފަޤް މަންމަގެ ވާހަކަތައް ހަނދާން ކޮށްލަމުން އޭނަގެ ކުރިމަތީގައި ހުރީ ކޮން ކުއްޖެއްކަން ދެނެގެންފިއެވެ. އަޒާން އޭނަގެ މޫނުމައްޗަށް ހިނިތުންވުމެއް ފަތުރާލަމުން ބޯޖަހާލިއެވެ.\n“ހެހެ…..އަވަހަށް ވަދޭ…..މިޝީ ދޫނި ބަލާބަލަ މިހިރީ ކޮން ބޭބެއެއް؟” ޝަފަޤް އެ ދޮރު ބޮޑުކޮށް ހުޅުވައި އަޒާނަށް ތަންދައްކަމުން ސިޓިންގް ރޫމުގެ ސޯފާގައި އިން މިޝްކާއަށް ގޮވާލިއެވެ. މިޝްކާ ސޯފާއިން ތެދުވުމެއްނެތި ދޮރާއި ދިމާލަށް ބަލާލި ވަގުތު އަޒާން ވަދެފިއެވެ. މިޝްކާ އަޒާން ފެނިފައި ދެބުމަ ކައިރި ކޮށްލަމުން ތިރީ ތުންފަތް ފުރޮޅާލިއެވެ.\n“ހެހެހެ……..މިޝީއަށް ނޭނގޭނެ ޒާންބެ. އެހާ ކުޑައިރުވިއްޔާ ފެނުނީ. އެކަމަކު މިއީވެސް ބޭބެއެއް އިނގޭ. ހާދަ ބޮޑުވެއްޖެޔޭ ކޮއްކޮ…..” އަޒާން ގޮސް މިޝްކާގެ ކައިރިއަށް ކަކޫމައްޗަށް ތިރިވެ މިޝްކާގެ ބޮލުގައި ފިރުމާލިއެވެ. ޝަފަޤްގެ ފަރާތުން ފެނުނު އެކުވެރިކަމާއި އެތައް ދުވަހެއްފަހުން މިޝްކާ ފެނުމުން އޭނަގެ ހިތުގައިވި ނުތަނަވަސްކަން ފިލައިދިޔައެވެ.\n“އުނހު! ކޮއްކޮ ބޭބެ ކިޔަން ބައްޕިގެ ފްރެންޑަކަށް. ތި ބޭބެއަށް ކިޔާނީ ޒޯންބެ.” މިޝްކާ ސީރިއަސްކަމާއެކީ އަޒާން ބުނި ނަން ހަނދާންކޮށްފައި އެހެން ބުނެލުމާއެކު އަޒާނަށާއި ޝަފަޤަށް އެކީގައި ހެވުނެވެ.\n“އަޒާން ސައިބޮއިގެންތަ ތިއައީ؟” ހުނުމުގެ ތެރެއިން އެހެން އަހާލަމުން ޝަފަޤް ހުނުން ހުއްޓާލިއެވެ.\n“ސައި ބޭނުމެއްނޫން. ތިއްތިބެ ކޮބައިތަ؟” އޭނަ އައި މަޤްޞަދު ހަނދާންވެފައި އަޒާން ކޮޅަށް ތެދުވިއެވެ. ތިއްތިބެއަކީ ކާކުކަން ނަގައިގަންނަން ޝަފަޤަށް ހިނދުކޮޅެއް ނެގިއެވެ.\n“ތިއްތިބެ ގޭގަ ނެތް. ޖޮގިންގްއަށް ގޮއްސަ ހުރީ.” ޝަފަޤް ސީރިއަސް މޫނަކާއެކީ ބުނެލިއެވެ. ވިސާމާއި އޭނައާއި ދެމެދު އަދިވެސް މާ ބޮޑު ވާހަކައެއް ނުދެކެވޭތީ އޭނަ ހުރީ ހިތްދަތިވެފައެވެ. ހަމަ އެ ހިނދުކޮޅުގެ ތެރޭގައި ވެސް ވިސާމާއެކީ ހޭދަކުރި ހުރިހާ އުފާވެރި ވަގުތުކޮޅެއް އޭނަގެ ލޯކުރިމަތިން ސިފަވެގެން ދިޔައެވެ. ވިސާމްގެ އެ ގާތްކަން އޭނައަށް ދެން އިޙްޞާޞެއް ނުކުރެވޭނީތޯ ހިތް ސުވާލުކުރި ވަގުތު އޭނަގެ މެއަށް ނުބައި ގޮތެއްވިއެވެ.\n“އޮހް…….” ޝަފަޤްގެ ހިތް ދެރަވީ ވަގުތު އޭނަގެ ޖަވާބުން އަޒާންގެ ހިތް ވެސް ގެނބުނެވެ.\n“ކީއްވެ ތިއްތިބެ ހޯދަން ތިއައީ؟” އަޒާންގެ މޫނުމަތީގެ ކުލަވަރު ފެނިފައި އޭނަ ބުނަން އައީ މުހިއްމު ވާހަކައެއްހެން ޝަފަޤަށް ހީވިއެވެ. އަޒާނަށް އިރުކޮޅެއް ވަންދެން ޝަފަޤަށް ބަލަން ހުރެވުނެވެ. މި ވަގުތަށް ދާންވީއޭ ހިތަށްއެރިއެވެ. އެހެނަސް މި ވާހަކަ ތިއްތިބެއަށް ފޯރުމެއްނެތި ގިނައިރު ވާ މިންވަރަކަށް ތިއްތިބެ ގާތްވަމުން އެދަނީ ފުން މިން ނޭނގޭ އަނދަވަޅަކާއެވެ. އެ ޚިޔާލު ސިކުނޑިއަށް ވެރިވުމުން އަޒާނަށް ވަގުތުން ވާހަކަ ދެކެވުނެވެ.\n“އަޅުގަނޑު….ތިއްތިބޭ ދައްތައާ ވަކިން ވާހަކަ ދައްކަން ބޭނުން.” އަޒާން އެވަގުތުން އެވަގުތަށް ނަމެއް ހަދާލަމުން ވެސް އެހެން ބުނެލީ ސީރިއަސްކަމާއެކީގައެވެ. ޝަފަޤް ބޭއިޚްތިޔާރުގައި ހިނިތުންވެލުމަށްފަހު ވަގުތުން މިޝްކާ ހައްލަން ފެށިއެވެ. މާ ގިނައިރެއްނުވެ އެއްޗެއް ކުރެހުމުގެ ބަހަނާގައި މިޝްކާ ދުވެފައި ގޮސް އޭނަގެ ކޮޓަރިއަށް ވަނެވެ. މިޝްކާ ލޯމައްޗަށް ގެއްލުމުން އަޒާން ސޯފާގައި އިށީނުމަށް ޝަފަޤް ޢިޝާރާތް ކުރިއެވެ. އަޒާން ދިގު ސޯފާގައި އިށީން ވަގުތު ޝަފަޤް އެތާ ވަކިން ހުރި ސޯފާގައި އިށީނެވެ. އެތާ ކުރިމަތީގައި ހުރި ބިއްލޫރި މޭޒުމަތީގައި އޮތް މުޞްޙަފު އަޒާންގެ ލޮލުގައި އެޅީ އެ ވަގުތެވެ. ހަމަ އެއާއެކު އޭނަގެ މެއަށް ގޮތެއްވިއެވެ. އޭނަ ވިސްނުމެއްގެ ތެރެއަށް ގެއްލެން އުޅުނު ވަގުތު ޝަފަޤް ކީކޭތޯ އަހާލިއެވެ. އެއާއެކު އަޒާން ހަމައަކަށް އެޅުމުން އިއްޔެ ފިހާރައިގެ ތެރެއިން އަޑުއިވުނު ވާހަކަތައް އޭނަ ޝަފަޤާއި ޙިއްސާ ކުރިއެވެ. މާޒިންގެ ނަން އިވުނީއްސުރެ ޝަފަޤްގެ މޫނުމައްޗަށް ކަންބޮޑުވުން ވެރިވަމުން ދިޔައެވެ. އަޒާން ހުރިހާ ވާހަކައެއް ކިޔައިދީ ނިމުމުންވެސް އޭނައަށް އެއްވެސް އެއްޗެކޭ ނުބުނެ އިނދެވުނީ ލިބުނު ޝޮކެއްގެ ބޮޑުކަމުންނެވެ.\n“މި ވާހަކަތައް ވީހާވެސް އަވަހަކަށް ތިއްތިބެއަށް ކިޔައިދިނުން އެދެން. ހިއެއްނުވޭ މާޒިންގެ ރޭވުން ކުޑަ ރޭވުމަކަށް ވާނެހެންނެއް. ތިއްތިބެ އާ އަލްބަމެއް ހަދަން ފަށައިފިތަ؟” އަޒާން އަހާލިއެވެ.\n“ފެށި. އެކަމަކު މިހާރު އެކަން ހުއްޓައިފިހެން ދައްތައަށް ހީވަނީ.” ޝަފަޤް އެރޭ އޭނައާއި ވިސާމްގެ ދެމެދުގައި އުފެދުނު ޒުވާބު ނިމުނުގޮތް ހަނދާނަށް ގެންނަމުން ބުނެލިއެވެ. އެހެނަސް ވިސާމްގެ އެ ބަސްތަކުގައި ބުރަދަނެއް ވާހެން ޝަފަޤަށް ހިއެއްނުވެއެވެ. އެއީ ވިސާމް އެރޭ އިން ކޮޓަރި އަދިވެސް ހުރި ގޮތަށް އެބަހުއްޓެވެ.\n“ހުއްޓިތޯ ޔަޤީންކޮށްދޭތި. ޕްލީޒް ޑޫ ސޭވް ހިމް ދިސް ޓައިމް.” އަޒާން އާދޭހުގެ ރާގަކަށް އެހެން ބުނެލަމުން ކޮޅަށް ތެދުވިއެވެ. ޝަފަޤް ބޯޖަހާލަމުން ވައި އަޑުން އިން ޝާ ﷲ އޭ ބުނެލިއެވެ. ޝަފަޤް ބުނި އެއްޗެއް ނަގައިގަނެވުނު ވަގުތު އަޒާންގެ ނިތަށް ރޫގިނަވިއެވެ. އޭނައަށް އަނެއްކާވެސް ބަލާލެވުނީ ކުރިމަތީގައި އޮތް މުޞްޙަފަށެވެ.\n“ސުވާލެއްކޮށްލަންތަ؟” އަޒާން އަހާލިއެވެ. ޝަފަޤް އަޒާނަށް ބަލާލަމުން ހޫންލައްވާލިއެވެ.\n“މިގޭގަ ޤުރުއާން ކިޔަވަނީ ކޮން ބައެއް؟” އަޒާން ކޮށްލި ސުވާލުން ޝަފަޤްގެ މޫނުމައްޗަށް ޙައިރާންކަން ވެރިވިއެވެ.\n“ދައްތައާއި މިޝްކާ. ތިއްތިބޭ ބައެއްފަހަރު އަޑު އަހައިގެން ހުރޭ ދައްތަ ކިޔަވާއިރު.” ޝަފަޤް ވިސާމްގެ ވާހަކަ އިތުރު ކޮށްލީ އަޒާން އަޑުއަހަން ބޭނުންވާނީ އޭނަގެ ވާހަކައޭ ހިތާއެވެ.\n“ލެޓް މީ ގެސް. ދައްތަ ލަވަ އަޑު ނާހަންދޯ؟ އެހެންވެ ތިއްތިބެ ލަވަ ކިޔުން ހުއްޓާލީ؟” އަޒާން އެއްޗެއް އޮޅުން ފިލުވަން އުޅޭ ފަދައަކުން އަހަމުން ދިޔައެވެ. ޝަފަޤް ފުން ނޭވައެއް ދޫކޮށްލިއެވެ.\n“އާނ ދައްތަ ލަވަ އަޑު ނާހަން. އަޑު އަހާ ހިތެއްނުވެސްވޭ. އަބަދުވެސް އަޑުއަހާ ހިތްވަނީ ޤުރުއާން. ޙަޤީޤީ ދުނިޔެއަކީ ނުވާ އެއްޗެއްކަން ސާބިތުކޮށްދޭން މަސައްކަތް ކުރާ އެއްޗަކަށްވުރެ ޙަޤީޤީ ދުނިޔެއާއި ކުރިމަތިލާން ހިތަށް ސާބިތުކަން ދޭ އެއްޗެއް ދައްތަ ޚިޔާރު ކުރަނީ.” ޝަފަޤް އެހެން ބުނެލަމުން މޫނުމައްޗަށް ހިނިތުންވުމެއް ފަތުރާލީ އަޒާން އޭނަގެ ވާހަކައާއި ދެކޮޅު ހަދާނެއޭ ހިތާއެވެ. އެހެނަސް އޭނަ ހީކުރި ގޮތާއި ޚިލާފަށް އަޒާން ވެސް ލުއި ހިނިތުންވުމަކާއެކީ ބޯޖަހާލި ގޮތުން އޭނަގެ ހިތުގައި އަޒާނަށްޓަކައި ކުލުނެއް އުފެދުނެވެ. އަޒާން އެގެއިން ނިކުމެގެން ދިޔަތަން ބަލަން ޝަފަޤަށް އިނދެވުނީ އަޒާނަށް ހިދާޔަތް އިތުރުކޮށްދެއްވުމަށްއެދި ދުޢާކުރާ ޙާލުގައެވެ.\nއަޒާން ދިޔަތާ މާ ގިނައިރެއްނުވެ ދާހިއްލާ ފޯވެފައި ހުރި ވިސާމް ގެއަށް ވަތް މަންޒަރު ފެނިފައި ޝަފަޤްގެ ހަނދާނަށް ވަގުތުން އައީ އަޒާން ދެއްކި ވާހަކަތަކެވެ. ވިސާމަށް ގޭގެ ތެރެއަށް ނުވެސް ވަދެވެނީސް ޝަފަޤް އޭނަގެ ކައިރިއަށް ދާން ދިގު ފިޔަވަޅުތަކެއްގައި ދިޔައެވެ. އޭނަ ވިސާމްގެ ކުރިމައްޗަށް ގޮސް ހުއްޓުނުތަނާހެން ވިސާމް ކުއްލިއަކަށް އޭނަގެ އަތަށް ދަމައި ގެނެސް ބައްދާލި ގޮތުން ޝަފަޤްގެ ހިތް އަވަސްވިއެވެ.\n“އޯންވް……ލޯބި އަހަރެން އެހާ ކުޑަ ވަގުތުކޮޅަކަށް ދިޔައިމަވެސް މިސްވީތަ؟” ވިސާމް ޝަފަޤްގެ ގައިގައި ބައްދައިގެން ހުރެ ދެފަރާތަށް މަޑުމަޑުން ހެލުވެން ފެށީ ދެ ލޯބިވެރިން ނަށަން އުޅޭ ފަދައަކުންނެވެ. އެވަގުތު އޭނަގެ މޭމަތީގައި ބޯއަޅައިގެން އޮތް ޝަފަޤް ހުރީ ވިސާމަށް މިއައި ކުއްލި ބަދަލާއިމެދު އަންތަރީސްވެފައެވެ.\n“ހަގީއެއް ދިނީމަ ލަދުންތަ އެއްޗެކޭ ނުބުނީ؟ ހިއެއްނުކުރަން ތިއީ ތިހާ ލަދުގަންނަ ކުއްޖެއްކަމަށް. ލޯބި ހަނދާން ނެތުނީތަ އެރޭގެ މަތިން؟” ވިސާމް ޝަފަޤާއި ދުރުވެލަމުން އެހެން ބުނެ އެއްލޯ މަރާލިއެވެ. ޝަފަޤް އެވަގުތު ޙައިރާންކަމުން ފުރިބާރުވަމުން ދިޔައެއްކަމަކު ވިސާމް ބުނެލި ވާހަކައިން އޭނަގެ މުޅި މޫނު ރަތްވިއެވެ. އޭނައަށް މޫނުގައި އަތް އަޅާލަމުން ވިސާމަށް ފަސްދީފައި ދާން ހިނގައިގަނެވުނެވެ. އެހެނަސް މާ ދުރަކަށް ނުދެވެނީސް ވިސާމް އޭނަގެ އަތުގައި ހިފަހައްޓާލަމުން އޭނަގެ ނަމުން ގޮވާލިއެވެ.\n“ޝަފޫ ޑާރލިންގް މަޑުކޮށްލަބަލަ އިހަށް.” ވިސާމް ދެންވެސް ސަމާސާ ރާގަކަށް އެހެން ބުނެލަމުން ލަސް ފިޔަވަޅުތަކެއް އަޅާލަމުން ޝަފަޤާއި ގާތްވެލިއެވެ. ވިސާމްގެ ޙަރަކާތްތަކުގެ އަސްލު ނޭނގޭ ކަމަށްޓަކައި އޭނަ ހިސާބަކަށް ބިރުގަންނަ ގޮތްވެސްވިއެވެ. އެހެނަސް ދެން ވިސާމް ވާހަކަ ދެއްކި ރާގުން އޭނަގެ ހިތް ވިރިގެން ދާން ފެށިއެވެ.\n“ޝަފަޤް، އަހަންނަށް އިނގޭ ޝަފަޤް ތިހިރީ މިހާރު ވަރަށް ދެރަވެފަކަން އަހަރެން އެގޮތަށް ވާހަކަ ދެއްކީމަ. އެކަމަކު އަސްލު ޝަފަޤްގެ އެއްވެސް ކުށެއްނެތް. އަހަންނަށް މާ ބޮޑަށް ރުޅިގަދަ ކުރެވުނީ އެރޭ. ޝަފަޤްއަށް ވެވެންޏާ އަހަންނަށް މަޢާފުކޮށްދޭތި. އަހަރެން ޝަފަޤްއާ ދުރުގަ ނުއުޅޭނަން ދެނެއް. މިޝްކާގެ ހާޒިރީގައި ވެސް އަދި ޣައިރު ހާޒިރީގައި ވެސް. އެއީ އެދެވަގުތު ވެސް އަހަރުމެންގެ ގުޅުން ރަނގަޅު ނުވާހާ ހިނދަކު އަހަރުމެންނަށް އެންމެ ފުރިހަމަ ގޮތުގަ ޢާއިލާއެއް ބިނާ ނުކުރެވޭނެތީ. އެހެންވީމަ އަހަރެން ބޭނުންވޭ އާ ފެށުމަކުން ފަށަން، ޝަފަޤް. އަހަންނަށް އެ ފުރުޞަތު ދީ.” ވިސާމް އާދޭހުގެ ނަޒަރަކުން ޝަފަޤަށް ބަލަން ހުރެ ބުނެލިއެވެ. ޝަފަޤަށް ވިސާމަށް ބަލަން ހުރުން ނޫންކަމެއް ނުކުރެވުނެވެ. އޭނަ ބަލަބަލާހުއްޓާ ވިސާމް އޭނަގެ ސޯޓުގެ ޖީބުން ތަޅުދަނޑި ފައްޗެއް ނެގިއެވެ. އެއަށްފަހު އޭގެ ތެރެއިން ތަޅުދަނޑިއެއް ވަކި ކޮށްލަމުން ސީދާ އޭނަގެ ކައިރީގައި ހުރި އޭނަ ޅެން ލިޔާ ކޮޓަރީގެ ދޮރު ލައްޕާލިއެވެ. އަދި އެ ދޮރު ތަޅުލުމަށްފަހު އެ ތަޅުދަނޑި ފަތި ޝަފަޤްގެ އަތަށް ލައިދިނެވެ.\n“އަހަންނަށް ކުރާ އިތުބާރު ގެއްލޭ ކޮންމެ ފަހަރަކު މިއަށް ބަލާލާތި. މީތި ދެން އޮންނާނީ ޝަފަޤްގެ އަތުގަ.” ވިސާމް ޝަފަޤްގެ އެ އަތުގައި ހިފަހައްޓައިގެން ހުރެ ބުނެލިއެވެ. ދެންވެސް ޝަފަޤް އެއްޗެކޭ ނުބުނުމުން ވިސާމް ޝަފަޤާއި ދުރަށްޖެހިލިއެވެ. އޭނަ ޝަފަޤަށް ފަސްދޭން އުޅުނު ވަގުތު ޝަފަޤް ކުއްލިއަކަށް އޭނަގެ ގައިގައި ބައްދާލިއެވެ. ވިސާމްވެސް ލަސްލަހުން ޝަފަޤްގެ ގައިގައި ބައްދާލި ހިނދު އޭނަގެ ބުމަގޮށްޖެހިގެން ދިޔައެވެ. އޭނަ ދެންމެ ޖައްސާލީ ދުވުމުގެ ތެރެއިން އޭނަގެ ޚިޔާލަށް އައި ޑްރާމާއެއްގެ ބައެކެވެ. އޭނަ މިފަހަރު ކުޅިގަނޑެއް ރާވާލީ މާޒިން ކޮންމެ ކަމެއް ކުރިޔަސް އޭނައަށް އެއްވެސް ގެއްލުމެއް ނުވާނެ ފަދައަކުންނެވެ. ކުރީ ފަހަރު ގޮތަށް މިފަހަރު ވެސް މާޒިން އޭނަގެ އަންހެނުންނާއި ގާތްވާން މަސައްކަތް ކުރާނެކަން ވިސާމަށް ޔަޤީން ކުރެވެއެވެ. އެކަމުގެ ތެރެއިން މާޒިން ބޭނުންވަނީ އޭނަގެ ސިކުނޑި ހާސްކޮށް އޭނަ ދަށްކޮށްލާށެވެ. އެހެނަސް މިފަހަރު އެހެންނެއްނުވާނެއެވެ. މިފަހަރު މާޒިން އޭނަގެ އަންހެނުން ގޮވައިގެން ދިޔަޔަސް އޭނައަށް މައްސަލައެއްނެތެވެ. އޭނަ މިވަގުތަށް ޝަފަޤް ހައްލާލީ މިޝްކާއަށްޓަކައެވެ. މެހެނާޒް ގޮތަށް ޝަފަޤް ވެސް މާޒިނާއި ކައިރިވެ އޭނަ ދޫކޮށް ދިޔުމުން ޝަފަޤް ވެސް ކިހާ ގޯސްކަން އޭނައަށް މިޝްކާއަށް ސާބިތުކޮށްދެވިދާނެއެވެ. މިފަދަ ޚިޔާލުތަކުން ހިތް ފުރުވާލި ވިސާމަށް ނޭނގުނުކަމަކީ، ޝަފަޤަކީ މެހެނާޒް ނޫންކަމެވެ. ޝަފަޤަކީ ކިތަންމެ ރީތި މީހަކު ފެނުނަސް އެ ރީތިކަމުގެ އަވައިގައި އެހާ ފަސޭހައިން ޖެހޭނެ ކުއްޖެއް ނޫންކަމެވެ. އޭނައަކީ ކޮންމެ ޙާލަތެއްގައި ވެސް އޭނަގެ ފިރިމީހާއަށް ޤަދަރު ކުރާނެ ކުއްޖެއްކަމެވެ. އަދި އޭނައަކީ ކިތަންމެ ކުޑަ މިންވަރަކުން ވެސް ލަދުކުޑަ ކަމެއް ކުރަން ޖެހިލުންވާނެ ކުއްޖެއްކަމެވެ. މި ހުރިހާ ކަމެއްގެ ސަބަބުން ކަންތައްވެގެން ދާނީ ވިސާމް ހީކުރި ގޮތާއި ޚިލާފަށްކަން އޭނައަށް ރޭކާވެސް ނުލައެވެ. އޭނަގެ ޙަޔާތުގައި ދެން ކަންތައް ހިނގާނީ އޭނަގެ މާޒީއާއި އިދިކޮޅަށްކަން އޭނަ އެއްގޮތަކަށް ވެސް ނުދެނެ ހުއްޓެވެ.\nމޮޔަހިތް މަގޭ 31\nomg this is just wowwwwww\nBtw… chum 1st dho? haha\nhehe……Alhamdhulillah! (All praise and thanks belong to Allah) 🙂\nMi baige inthixaaruga gutta upload kohdheneeves..\n*Mi baige inthixaaruga hutta upload kohdhineeves*\nMa sha Allah v v reethi. thihaa ibraiytheri vahakabeh genesdheythy v ufaa vey. Alhamdhulillah mi vahaka in alhugandah v faidhaa kurey. Jazakillah khair\nAnekkaaves kiyuntheriakah faidhaa eh kuraa vaahaka ivuneema varah bodu hiyvvareh libijje. Alhamdhulillah! 😀 Jazakillah Khairan for the support. Maai Allah alhamen emmennah hidhaayaiy ithuru kohdhevvaashi. Ameen!\nMaa Shaa Allah.. jana vareh neh hama..👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏\njana ah libifaivaahaa hunareh dhevvy hama ekani Allah swt. Ehenvyma Alhamdhulillah! 🙂\nMaa shaa Allah.. jana vareh neh hama 👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏👏\nAlhey janaa.. jaahilunnaky kobaa kan bunedhybaa.. ahannah kuhjjakka dhimaa ah ehn bunevigen.. jana ge comment ga ehn indha fenigen asluebas boluga harulaafa indha eyna ais ehcchehi thakeh kiyaa undhagoo kuran hedhyma ehn bunevuny.. eyna magey boa kaalaa eba eiy kncheh hoa.. plxx plxx janaa bunedhybaaaaa..\nBint Aby says:\njaahil means ignorant\njaahil ge maana aky hama ekani ignorant noony thandhoru nudhanna meeheh noon arabi bahuga. 🙂 Arabi bahuge komme baheggai ves ethah maana eh ekulevigen vey. vakin khaassakoh kureege Arabi bahuga. egothun jaahil aky ‘aaqil, ebahuge idhikolhu. ‘aaqil aky emeehegge sikundeege beynun rangalhu gothugai hifai amilla nafsu control kureveyne meeheh. ehenveema jaahil aky emeehegge amilla nafsu control nukurevey meeheh. ey emeehakah ‘ilm nulibumun thandhoru neyngumuge sababun noony eyna ah hidhaayaiy nulibumuge sababun. Arabi bahuga meehaku jaahil akah vedhaane vaguthy gothun ves. Ey baeh faharu baeh ihsaasthakegge sababun aharumen emmenves sikundeege beynun kuran nukulhedhidhaanethy. Ey varah gadha rulhiegge sababun noony hithaamaegge sababun kamahves vedhaane. efadha ihsaasthakegge sababun aharumennah baeh faharu nuvisnaa ves kanthah kureve ehnu dho? ehenveemaevaguthu kolhattakai emeehaku vaany jaahil akah. ekamaku rangalhu nimmunthah nimman visnun beynun kuran feshyma anekkaaves ‘aaqil akah vedhaane. 🙂 mi maana aky kureege Arabi bahugai jaahil ge maana kan adhives effaharu bunelan. jana ves midhany Arabi dhaskuramun. Riya ves try kollahchey. aslu varah salhi Quran attakai Allah swt khiyaaru kurevvi bas. 🙂\nsaafu vejje kamah heekuran. varah bodah maafah edhen jana ge sababun riya aai evves meehegge dhemedhuga oiy gulhumah neydhevey asareh koffiyya 🙁\nJazakallah Khair.. mi part ves varah reethi MaashaAllah.. ekm hàadha kurey janaaaaa.. but nice\nBarakallah Laka! 🙂 Adhu, jana ulhunin miavvure dhigu kureveytho. Aslu dhen adhi hury varah exciting thanthankolhu. varah bodah thalhuvaalan beynunvi. ekamaku reyga maa bodah lasveethy mihaa hisaabun up kolly. dhen anna baeh miavvure dhigu kureveytho balaanan In Sha Allah 🙂\nOh Jana.. you are my favorite writer.. Haadha molhey.. Keep it up…\n🙁 wisam ge visnun huri gothun furathama ves rovijje…. 🙁 wisamejessy acteh kanengunyma shafag haadha haadha dheravaaney dhw….. keekkuraany…… nuvisneyne wisam akah. wisam bondi eh bovunyma noony maithiri nuvaane…… ya allah…. wisam fadha meehunnah heyo visnun dhevvaashi….. ameen….. jana darllin mi bai ves varah reethi… v kiyaahithun indhaaenimunee…. hithah araa ekee ekahchakah kiyaalan libeyne nama ey…. ekamu jana! shafag wisam kairyga azaanedhekki vahakathah bunaane baa? ya ah fennany bunan…. shafag ehen bunyas wisaam anekka ves rulhi annaany shafag dheke kannenge dhw….. varah vahaka dhw midhekkuny…. hehehehe… jana hithah araane dhw ya mee haadha anga gadha meehekey…. sorry enegy….. 🙂 🙂 🙂 …. aneh bai avaskollachey jana\nhehe….Wisaam ge visnun ehen hury eyna ge hayaathuga silsilaa akah eki meehun eyna ah kehi dhineethy dho? 🙂 dhen eyna ah abadhuves amilla nafsattakai rakkaatheri kamuge fiyavalhu elheyne ehnu? dhen jana othy raavaafa eyna ah emme fahun vaane goiy 😀 ya ge thi dua gai jana ves baiverivan. Ameen!\navas kureveytho eba balan In Sha Allah. hehe….jana ves hama thihaa varah anga gadha kanneynge. 😛 so no hard feelings. Alhamdhulillah! 🙂 🙂 🙂\nFB Post: (related to part 30)\nWe must be extremely careful with the words that we use when communicating with our parents. Most of the time we don’t even realize the pain that they went through and the sacrifices they made just for our sake. It’s easy for us to hearastory about2people where one person went throughalot for the other person but the one on the receiving end never did anything to appreciate the one who helped him. Its easy for us to shout out in defense of the person who made the sacrifices but got ignored in return. But we forget that we are also part of suchastory. A story whereawoman went through months and months of pain just for you when she had the choice not to. A story where she showered with you an incredible amount of love. A story where she was ready to do anything for you. A story whereaman worked day and night just for your future. A story where this man’s only dream was to see you becoming successful. How would these two people feel if you grew up and got so busy with your career that you would rarely spend any time with them? How would they feel when they come to know that it irritates you when they call you? How would they feel when you disregard an opinion they give aboutadecision in your life? How is that fair in any stretch of the imagination that you should raise your voice in front of those two people due to whose efforts you reached this point in life?\nSo let’s takeastep today to strengthen our relationship with them and show them the type of love we never showed them before!\nRasool (SAW) was known to the people around him as “The Honest and the Trustworthy” even before he preached anything about Islam. Shows the type of character we should have if we are to reach out to the hearts of people.\nFB Post: (related to part 31)\nUp until now I’ve tried my best to keep these posts as short as possible so that I’m sure that it gets read. But this is going to be one of the longer posts that I urge you to read. I don’t know how many young brothers and sisters are reading this but I will let you know that this is food for thought especially for you. The ideas in this post are purely based on my own reflections so you are absolutely free to disagree with me on any point. So here I go.\n=5 kinds of songs,5kinds of sentiments=\nSongs can be basically divided into5popular kinds based on how we react to them. There are certain feelings that arise and certain conclusions that we reach when listening to each of those kinds. I’m going to walk you through each kind.\n1.\tLove songs: Those “I’ve been searching for the right one for so long and then I found you” songs. A whole chunk of lyrics is either dedicated to describing how you were before you were with that person or describing how beautiful and different that person is. It would also describe how restless you are without that person because now your whole life revolves around him/her. The conclusion that you reach from these songs is that you can’t be happy unless and until you meet the “right person”. That you have to go throughalot of heartbreaks before reaching that special someone. And when you do meet them, nothing is ever going to make you sad. Nothing is going to change, there will absolutely be no more problems and no more painful experiences because the “love” that you have found now is perfect. Basically it’s that love that is going to save you from all the negativity of this world.\n2.\tSongs of depression: Those songs about break ups and heartbreaks. Those that describe what happens when you get separated from the love that is talked about in love songs. If it’s not talking about love directly, then it’s talking about all the reasons why this world isahorrible place. About how people don’t appreciate what you do. About how you feel like you are shattered in pieces and will never be recovered again. The main message in these songs is that sadness is endless. That this world is so full of hatred and there is no one who could heal your heart.\n3.\tSongs about freedom: Songs that say, who needs love? All you need is freedom to be happy. All you need to do is party and have fun. And for some unknown reason, breaking rules and being shameless is an essential part of enjoyment. Hence basically you NEED to do whatever you want by breaking the rules and be shameless if you are to be happy.\n4.\tSongs that say “I’m perfect, you are at fault”: Those songs where the singer is extremely obsessed with himself or herself. These songs will describe the amount of money and luxuries he or she has. They will describe how the individual does not need anyone and how he or she could just rule the world. This category also includes those songs about “moving on” fromabreak up where the singer has now become tougher. They will talk about how horrible the singers’ exes were and for some reason it’s always the exes’ fault. The conclusion that we reach from these songs is that even if you end up hurting your own self in life, it’s never your fault. You will always have someone else to blame.\n5.\tSongs that make you “cool”: Those songs that barely have any lyrics to them. Or those songs that are inalanguage that you don’t even know but are popular and have millions of views. You feel compelled to listen to them because all the popular kids at school like them. Since you look up to those who are popular around you, you feel like you areastep closer to becoming like them when you listen to those songs. So downloading these songs on your PC or on your phone is justameans of trying to fit into the ever changing society around you.\nThere are some other kinds of songs as well but these5are according to my observations, the most popular. So why did I tell you all of this? I told you this because when I started learning about the Quran, the mindset that I just described above was COMPLETELY shattered.\nI used to wait for the perfect love. And the Quran taught me that the only perfect love I can find is with Allah. Because He is the Only One Who is perfect. If I could learn to love Allah, I would truly know how to show love to other people as well. And the truest of love that I could experience from another human being is love for the sake of the One Who is the source of love. Because at the end of the day, everyone hasareason to love. When that reason is permanent, that love would stay with you forever.\nI used to think sadness and grief are never ending and the world around me kept telling me to be even sadder. And then there is the Quran, in which there is literallyacommand NOT to be sad and not to lose hope. It taught me that even if I become sad, I could always complain to Allah. Because He is the only One Who knows my feelings best without even having to explain them. And because He is the One Who shows mercy and He is the One Who responds to any caller who calls Him.\nI used to think I would be happy if I could become free and do whatever I want. But the Quran taught me that my life would only get worse if I do so. I would get completely enslaved to the world around me and I would do whatever I do not for myself, but only to impress other people around me. The Quran taught me that it’s only Allah I should try to please and that would give me the strength to stand up for my own self and for the right thing wherever I am.\nI used to always have the tendency to blame others when something bad happens. But the Quran taught me to hold myself accountable. To be more responsible and mature instead of whining and pointing fingers at others every time something bad happens. I learned that I should always try to find my fault first even when I know that I’m not wrong. And from experience, I learnt that it solves LOTS of problems in life and avoids LOADS of drama.\nI used to try to fit in to the society. But the Quran taught me to find my own identity. And I learned that the best identity I can have is that ofatrue muslim, who hasapurpose in life. I learned that I don’t need to listen to something I don’t even know the meaning of, to feel dignified. Because Allah has dignified all human beings. And honour belongs to Allah, and his Messenger (SAW) and the believers.\nSo now when I come across one of those shallow lyrics, I go “Meh! Who needs those anymore?”\nmi page ah ziyaairaiy koh post thah kiyaalun edhen. adhi video eh hurinamaevideo balaalun edhen. adhi evves post akun faidhaa eh kurinamaenaseyhaiy aailaa aai ekuverinna hissaa kurunves edhen In Sha Allah. mi fb post thah fb gai noolhuvva kiyuntherinnah comment thakuge zariyyaain foarukohdheveyne vaahaka bunelan In Sha Allah 🙂\njana ge ekuverieh says:\nmasha allah v furihama…jana thigothuga kuriah dhaathi abadhuves…aharenge dhuaa aky jana thikuraa masakkathuga Allah barakaiyy levvun…in shaa allah i’m always with u jana…n i hv hama jana kiya v rangalhu ekuverieh…unmeedhu kuran jana ge mikahala iburaiyy libey ethah vaahaka eh kiyan libeyne kamah…\nIt was wortharead! Alhamdhulillah! 🙂 May Allah bless your work.\ndhen aneh bai kon irakun. wisaam rangaihu kobbala


vnews - Inter Resort Volleyball Tournament - Zone3ge Champion kan Niyaama hoadhaifi\nސޮނީ ސްޕޯޓްސް 18 ވަނަ އިންޓަރ ރިސޯޓު ވޮލީބޯޅަ މުބާރާތް - ޒޯން ތިނެއްގެ ޗެމްޕިއަންކަން ނިޔާމަ ހޯދައިފި\nއިންޓަރ ރިސޯޓު ވޮލީބޯޅަ މުބާރާތުގެ ޒޯން ތިނެއްގެ ޗެމްޕިއަންކަން ހޯދި ނިޔާމަ ---\nރިސޯޓުތަކުގެ މެދުގައި ކުރިޔަށްދާ އެންމެ ފޯރިގަދަ ވޮލީ ބޯޅަ މުބާރާތް ކަމަށްވާ ސޮނީ ސްޕޯޓްސް 18 ވަނަ އިންޓަރ ރިސޯޓު ވޮލީބޯޅަ މުބާރާތުގެ ޒޯން ތިނެއްގެ ޗެމްޕިއަންކަން ނިޔާމަ ޕްރައިވެޓް އައިލެންޑް ހޯދައިފިއެވެ.\nޒޯން ތިނެއްގެ ޗެމްޕިއަންކަން ކަނޑިންމަ މޯލްޑިވްސް ހޯދީ އެ ރިސޯޓުގައި މިއަދު ކުޅުނު ފައިނަލް މެޗުގައި ކަނޑިންމަ މޯލްޑިވްސް އަތުން ފަހަތުން އަރައި 3-2 ސެޓުން މޮޅުވެގެންނެވެ.\nމި މެޗުގެ ފުރަތަމަ ދެ ސެޓު ކަނޑިންމައިންނެވެ. މި ސެޓުތައް އެޓީމުން ގެންދިޔައީ 25-17 އަދި 25-19 އިންނެވެ. މި މެޗުން ނިޔާމަ މޮޅުވީ ފަހު ތިން ސެޓު 25-19، 25-17 އަދި 15-12 އިން ކާމިޔާބުކޮށްގެންނެވެ.\nޒޯން ތިނެއްގެ ޗެމްޕިއަންކަން ހޯދުމުން ނިޔާމަ އަށް ވަނީ ޗެމްޕިއަންސް ލީގުން ޖާގަ ލިބިފައެވެ. މީގެ ކުރިން ޗެމްޕިއަންސް ލީގުގެ ޖާގަ ހޯދާފައިވަނީ ޒޯން އެކެއްގެ ޗެމްޕިއަން ގްރޭންޑް ޕާކް ކޮށްދިއްޕަރާއި ރަނަރަޕް ބަނޑޮސް މޯލްޑިވްސް އާއި ތިންވަނަ ހޯދި ޝެރަޓަން މޯލްޑިވްސްގެ އިތުރުން ޒޯން ދޭއްގެ ޗެމްޕިއަން ޖުމެއިރާ ވިޓަވެލިއެވެ. ޗެމްޕިއަންސް ލީގަށް ދެން ކޮލިފައިވާނީ ޒޯން ފަހެއްގެ އެންމެ މޮޅު ދެ ޓީމާއި ޒޯން ހަތަރެއްގެ ޗެމްޕިއަން ޓީމެވެ.\nޖުމްލަ ތިން ޓީމެއް ޒޯން ތިނެއްގައި ވާދަކުރިއެވެ. އެއީ ކަނޑިންމަ މޯލްޑިވްސް އާއި ސެއިންޓް ރީޖަސް ވޮއްމުލި ރިސޯޓުގެ އިތުރުން ނިޔާމަ ޕްރައިވެޓް އައިލެންޑެވެ.\nއިންޓަ ރިސޯޓް ވޮލީބޯޅަ މުބާރަތުގައި 21 ރިސޯޓު ވާދަކުރާއިރު މިފަހަރު ގަވާއިދަށް ވަނީ ކޮންމެވެސް ވަރެއްގެ ބަދަލުތަކެއް ގެނެސްފައެވެ. އެގޮތުން ގައުމީ ޓީމުގައި ހިމެނޭ ކުޅުންތެރިންގެ ތެރެއިން ކޮންމެ ރިސޯޓެއްގެވެސް ޓީމު ލިސްޓުގައި ޖެހޭނީ ދެ ކުޅުންތެރިންނެވެ. މިފަހަރު މި މުބާރާތް ފަސް ޒޯނެއްގައި ކުރިއަށްދެއެވެ.


Viyafaareege vaguthu roadhaige kurin oiy gothah badhalu koffi | Mihaaru\nބަޔަކު ވިޔަފާރި ކުރަނީ، މާދަމާއިން ފެށިގެން ފިހާރަތައް ރޭގަނޑު 10 ޖެހުމުން ބަންދުކުރަން ޖެހޭ؛ މިހާރު ފޮޓޯ\nވިޔަފާރީގެ ވަގުތު ރޯދައިގެ ކުރިން އޮތްގޮތަށް ބަދަލުކޮށްފި\n21 ޖޫން 2018 - 15:24 13 comments\nކުރިން އޮތް ގޮތަށް ބަދަލުކުރުމުން، ފިހާރަތައް ހުޅުވާފައި ބެހެއްޓޭނީ ރޭގަނޑު 10 ޖަހަންދެންނެވެ. އަދި ކެފޭ ރެސްޓޯރަންޓްތައް ހުޅުވާފައި ބެހެއްޓޭނީ މެންދަމު 1 ޖަހަންދެންނެވެ.\nވިޔަފާރިކުރާ ވަގުތު ކޮންމެ އަހަރެއްގެ ވެސް ރޯދަ މަހާ ދިމާކޮށް އިތުރުކޮށްދެ އެވެ.\nރޯދަ މަހު އަދި ޝައްވާލު މަހުގެ ފުރަތަމަ ހަތް ދުވަހު ފިހާރަތައް ރޭގަނޑު 11 ޖަހަންދެން ހުޅުވާފައި ބެހެއްޓުމަށް އޮތީ ހުއްދަ ދީފަ އެވެ. އަދި ކެއިންބުއިމުގެ ހިދުމަތް ދޭ ތަންތަން ތިނެއް ޖަހަންދެން ހުޅުވާފައި ބެހެއްޓުމަށް ހުއްދަ ދިނެވެ.\nދުވާލު ވަގުތު މާލެތެރޭގައި މުދާ އުފުލުން މަނާކޮށްފައި އޮތް އޮތުމަށް ރޯދަ މަހު ދިން ލުއި ވެސް މާދަމާއިން ފެށިގެން ނިމުމަކަށް އަންނާނެ އެވެ.\nސަރުކާރުން މިދިޔަ އޭޕްރީލް މަހުގެ ފުރަތަމަ ދުވަހު އަމަލު ކުރަން ފަށާފައިވާ އާންމު އުސޫލުގައިވާ ގޮތުން ނަމަ، މާލޭގައި މުދާ އުފުލުމުގެ ހުއްދަ ގަޑި އަކީ ހަވީރު 6:00 އިން އަނެއް ދުވަހުގެ ހެނދުނު 6:00 އަށެވެ. ކައްކާ ގޭސް އުފުލުމުގެ ހުއްދަ ދީފައި އޮތީ ހެނދުނު 8:30 އިން ހެނދުނު 11:00 އަށެވެ. މާދަމާއިން ފެށިގެން އަމަލު ކުރަން ޖެހޭނީ މި އުސޫލަށެވެ.\nސްކޫލުތަކާއި ސަރުކާރު އޮފީސްތަކުގެ ރަސްމީ ގަޑިއަށް ރޯދަ މަހު ގެނައި ބަދަލު ވެސް އަންނަ ހަފުތާއިން ފެށިގެން ކުރިން އޮތް ގޮތަށް ބަދަލުވާނެ އެވެ.\nއިތުރު ލިޔުންތައް ދަތުރުފަތުރު ފިހާރަ އިކޮނޮމިކް މިނިސްޓްރީ ރޯދަ މަސް 2018 ކެފޭ/ރެސްޓޯރެންޓް


ޓެސްޓު ކުރެވޭ އަދަދު 1000 އަށް އިތުރުކޮށް، އަންނަ މަހު އަތޮޅުތަކުގައި ޓެސްޓްކުރަން ފަށަނީ – Dhen.mv\nޓެސްޓު ކުރެވޭ އަދަދު 1000 އަށް އިތުރުކޮށް، އަންނަ މަހު އަތޮޅުތަކުގައި ޓެސްޓްކުރަން ފަށަނީ\nމާލޭ ސަރަހައްދުން ދުވާލެއްގެ މައްޗަށް ޓެސްޓް ކުރެވޭ އަދަދު 1000 އަށް އިތުރުކޮށް ޖޫންމަހުގެ ކުރީކޮޅު އަތޮޅުތަކުގައި ޓެސްޓްކުރެވޭނެ އިންތިޒާމް ހަމަޖެއްސުމަށް މަސައްކަތް ކުރަމުންދާކަމަށް ހެލްތް މިނިސްޓަރު ޢަބްދު ﷲ އަމީން ވިދާޅުވެއްޖެއެވެ.\nދައުލަތުގެ މީޑިއާ ޕީއެސްއެމް އަށް ދެއްވި އިންޓަވިއުއެއްގައި މިނިސްޓަރު އަމީން ވިދާޅުވީ، ރާއްޖޭގެ މިހާރުގެ ޙާލަތަށް ބަލާ ދުވާލެއްގެ މައްޗަށް ބައްޔަށް ޓެސްޓްކުރެވޭ ނިސްބަތް އިތުރުކުރުމަށް މަސައްކަތްކުރަމުންދާކަމަށެވެ.\nއެގޮތުން އައިޖީއެމްއެޗްގައި ޓެސްޓު ކުރެވޭ މިންވަރު 1000 އަށް އިތުރު ކުރުމަށް މަސައްކަތް ކުރަމުންދާކަމަށާއި ޖޫން މަހުގެ ކުރީ ކޮޅު އަތޮޅު ތެރޭގައިވެސް ބައްޔަށް ޓެސްޓްކުރެވޭނެ އިންތިޒާމު ހަމަޖެހިގެންދާނެ ކަމަަށް މިނިސްޓަރު އަމީން ވިދާޅުވިއެވެ.\n"އަޅުގަނޑުމެންނަށް ޖީންއެކްސްޕާޓް ކާޓްރިޖްތައް ރާއްޖެއަށް އައުމާއެކީގައި އަތޮޅު ތެރޭގައި ޓެސްޓްކުރުން ފެށިގެންދާނެ. މީގެއިތުރުން ޕީ.ސީ.އާރް މެޝިންތައް ބޭނުންކޮށްގެންވެސް އަތޮޅުތަކުގައި ޓެސްޓްކުރުމުގެ އިންތިޒާމްތައް އެބަ ހަމަޖެއްސޭ" މިނިސްޓަރު އަމީން ވިދާޅުވިއެވެ.\nމާލޭގައި އެންމެ ފުރަތަމަ ބަލި ފެތުރިގެންދިޔަ ނިސްބަތާއި ބަލާފައި މިހާރުވެސް ޓެސްޓިންގ ކެޕޭސިޓީ ވަރަށް ބޮޑުތަން އިތުރުކުރެވިފައިވާ ކަމަށް އަމީން ވިދާޅުވިއެވެ. އަދި ބައްޔަށް ފައްސިވާ މީހުންގެ ޢަދަދަށާއި، ބަލި ފެތުރެމުންދާ ޓްރެންޑާއި އެއްގޮތަށް ޓެސްޓްކުރުމުގެ ކަންކަންވެސް ފުޅާކޮށް ހަރުދަނާކުރަމުންދާ ކަމަށް މިނިސްޓަރު އަމީން ވިދާޅުވެފައިވެއެވެ.


ފާއިޒުގެ މައްސަލަތަކެއް ޖޭއެސްސީން ބަލަން ނިންމައި، ލަފާދިނުން މަޑުޖައްސާލައިފި – Dhen.mv\nފާއިޒުގެ މައްސަލަތަކެއް ޖޭއެސްސީން ބަލަން ނިންމައި، ލަފާދިނުން މަޑުޖައްސާލައިފި\nDecember 24, 2019 - 3:03 pm\nސުލޫކީ މައްސަލަތަކަކާ ހެދި ކުރީގެ އުއްތަމަ ފަނޑިޔާރު އަހުމަދު ފާއިޒު، އަލުން ސުޕްރީމް ކޯޓަށް އައްޔަން ކުރުން މަޑު ޖައްސާލައިފި އެވެ.\nޖޭއެސްސީއަށް އަމިއްލަ ފަރާތަކުން ވަނީ ހަ ކަމެއް ފާހަގަކޮށް ފާއިޒުއާ ގުޅޭ ސުލޫކީ މައްސަލައެއް ހުށަހަޅާފަ އެވެ. ފާއިޒުގެ މައްސަލަތަކެއް ޖޭއެސްސީއަށް ހުށަހެޅިއިރު ރައީސް އިބްރާހިމް މުހައްމަދު ސޯލިހު ވަނީ ސުޕްރީމް ކޯޓުގެ ފަނޑިޔާރު ކަމަށް އޭނާ އައްޔަން ކުރެއްވުމަށް ނަން ނޮމިނޭޓް ކުރައްވާފަ އެވެ.\nޖޭއެސްސީން މިއަދު ބުނީ ފާއިޒަކީ ސުޕްރީމް ކޯޓުގެ ފަނޑިޔާރުކަމުގެ މަގާމުގައި އަދި ދިވެހި ރާއްޖޭގެ އުއްތަމަފަނޑިޔާރު ކަމުގެ މަގާމް އަދާކުރެއްވިއިރު، ސުޕްރީމް ކޯޓުގެ ބެންޗުން ނިންމާފައިވާ ގާނޫނާ ހިލާފު އަދި ސުޕްރީމް ކޯޓުގެ އިހްތިސާސުން ބޭރުން ދައުލަތުގެ އެހެން މުވައްސަސާތަކުގެ އިހްތިސާސުގެ ތެރެއަށް ވަދެ ނިންމާފައިވާ ނިންމުންތަކުގެ ބައިވެރިވެވަޑައިގެންފައިވާ ބޭފުޅެއް ކަަމަަށް ބެލެވޭ ކަމަށެވެ.\nއަދި އެކަމުގައި ފާއިޒު ބައިވެރިވެވަޑައިގެންފައިވޭތޯ އަދި އެއީ ކިހާ މިންވަރަކަށްތޯ ބެލުމަށްޓަކައި އެ ނަމާމެދު ގޮތެއް ނިންމުން މަޑުޖައްސާލަން މިއަދުގެ ބައްދަލުވުމުގައި ނިންމާފައިވާ ކަމަށް ޖޭއެސްސީން ބުނެފައިވެއެވެ.\nޖޭއެސްސީއަށް ހުށަހަޅަފައިވާ ފާއިޒުއާ ގުޅޭ ޝަކުވާގައި ހަ ކަމެއް ފާހަގަކޮށްފައިވެ އެވެ. އޭގެ ތެރޭގައި ޖޭއެސްސީގެ ދަށުން ޑިޕާޓްމެންޓް އޮފް ޖުޑިޝަލް އެޑްމިނިސްޓްރޭޝަން ނެގި މައްސަލަ އާއި ޖުޑިޝަލް ކައުންސިލް އުފެއްދި މައްސަލަ ހިމެނެ އެވެ. މީގެއިތުރުން އިލެކްޝަން ކޮމިޝަންގެ ކުރީގެ ރައީސް ފުވާދު ތައުފީގުގެ މައްޗަށް އަމިއްލަ އިސް ނެގުމުގެ މަތިން މައްސަލައެއް ބަލައި ހުކުމް އިއްވި މައްސަލަ އާއި ހިއުމަން ރައިޓްސް ކޮމިޝަންގެ މައްޗަށް ވެސް ސްމޯޓޯކޮށް މައްސަލައެއް ހިންގި މައްސަލަ ވެސް ފާހަގަކޮށްފައިވެ އެވެ.\nމިކަންކަން ފާހަގަކޮށް ސުލޫކީ މައްސަލާގައި ބުނެފައިވަނީ އެ ނިންމުންތައް ސުޕްރީމް ކޯޓުން ނިންމިއިރު ވެސް އުއްތަމަ ފަނޑިޔާރުގެ މަގާމުގައި ހުންނެވީ ފާއިޒު ކަމަށާއި އެހެންކަމުން އެކަންކަން ބަލަން ޖެހޭނެ ކަމަށެވެ.\nފާއިޒްއާ ގުޅޭ ގޮތުން ހުށަހެޅި ސުލޫކީ މައްސަލާގައި ބުނެފައިވަނީ އެ ކަންކަމަކީ ސުޕްރީމް ކޯޓުގެ އެހެން ބައެއް ފަނޑިޔާރުން ވަކި ކުރުމުގައި ވެސް ބަލާފައިވާ އަސާސެއް ކަމުން އަލުން ފާއިޒު ސުޕްރީމް ކޯޓަށް އައްޔަން ކުރުމުގައި ޖޭއެސްސީއިން އެކަމަށް ރިއާޔަތް ކުރަން ޖެހޭނެ ކަމަށެވެ.


Gaazee Najeeb ge massala balan committee ah fonuvan Nasheed ninmavaifi\nކްރިމިނަލް ކޯޓުގެ ފަނޑިޔާރު ހަސަން ނަޖީބު. -- އަވަސް ފައިލް ފޮޓޯ\nކްރިމިނަލް ކޯޓުގެ ގާޒީ ހަސަން ނަޖީބު މަގާމުން އިސްތިއުފާ ދެއްވި ނަމަވެސް ހަސަން ނަޖީބުގެ މައްސަލަ ދިރާސާ ކުރަން މަޖިލީހުގެ ޖުޑީޝަރީ ކޮމިޓީއަށް ފޮނުވަން ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ނިންމަވައިފި އެވެ.\nގާޒީ ނަޖީބު މަގާމުން އިސްތިއުފާ ދެއްވާފައިވަނީ، އޭނާ މަގާމުން ވަކިކުރަން ޖުޑިޝަލް ސާވިސް ކޮމިޝަން (ޖޭއެސްސީ) އިން ނިންމައި ރައްޔިތުންގެ މަޖިލީހަށް ފޮނުވާފައި ވަނިކޮށެވެ. މަޖިލީހުގެ މިއަދުގެ ޖަލްސާގައި އެ މައްސަލަ ދިރާސާ ކުރަން ކޮމިޓީއަށް ފޮނުވާ ކަން އިއުލާން ކުރުން ހިމަނާފައިވެސް ވެ އެވެ.\nފަނޑިޔާރުންގެ ގާނޫނުގައި ބުނާ ގޮތުން ފަނޑިޔާރަކާ ގުޅޭ ޝަކުވާއެއް ޖޭއެސްސީއަށް ލިބިގެން، އެ މައްސަލަ ތަހުގީގު ކުރަން ފަށާފައިވަނިކޮށް މަގާމުން އިސްތިއުފާ ދެއްވައިފިނަމަ އެ މައްސަލައެއް ބާތިލްވެގެން ދާނެ އެވެ. ނަމަވެސް ޖޭއެސްސީން ތަހުގީގު ނިންމާފައިވާތީ ދެން މަޖިލީހުން އަމަލު ކުރަމުންދާ ގޮތަކާ މެދު ބަހުސެއް ކުރެއްވި އެވެ.\nބަހުސް ކުރެއްވި އެމްޑީޕީގެ ގިނަ މެންބަރުން ތާއީދު ކުރެއްވީ ނަޖީބު އިސްތިއުފާ ދީފައިވީ ނަމަވެސް މައްސަލަ ދިރާސާ ކުރަން ފޮނުވުމަށެވެ. މެންބަރުން ވިދާޅުވަމުން ގެންދެވީ ސުލޫކީ ގިނަ މައްސަލަތައް އޮވެ، އިސްތިއުފާ ދިނުމުން ނުނިމޭ ކަމަށެވެ. މި ހާލަތުގައި އަމަލު ކުރާނެ ގޮތްތަކެއް ކަނޑައަޅަން ކޮމިޓީއަށް ފޮނުވައި މައްސަލަ ދިރާސާ ކުރުމަށެވެ.\nމެންބަރުންގެ ވާހަކަތަކަށް އިޝާރާތް ކުރައްވަމުން ޖޭއެސްސީގައި ވެސް އިންނަވާ ރައީސް ނަޝީދު ވިދާޅުވީ މައްސަލަ ދިރާސާ ކުރަން ކޮމިޓީއަށް ފޮނުވަން ނިންމާފައިވާ ކަމަށެވެ. އެހެންކަމުން މަޖިލީހުގެ ޖުޑީޝަރީ ކޮމިޓީއަށް މައްސަލަ ފޮނުވާފައިވާ ކަން ނަޝީދު އިއުލާން ކުރެއްވި އެވެ.\nމީގެ ކުރިން މިނިވަން މުއައްސަސާތަކުގެ ބައެއް މެންބަރުން ވަކިކުރަން ފޮނުވާފައިވަނިކޮށް އިސްތިއުފާ ދީފައިވެ އެވެ. ނަމަވެސް ފަނޑިޔާރަކު ވަކިކުރަން ފޮނުވުމުން މަގާމުން އިސްތިއުފާ ދެއްވި މިއީ ފުރަތަމަ ފަހަރެވެ. އިސްތިއުފާ ދެއްވުމުން ވެސް މައްސަލައަށް ކޮންމެ ވެސް ގޮތެއް ކަނޑައަޅަން ދިރާސާކުރަން ކޮމިޓީއަށް ފޮނުވަން ވެސް ނިންމި ފުރަތަމަ ފަހަރެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ކްރިމިނަލް ކޯޓް + ޖޭއެސްސީ ޝަރުއީ ދާއިރާ ޝަރުއީ ދާއިރާ ރިފޯމް ކުރުން


Sarukaareh Hifahattan Faisaa Dhookurumakee Dhimaavaane Ehmme Bodu Nurahkkaa: Saeed | Hathaavees\nސަރުކާރެއް ހިފަހައްޓަން ފައިސާ ދޫކުރުމަކީ ދިމާވާނެ އެންމެ ބޮޑު ނުރައްކާ: ސައީދު\nސަރުކާރެއް ހިފަހައްޓަން ފައިސާ ދޫކުރުމަކީ ދިމާވާނެ އެންމެ ބޮޑު ނުރައްކާ ކަމަށް ރައްޔިތުން މަޖިލީހުގެ މާވަށު ދާއިރާގެ މެންބަރު އަދި އިދިކޮޅު ޕީއެންސީގެ ނާއިބު ރައީސް މުހައްމަދު ސައީދު ވިދާޅުވެއްޖެއެވެ.\nސައީދު މިފަދައިން ވިދާޅުވީ މަރުކަޒީ ބޭންކް، އެމްއެމްއޭ އިން މިދިޔަ ހަތަރު އަހަރުގެ ތެރޭގައި ދައުލަތަށް ހަތަރު ބިލިއަން ރުފިޔާ އޯވަޑްރޯ ކޮށްދީފައިވުމާ ގުޅިގެންނެވެ.\nސައީދު ކުރެއްވި ޓްވީޓެއްގައި ވިދާޅުވީ ކޮންމެ މަހަކަށް އެއް ބިލިއަން ޗާޕުކޮށް ސަރުކާރެއް ހިފަހައްޓަން ފައިސާ ދޫކުރުމަކީ އެންމެ ބޮޑު ނުރައްކާ ކަމަށެވެ. ޑޮލަރުގެ އަގު 19 ރުފިޔާއަށް އުފުލިއްޖެ ކަމަށާއި ބާޒާރުގެ އަގުތައް އުފުލި ރައްޔިތުންގެ ޖީބުތައް ހުސްވެއްޖެ ކަމަށް ކުރީގެ އިކޮނޮމިކް މިނިސްޓަރު ސައީދު ވިދާޅުވިއެވެ. އޭނާ ވަނީ އެކަން ހުއްޓުވަން ޖެހޭ ކަމަށް ގޮވާލާފައެވެ.\nސިއްހީ ހިދުމަތްތަކަށް ބޭނުންވާ ހޭދަތައްކޮށް، އިގްތިސާދީ ގޮތުން އާއިލާތަކަށް ބޭނުންވާ އަސާސީ ކަންކަން ފުއްދޭ މިންވަރު ކަށަވަރުކުރުމަށް އެންމެ މަދުވެގެން 4.2 ބިލިއަން ރުފިޔާގެ ފައިނޭންސިން ބޭނުންވާ ކަމަށް ފިނޭންސް މިނިސްޓަރު އިބްރާހީމް އަމީރު ވިދާޅުވެފައި ވަނީ މިދިޔަ އޭޕްރީލް މަހުގެ 22ވަނަ ދުވަހުއެވެ.\nފިނޭންސް މިނިސްޓަރުގެ އެދިލެއްވުމާއި އެއްގޮތަށް މަޖިލީހުން ވަނީ އެކަން ކޮށްދެވޭނެ މަގު ތަނަވަސް ކޮށްދީފައެވެ.\nއެމްއެމްއޭ އިން އާއްމު ކޮށްފައިވާ މިދިޔަ މަހުގެ ބެލެންސް ޝީޓުގައި "ސަރުކާރަށް ދޫކޮށްފައިވާ ފައިސާ" ގެ ގޮތުގައި4ބިލިއަން ރުފިޔާ ދީފައިވާއިރު މި ފައިސާއަކީ ދައުލަތަށް އެންމެ އެކަށީގެންވާ ގޮތަށް އާމްދަނީ ލިބިފައި ނުވާތީ ދައުލަތުގެ ހަރަދުތައް ހަމަޖެއްސުމަށް ދިން ފައިސާއެކެވެ.\nPrevious މަޖިލީހަށް ވަޑައިގެން މަޝްވަރާ ދިނުމަކީ ސަރުކާރު ޖަވާބުދާރީ ކުރުވުމުގެ ނިޒާމު: ނަޝީދު\nNext މެޖިސްޓްރޭޓް މައުސޫމް ވަކިކުރަން ކޮމިޓީން ނިންމައިފި


Ekuveni dhuvaa track gai concrete elhumuge masahkaiy fashaifi\nއެކުވެނި ދުވާ ޓްރެކް ތަރައްގީކުރުން\nއެކުވެނި ދުވާ ޓްރެކުގައި ކޮންކްރީޓް އެޅުމުގެ މަސައްކަތް ފަށައިފި\nކޮންކްރީޓްގެ މަސައްކަތް ކުރިއަށްގެންދަނީ އާރްކޭއެލް ކުންފުނީގެ ސީއެސްއާރް މަޝްރޫއުގެ ދަށުން\nސިންތެޓިކް ޓްރެކަކަށް ބަދަލުކުރުމުގެ މަސައްކަތް މީގެ ކުރިން ވަނީ ޕޮލްކޯއާ ހަވާލުކޮށްފައި\nކ. މާލެ | 17 ސެޕްޓެންބަރ 2020 | ބުރާސްފަތި 18:55 | 2,921\nދުވާ ޓްރެކުގެ ކޮންކްރީޓްގެ މަސައްކަތް މަޙްލޫފާއި، ތޮލާލްގެ އިތުރުން ސާއިދު ފައްޓަވައިދެއްވަނީ - ރާއްޖެ އެމްވީ\nމާލޭ ހުޅަނގު ފަރާތު އެކުވެނި ދުވާ ޓްރެކް ސިންތެޓިކް ޓްރެކަކަށް ބަދަލުކުރުމަށް ކުރަމުންދާ މަސައްކަތުގެ ތެރެއިން ކޮންކްރީޓްގެ މަސައްކަތް ބުރާސްފަތި ދުވަހު ފަށައިފިއެވެ.\nދުވާ ޓްރެކުގެ ކޮންކްރީޓްގެ މަސައްކަތް ފައްޓަވައިދެއްވީ ކުޅިވަރާ ބެހޭ ވަޒީރު އަޙްމަދު މަޙްލޫފާއި، އެތުލެޓިކް އެސޯސިއޭޝަން އޮފް މޯލްޑިވްސްގެ ރައީސް މުޙައްމަދު ތޮލާލްގެ އިތުރުން ރާއްޖޭގެ އެންމެ ބާރު ދުވުންތެރިޔާ ހަސަން ސާއިދެވެ.\nމަސައްކަތް ފައްޓަވައިދެއްވުމަށްފަހު މީޑިއާއާ ވާހަކަ ދައްކަވަމުން ކުޅިވަރާ ބެހޭ ވަޒީރު އަޙްމަދު މަޙްލޫފް ވިދާޅުވީ މި ފެށުނު މަސައްކަތަކީ އާރްކޭއެލް ކުންފުނީގެ ސީއެސްއާރް މަޝްރޫއުގެ ދަށުން އެ ކުންފުނިން ކުރުމަށް ނިންމާފައިވާ މަސައްކަތެއް ކަމަށާއި، ދުވާ ޓްރެކުގެ ބިން އެއްވަރުކޮށް، ކޮންކްރީޓްގެ މަސައްކަތް އެ ކުންފުނިން ތާވަލުކޮށްފައިވާ މުއްދަތައް ނިންމާލާނެ ކަމުގެ ފުރިހަމަ ޔަގީންކަން އެބައޮތް ކަމަށެވެ.\nވަޒީރު އިތުރަށް ވިދާޅުވީ ދުވާ ޓްރެކް ސިންތެޓިކް ޓްރެކަކަށް ބަދަލުވުމުން އެކަމުގެ ފައިދާ އެތަން ބޭނުން ކުރަމުން އަންނަ އެތުލީޓުންނާއި، ކަސްރަތަށް އެތަން ބޭނުން ކުރަމުން އަންނަ މީހުންނަށް ލިބިގެންދަނެ ކަމަށާއި، އެތަނުގައި ތަރައްގީކުރެވޭ ސިންތެޓިކް ޓްރެކަކީ ބައިނަލްއަގުވާމީ ފެންވަރުގެ ޓްރެކަކަށް ވެގެންދާނެ ކަމަށެވެ.\nމަސައްކަތް ފައްޓަވައިދެއްވުމަށްފަހު މަޙްލޫފް މީޑިއާއަށް މައުލޫމާތު ދެއްވަނިކޮށް\nދެކުނު އޭޝިއާގައި ހުރި އެންމެ ބާރު ދުވުންތެރިޔާގެ ޝަރަފު ހޯދާފައިވާ ހަސަން ސާއިދު ބުނީ ކުރިން އެތުލީޓުން ތަމްރީނުވަމުން އައީ ވެލި ޓްރެކެއްގައި ކަމަށާއި، އަދި މުބާރާތްތައްވެސް ބާއްވަމުން އައީ ވެލި ޓްރެކެއްގައި ކަމަށެވެ. އެހެންކަމުން ސިންތެޓިކް ޓްރެކެއް އެކުވެނީގައި އެޅިގެން ދިޔުމަކީ އެތުލީޓުންނަށް އެކަމުގެ ސަބަބުން ބޮޑެތި ފައިދާތަކެއް ކުރާނެ ކަމެއް ކަމަށް ސާއިދު ބުންޏެވެ.\nމާލޭގައި ގިނަ ބަޔަކު ކަސްރަތު ކުރުމަށް ބޭނުންކުރާ ކުޅިވަރު އެކުވެނީގެ ދުވާ ޓްރެކް، 24 އަހަރަށްފަހު އަލުން މަރާމާތު ކުރުމުގެ މަސައްކަތް ފަށާފައިވަނީ ޖޫން މަހުގެ 22 ވަނަ ދުވަހެވެ. އަދި މި މަހުގެ ދެވަނަ ދުވަހު ކުޅިވަރާ ބެހޭ ވުޒާރާއިން ވަނީ ދުވާ ޓްރެކް ސިންތެޓިކް ޓްރެކަކަށް ބަދަލުކުރުމުގެ މަސައްކަތް ޕޮލިސް ވެލްފެއާ ކޯޕަރޭޝަން ޕްރައިވެޓް ލިމިޓެޑް (ޕޮލްކޯ) އާ ހަވާލުކޮށްފައެވެ. މި މަޝްރޫއަށް އިންޑިއާ ސަރުކާރުން ވަނީ މާލީ އެހީތެރިކަން ފޯރުކޮށްދީފައެވެ.\nމީގެ ކުރިން ކުޅިވަރާ ބެހޭ ވަޒީރު ވަނީ އެކުވެނި ޓްރެކް ސިންތެޓިކް ޓްރެކަކަށް ބަދަލުކުރުމުގެ މަސައްކަތް ބާރު ސްޕީޑުގައި ކުރިޔަށްދާ ކަމަށާއި، ލަފާ ކުރެވޭ ގޮތުން އެ މަސައްކަތް ނޮވެމްބަރު މަހުގެ 11 ވަނަ ދުވަހަށް ނިންމާލެވޭނެ ކަމަށް ވިދާޅުވެފައެވެ.\nމާލޭ އެކުވެނި ދުވާ ޓްރެކް ގާއިމުކުރީ 1996 ވަނަ އަހަރެވެ. މީގެ ކުރިން ރާއްޖޭގެ އެތުލީޓުންވެސް ތަމްރީނު ހެދުމަށް ބޭނުންކުރި އެކުވެނި ދުވާ ޓްރެކް އާންމު ގޮތެއްގައި ބޭނުން ކުރަމުން އަންނަނީ އާންމު ރައްޔިތުން ކަސްރަތު ކުރުމަށެވެ. ޓްރެކުގެ ފަސްގަނޑުގައި ވަޅުގަނޑު ހެދުމުގެ އިތުރަށް ވާރޭ ވެހުމުގެ ސަބަބުން ފެން ބޮޑުވުމާއި ގުޅިގެން ދުވާ މީހުންނަށް ބޮޑެތި ގޮންޖެހުންތަކަކާ މީގެ ކުރިން ވަނީ ކުރިމަތިލާން ޖެހިފައެވެ.\nއަދި އެތަނުގައި ރަސްމީކޮށް ކްރިކެޓް ކުޅޭ ދަނޑުވެސް އޮތުމާއެކު، ޓްރެކުގެ ބޭނުން ދުވުމުގެ އިތުރަށް ކްރިކެޓް ކުޅުމަށާއި ކަސްރަތު ކްލާސްތައް ބާއްވަންވެސް ބޭނުންކުރެއެވެ


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 12 މާރިޗު 2020 ގެ 13:00 ގެ ކުރިން، ކަމަދޫ ސްކޫލްއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 15 މާރިޗު 2020 އާއި 17 މާރިޗު 2020 އާ ދެމެދު، ކަމަދޫ ސްކޫލް ގައެވެ.


އެޑްމިނިސްޓްރޭޓިވް އޮފިސަރ (ގއ.ކޮނޑޭ މެޖިސްޓްރޭޓު ކޯޓު)\nތާރީޚް: 23 ޖޫން 2020\nމަސައްކަތް ކުރަންޖެހޭ ތަން: ގއ.ކޮނޑޭ މެޖިސްޓްރޭޓު ކޯޓު\n- ކޯޓަށް ވަންނަ ހުރިހާ ލިޔުމެއް އެންޓްރީކުރުމާއި ކޯޓަށް އަންނަ ސިޓީ/މެސެޖުތަކަށް ޖަވާބުތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުން\n- ކޯޓަށް ލިބޭ ފައިސާ ބަލައިގަނެ، ޙަވާލުކުރަންޖެހޭ ފަރާތްތަކާއި ފައިސާ ޙަވާލުކޮށް އެކަމާއިގުޅޭ އެންމެހާ ލިޔެކިޔުންތައް ފުރިހަމަކޮށް ބެލެހެއްޓުން.\n- ބޭންކަށް ފޮނުވަންޖެހޭ ފައިސާ ބޭންކަށް ޤަވާޢިދުން ޑިޕޮޒިޓްކުރުމާއި އެކަމާއިގުޅޭ އެންމެހާ ލިޔެކިޔުންތައް ފުރިހަމަކޮށް ބެލެހެއްޓުން.\n- ކޯޓުގެ ޚަރަދުތަކުގެ ބިލްތަކަށް ފައިސާ ދޫކުރުމާއި، ޚަރަދު ރިޕޯޓު ތައްޔާރުކޮށް ވެރިކަންކުރާ ރަށުމެޖިސްޓްރޭޓު ކޯޓަށް ފޮނުވުން.\n- ކޯޓުގެ މުވައްޒަފުންގެ މުސާރަ ތައްޔާރުކޮށް ވެރިކަންކުރާ ރަށު މެޖިސްޓްރޭޓު ކޯޓަށް ފޮނުވުން\n- ކޯޓުގެ ތަފާސްހިސާބު ރިޕޯޓު ތައްޔާރުކޮށް ވެރިކަންކުރާ ރަށުމެޖިސްޓްރޭޓު ކޯޓަށް ފޮނުވުން\n- ކޯޓަށް ހުށަހެޅޭ މައްސަލަތަކާއި ގުޅިގެން ކުރަންޖެހޭ ޝަރުޢީ/އިދާރީ މަސައްކަތްތައް ކުރުން.\n02 ޖުލައި 2020 ވާ ބްރާސްފަތި ދުވަހުގެ 14:00 ކުރިން ގއ.ކޮނޑޭ މެޖިސްޓްރޭޓު ކޯޓަށް ހުށަހަޅަންވާނެއެވެ.\n- މަޢުލޫމާތު ސާފްކުރުމަށް ގުޅޭނެ ނަންބަރަކީ 6820776\n- އެޕްލިކޭޝަން ފޯމްތައް މެއިލް އިން ވެސް ބަލައި ގަންނާނެއެވެ.\nނޯޓު: މިއީ ގއ.ކޮނޑޭ މެޖިސްޓްރޭޓު ކޯޓުގެ އެޑްމިނިސްޓްރޭޓިވް އޮފިސަރުގެ މަޤާމަށް މީހަކު ހޮވުމަށް ކުރެވުނު މިކޯޓުގެ ނަންބަރު 10/2020/(IUL)P2C (04 ޖޫން 2020) އިޢުލާނާ ގުޅިގެން އެކަށީގެންވާ ވަރަށް އެމަޤާމަށް ކުރިމަތިލާފައިނުވާތީ ކުރެވިފައިވާ އިޢުލާނެކެވެ. މިމަޤާމަށް މީހަކު ހޮވުމަށް ކުރިން ކުރެވުނު އިޢުލާނާ ގުޅިގެން ކުރިމަތިލާފައިވާ ފަރާތްތަކުން ވަޒީފާ އިން އެދި ހުށަހަޅަން ނުޖެހޭނެއެވެ.\nސުންގަޑި: 02 ޖުލައި 2020 1400


Covid 19: India in Brazil balikohfi\nއިންޑިއާގައި ކޮވިޑް ހަމަޖެހިލާފައި އޮތުމަށް ފަހު ބިޔަ ރާޅެއް ނަގައި ބިރުވެރިކަން ބޮޑުވެފައި\nދުނިޔެއަށް ކޮވިޑް ޖެހުނު ފަހުން 2.93 މިލިއަން މީހުން މި ބަލިގައި މަރުވެއްޖެ އެވެ. ޖޯންސް ހޮޕްކިންސް ޔުނިވާސިޓީން ބުނާ ގޮތުން ބަލިޖެހުނު މީހުންގެ އަދަދު 136 މިލިއަށް ވަނީ އަރާފަ އެވެ. މިއީ ޖޯންސް ހޮޕްކިންސް ޔުނިވާސިޓީން އެއްކޮށްފައި ހުރި މައުލޫމާތުން ފެންނަ އަދަދެވެ. އެހެން ބައެއް އިދާރާތަކުން ހޯދާފައި ހުރި މައުލޫމާތަށް ބަލާއިރު ކޮވިޑްގައި މަރުވި އަދަދު ތިން މިމިއަން އަރައިފި އެވެ.\nއިންޑިއާގައި ކޮވިޑް ހާލަތު ހިންދެމިލާފައި އޮތުމަށް ފަހު ވަނީ ބިޔަ ރާޅެއް ބޯމަތިވެފަ އެވެ. އެ ގައުމުގައި ފާއިތުވި 24 ގަޑިއިރު ތެރޭގައި 168،912 މީހުންނަށް ކޮވިޑް ޖެހުނު ކަމަށް ވަނީ ރެކޯޑް ކޮށްފަ އެވެ.\nރޮއިޓާސް ބުނާ ގޮތުން އިންޑިއާގެ ހާލަތު މިހާރު ވަނީ ބްރެޒިލަށް ވުރެ ވެސް ގޯސްވެފަ އެވެ. އިންޑިއާގައި 13.53 މިލިއަން މީހުންނަށް ކޮވިޑްޖެހިފައި ވާއިރު، ބްލެޒިލްގައި މި އަދަދު އުޅެނީ 13.45 މިލިއަންގަ އެވެ. އެހެންކަމުން ކޮވިޑްގައި އިންޑިއާއިން މިވަނީ ބްރެޒިލް ފަހަތަށް ޖައްސާފަ އެވެ.\nކޮވިޑްގެ ހާލަތު އެންމެ ދަށް ގައުމަކީ އަދި ވެސް އެމެރިކާ އެވެ. އާންމުނަށް ފެންނަ ގޮތަށް ހުރި ރެކޯޑްތަކުން ދައްކާ ގޮތުން އެމެރިކާގައި 31.2 މިލިއަން މީހުންނަށް ކޮވިޑްޖެހިފައި ވެއެވެ. އަދި 562،000 މީރުން މަރުވެފައި ވެއެވެ.\nއިންޑިއާ ބްރެޒިލް ކޮވިޑް-19


Ferry ge sababun igthisoadhu kuri araane kamaa medhu shakkeh neh: Modi | Jazeera\tފެރީގެ ސަބަބުން އިގުތިސޯދު ކުރިއަރާނެ ކަމާމެދު ޝައްކެއް ނެތް: މޯދީ - Jazeera\nފެރީގެ ސަބަބުން އިގުތިސޯދު ކުރިއަރާނެ ކަމާމެދު ޝައްކެއް ނެތް: މޯދީ\nނާޒިމް ހަސަން September 27, 2020 60 views0\nއިންޑިއާގެ ކޮޗިން އާއި ރާއްޖެއާ ދެމެދު ކާގޯ ފެރީގެ ހިދުމަތް ފެށުމާއެކު ދެ ގައުމުގެ އިގުތިސޯދު ވެސް ކުރިއަރައިގެންދާނެ ކަމަށް އިންޑިއާގެ ބޮޑު ވަޒީރު ނަރެންދުރަ މޯދީ ވިދާޅުވެއްޖެއެވެ.\nއިންޑިއާގެ ފެރީއާ ގުޅިގެން އެ ގައުމަށް ޝުކުރު އަދާ ކުރައްވައި ރައީސް އިބްރާހިމް މުހައްމަދު ސޯލިހު ކުރެއްވި ޓްވީޓް، ރީޓްވީޓް ކުރައްވަމުން މޯދީ ވިދާޅުވީ ފެރީގެ ހިދުމަތް ފެށިގެން ދިޔުމަކީ އުފާ ކުރައްވާ ކަމެއް ކަމަށެވެ.\n"ފެރީގެ ސަބަބުން ދެ ގައުމުގެ ވިޔަފާރީގެ ގުޅުންތަކާއި އިގުތިސޯދު ކުރިއަރައިގެން ދާނެ ކަމާމެދު އެއްވެސް ޝައްކެއް ނެތް،" މޯދީ ވިދާޅުވިއެވެ.\nމޯދީ އިތުރަށް ވިދާޅުވީ ރާއްޖެ އާއި އިންޑިއާގެ ގުޅުން ދެން ވެސް ދާނީ ބަދަހިވަމުން ކަމަށެވެ.\nރައީސް ސޯލިހު ކުރެއްވި ޓްވީޓްގައި ވިދާޅުވެފައިވަނީ ކާގޯ ފެރީގެ ހިދުމަތާއެކު، ދިވެހިންގެ ދިރުއުޅުމަށް އިތުރު ބާއްޖަވެރިކަމެއް ލިބިގެންދާނޭ ކަމަށެވެ. އިންޑިއާއަކީ ރާއްޖެއަށް އެންމެ ގިނައިން ކާބޯތަކެތި އަދި ކޮންސްޓްރަކްޝަން މެޓީރިއަލްސް އެތެރެކުރާ އެއް ގައުމެވެ.\nއިއްޔެ ހެނދުނު ކުޅުދުއްފުށީ ސަރަހައްދީ ބަނދަރުގައި ބަނދަރުކުރި ފެރީއަކީ އިންޑިއާއިން މި މަހުގެ 22 ވަނަ ދުވަހު ފުރި ފެރީއެކެވެ.\nކުޅުދުއްފުއްޓަށް ބަނދަރުކުރި ފެރީއަކީ އެއްފަހަރާ 3000ޓަނުގެ މުދާ އުފުލޭ ބޯޓެކެވެ. ފުރަތަމަ ދަތުރުގައި ކުޅުދުއްފުއްޓަށް 500 ޓަނުގެ ސިމެންތި އާއި އެހެނިހެން މުދާ ހިމެނޭ ދެ ކޮންޓެއިނަރު ބާލާނެއެވެ. އެ މުދާ ބޭލުމަށް ހަމަޖެހިފައިވަނީ އެހެން އުޅަނދުތައް ބޭނުންކޮށްގެންނެވެ.\nމި ފެރީގެ ރާއްޖޭގެ އެޖެންޓަކީ ދާދި ފަހުން އުފެއްދި މޯލްޑިވްސް ސްޓޭޓް ޝިޕިން ކުންފުންޏެވެ.


SunOnline: Amihlla leyaai karunaige koarah genbemundhaa Rohingya muslimun\nއަމިއްލަ ލެޔާއި ކަރުނައިގެ ކޯރަށް ގެނބެމުން ދާ ރޮހިންގާ މުސްލިމުން\nއަޙުމަދު މާޖިދު 08 Sep 2017, 14:45\nރޮހިންގާ މުސްލިމުންނަކީ ދެކުނުއިރުމަތީ އޭޝިޔާގެ ޤައުމެއް ކަމަށް ވާ މިޔަންމާރ ނުވަތަ ބަރުމާގެ ހުޅަނގު އައްސޭރީގައި އޮންނަ ރަކީން ނުވަތަ އަރަކާން ސްޓޭޓުގެ އުތުރު ސަރަޙައްދަށް ނިސްބަތް ވާ ޖަމާޢަތެކެވެ. އެމީހުން ހިމެނެނީ 50 ވަރަކަށް މިލިއަން މީހުން ދިރިއުޅޭ، 87 އިންސައްތަ ބުޑިސްޓް އާބާދީއެއް އޮންނަ، ބަރުމާގެ ރައްޔިތުންގެ4އިންސައްތަ ގުނާ ބައިމަދު މުސްލިމުންގެ ތެރޭގައެވެ. ރަކީނަކީ ބަރުމާގެ އެންމެ ފަޤީރު އެއް ހިސާބެވެ. އެ ސްޓޭޓުގެ ދެކުނު ސަރަޙައްދުގައި ބުޑިސްޓުން ވެސް ދިރިއުޅެއެވެ. ނަމަވެސް، ރަކީން ސްޓޭޓުގައި، ރޮހިންގާ މުސްލިމުންނަކީ އާބާދީގެ ގާތްގަނޑަކަށް 80 އިންސައްތަ އާއި 95 އިންސައްތައާ ދެމެދުގެ މެޖޯރިޓީއެކެވެ. 2013 އާ ހަމަޔަށް އައި އިރު ރަކީނުގެ ރޮހިންގާ މުސްލިމް އާބާދީގެ ޢަދަދަކީ ގާތްގަނޑަކަށް 1.23 މިލިއަނެވެ. ނަމަވެސް، ބެލެވޭ ގޮތުގައި މިހާރު އެ ޢަދަދު ވަނީ 1.1 މިލިއަނަށް ދަށް ވެފައެވެ.\nރޮހިންގާ މުސްލިމުން ބުނާ ގޮތުގައި، އަދި ގިނަ ދިރާސާވެރީން ވިދާޅުވާ ގޮތުގައި، ރޮހިންގާ މުސްލިމުންގެ ޤަދީމީ ވަޒަނަކީ ރަކީނެވެ. މީލާދީން 1100 ގެ އަހަރުތަކާ ހަމަޔަށް އައި އިރު ވެސް، ރަކީނުގައި ރޮހިންގާ މުސްލިމުން ދިރިއުޅެމުން ދިޔަ ކަން، ފެންނާން ހުރި ތާރީޚީ ހެކިތަކުން އެނގެއެވެ. ރަކީނަކީ ޒަމާނެއްގައި ރަސްކަމެއްގެ ގޮތުގައި ވެސް އޮތް ތަނެއް ކަމާއި، އެ ތަން ބަރުމާގެ ރަސްކަމުގެ ދަށަށް ގެންދެވުނީ، ބޯ ޑޯވ ޕާހޔާ މައުންގ ވެއިންގގެ ރަސްކަމުގައި، 1784 ވަނަ އަހަރު ބުޑިސްޓުން ކުރި އަނިޔާވެރި ހަނގުރާމައެއްގައި ކަން ވެސް އެއީ ތާރީޚު ދައްކާ ޙަޤީޤަތެކެވެ.\nނަމަވެސް ބަރުމާގެ ހަރުކަށި ބުޑިސްޓް ރައްޔިތުންނާއި އެ ޤައުމުގެ ސަރުކާރުގެ ވާހަކަ ތަފާތެވެ. އެވެރީން ދެކޭ ގޮތުގައި، ރޮހިންގާ މުސްލިމުންނަކީ މީލާދީން 1824 އިން ފެށިގެން 1948 އަށް އިނގިރޭސި އިސްތިޢުމާރުގެ ދަށުގައި، އިނގިރޭސި އިންޑިޔާގެ އިދާރީ ބައެއްގެ ގޮތުގައި ބަރުމާ އޮތް ދުވަސްވަރުގައްޔާއި، 1948 ގެ އިންޑިޔާ ޕާކިސްތާނު ހަނގުރާމައިގެ ތެރޭގައްޔާއި، 1971 ގެ ބަންގްލަދޭޝްގެ މިނިވަންކަމުގެ ހަނގުރާމައިގެ ތެރޭގައި، ވަގަށް ނުވަތަ ނުހައްގު ގޮތްގޮތުން ބަރުމާއަށް އެތެރެ ވެގަނެގެން، އެ ޤައުމުގައި އުޅެމުން އަންނަ ބެންގާލީ ނަސްލުގެ ބިދޭސީ ޖަމާޢަތެކެވެ.\nއިނގިރޭސި އިސްތިޢުމާރުގެ ޒަމާނުގައި ބެންގާލީ މަސައްކަތު މީހުން ބަރުމާޔަށް ގެންދިޔަ ކަމީ، އަދި 1948 އާއި 1971 ގެ ހަނގުރާމައިގެ ތެރޭގައި ހަނގުރާމައިގެ މުޞީބާތްތަކުން ސަލާމަތް ހޯދުމަށް ޓަކައި، ބަންގްލަދޭޝްގެ ރައްޔިތުންގެ ނުހަނު މަދު ޢަދަދެއްގެ މީހުން ބަރުމާޔަށް ވަން ކަމީ ޙަޤީޤަތެވެ. ނަމަވެސް ބަރުމާގެ ސަރުކާރާއި ބުޑިސްޓް ހައްދުފަހަނައެޅީން ހަދާ ދޮގަކީ، ރޮހިންގާ މުސްލިމުންނަކީ ބަންގްލަދޭޝް އިން އެތެރެ ވެގެން އުޅޭ ބައެއް ކަމަށް ބުނާ ބުނުމެވެ. މި ދޮގު ހަދައި ފެތުރުމުގެ މަޤުޞަދަކީ ރޮހިންގާ މުސްލިމުންގެ ނަސްލު ނެތި ކޮށްލުމުގެ ސިޔާސަތަށް އަސާސެއް ގާއިމު ކުރުމެވެ. އެމީހުންނަކީ "އޭލިއަން ބިދޭސީންތަކެއް" ކަމުގައި ހަދައި، އެމީހުންގެ ވަސް ބަރުމާއިން ފޮހެލުމަށް ޓަކައި ހިންގާ ޖަރީމާތަކަށް ބަހާނާ ހޯދުމެވެ. ޙަޤީޤަތުގައި، ބެންގާލުން ބަރުމާއަށް އެތެރެ ވި މީހުންނަކީ، ބަލާބެލުމަށް ރޮހިންގާ މުސްލިމުންނާ ދާދި އެއް ސިފަގަނޑެއް ހުއްޓަސް، ރޮހިންގާ މުސްލިމުންނާ މުޅީން ތަފާތު ބައެކެވެ.\nބަރުމާ މިނިވަން ވީއްސުރެ، އެ ޤައުމުގެ ސަރުކާރުން ރޮހިންގާ މުސްލިމުންނާ މެދު ގެންގުޅެމުން އައީ ނަސްލީ އަދި ދީނީ އިމްތިޔާޒާއި ނަފުރަތުގެ ސިޔާސަތެކެވެ. އެ ސިޔާސަތަށް ބައި ޤަރުނު ވުމަށް ފަހު، މިއަދު ރޮހިންގާ މުސްލިމުންގެ ޙާލުގެ ހިތްދަތި ވާހަކަ މި ވަނީ މުޅި ދުނިޔޭގެ ސަމާލުކަމަށް އައިސްފައެވެ. ސޯޝަލް މީޑިޔާގެ އުސް މަންސައިގެ ހޫނު މައުޟޫޢަކަށް އެ ވާހަކަ ވަނީ ވެފައެވެ. އިންސާނީ ޙައްޤުތަކުގެ ޙާލަތު ދިރާސާ ކުރައްވާ ވަރަށް ގިނަ ބޭފުޅުންނާއި އަލިފުދާލު ފަދަ ޖަމާޢަތްތަކުން މިހާރު ބުނަނީ، ރޮހިންގާ މުސްލިމުންނަކީ މިއަދުގެ ދުނިޔޭގައި އެންމެ ބޮޑަށް އަނިޔާ ލިބިފައި ވާ، އެންމެ ނިކަމެތި ޙާލުގައި ދިރިއުޅޭ ބައިމަދު ޖަމާޢަތް ކަމަށެވެ.\nނަސްލީ އަދި ދީނީ ނަފުރަތު\nރޮހިންގާ މުސްލިމުންނާ މެދުގައި ބުޑިސްޓް ޖަންތާ އާއި ރައްޔިތުން ގެންގުޅޭ ޢަދާވާތްތެރިކަމާއި ދުޝްމަންކަން ގުޅިފައި ވަނީ، ފެންނަ ފެނުމުގައި، ދެ ސަބަބަކާއެވެ. އެއް ސަބަބަކީ ނަސްލީ ނަފުރަތެވެ. ދެވަނަ ސަބަބަކީ ދީނީ ނަފުރަތެވެ.\nޓިބެޓޯ-ބާރމަން ނަސްލަށް ނިސްބަތް ވާ ބަރުމާގެ ބުޑިސްޓް މެޖޯރިޓީއާ ޚިލާފަށް، ރޮހިންގާ މުސްލިމުންނަކީ އަވަށްޓެރި ބަންގްލަދޭޝަށް ނިސްބަތް ވާ ބެންގާލީންނެކޭ އެއްފަދައިން އިންޑޯ-އާރްޔަން އަސްލަށް ނިސްބަތް ވާ ނަސްލެކެވެ. ކުރީން ވެސް އިޝާރާތް ކުރެވުނު ފަދައިން، އެ މީހުންގެ ބޭރުފުށުގެ ސިފަގަނޑު ވެސް ވައްތަރީ ބެންގާލީންނާއެވެ. އެހެންކަމުން، ބަރުމާގެ މެޖޯރިޓީ ދެކޭ ގޮތުގައި، ރޮހިންގާ މުސްލިމުންނަކީ އެމީހުންނާ އެއްވެސް ގުޅުމެއް ނެތް، "ނަސްލީ ބިދޭސީން" ނެވެ. ބަރުމާގެ ޖަންތާ އާއި ބުޑިސްޓް ހައްދުފަހަނައެޅީން ރޮހިންގާ މުސްލިމުންނާ މުޚާތަބު ކުރަނީ ވެސް "ބެންގާލީ" މި ނަމުންނެވެ. އެފަދަ "ބިދޭސީންގެ" ބަޔަކު ބަރުމާގެ ފަސްގަނޑު ޙިއްޞާ ކުރުމަކީ، ޤައުމުގެ ބުޑިސްޓް ވެރީންނާއި ރައްޔިތުންގެ ގިނަ ބަޔަކަށް އެއްގޮތަކަށް ވެސް ޤަބޫލު ކުރެވޭ ފަދަ ކަމަކަށެއް ނުވެއެވެ.\nދެން އޮތީ ދީނީ ޙަސަދަޔާއި "އިސްލާމޯފޯބިއާ" ގެ ވާހަކައެވެ. އިސްލާމް ދީނަށާއި މުސްލިމުންނަށް ނަފުރަތު ކުރުމަކީ ބަރުމާގެ ބުޑިސްޓް ޖަންތާގެ ބަސްތަކާއި ޢަމަލުތަކުން ވަރަށް ބޮޑަށް ފެންނަ ކަމެކެވެ. އެފަދަ އެއް މިސާލަކީ، މިހާރު ބަރުމާގެ ސްޓޭޓް ކައުންސެލަރގެ މަޤާމުގައި ހުންނެވި، އަދި ރޮހިންގާ މުސްލިމުންނަށް ކުރެވޭ އަނިޔާތަކުގެ މައްސަލައިގައި، ފާޑުކިޔުންތަކުގެ އަމާޒުފަތްގަނޑަކަށް ވެވަޑައިގެންފައި ވާ ޑޯވ އާންގ ސަން ސޫ ޗީއެވެ. 2013 ވަނަ އަހަރުގެ ތެރޭގައި، ބީބީސީގެ ރޭޑިޔޯ4ގެ "ޓުޑޭ" ޕްރޮގްރާމުގެ އެޕިސޯޑެއްގައި، ބީބީސީގެ ނޫސްވެރިޔާ މިޝާލް ހުސައިން ސޫ ޗީއާ ކުރި އިންޓަރވިޔުއަށް ފަހު، ސޫ ކީ ވަނީ ނުރުހުމާ އެކު، ޕްރޮގްރާމުގެ ޓީމުގެ އިސް މުވައްޒަފުންނަށް މޮއްޓަވައި، "މުސްލިމަކު ލައްވައި އަހަންނާ އިންޓަރވިޔު ކުރުވާން އުޅޭ ވާހަކަ އެކަކު ވެސް ނުބުނެޔޭ" ވިދާޅުވެ ޝަކުވާ ކުރައްވައިފައެވެ.\nބަރުމާގެ ބުޑިސްޓުންގެ ދީނީ ނަފުރަތްތެރިކަން ދައްކުވައިދޭ އެންމެ ބޮޑު އަނެއް ހެއްކަކީ، ރޮހިންގާ އާބާދީއާ ދެކޮޅަށް ބުޑިސްޓު ހާމުދުރުން ހިންގަމުން ގެންދާ ނަފްރަތު ފެތުރުމުގެ ކެންޕޭންތަކާއި، ރޮހިންގާ މުސްލިމުންނާ ދެކޮޅަށް ހިންގާ ޖެނޮސައިޑުގައި އެމީހުން ކުޅޭ އިސް ދައުރެވެ. އެފަދަ ހާމުދުރުންގެ ތެރެއިން އެންމެ މަޝްހޫރު މީހަކީ "ބުޑިސްޓް ބިން ލާދިން" ގެ ގޮތުގައި މަޝްހޫރު ވެފައި ވާ އަހްޝިން ވިރަތޫއެވެ. މުސްލިމުންނާ ދެކޮޅަށް ހިންގަމުން ދާ ޖެނޮސައިޑް ފެށުމާއި، އެ ޖެނޮސައިޑަށް ދީނީ ގޮތުން ހިތްވަރު ދިނުމުގައި އިސްކޮށް އުޅޭ އަހްޝިން ވިރަތޫ އަކީ އޭނާގެ އަމިއްލަ އިޢުތިރާފުން އެނގޭ ގޮތުގައި، އިސްލާމް ދީނާއި މުސްލިމުން ދެކެ ނަފްރަތު ކުރުމުގައި ޙައްދު ފަހަނައަޅައިފައި ހުރި މީހެކެވެ.\nއިނގިރޭސި އިސްތިޢުމާރުގެ ދަށުން 1948 ގައި ބަރުމާ މިނިވަން ވީއްސުރެ ވެސް، މުސްލިމުންނާ މެދު ކަންތައް ކުރެވެމުން އަންނަނީ އިހާނެތިކޮށް ކަމީ މުސްތަނަދު ކުރެވިފައި ވާ ހެކިތަކުން ސާފު ވާ ކަމެކެވެ. މިނިވަންކަން ލިބުނުތާ ކުޑަ ދުވަސްކޮޅެއް ފަހުން، ބަރުމާގެ ޔުނިއަން ސިޓިޒަންޝިޕް ޤާނޫނު ފާސް ކުރެވުނު އިރު، އެ ޤައުމުގައި ދިރިއުޅޭ 135 ނަސްލީ ޖަމާޢަތެއް ރަސްމީކޮށް ބަލައިގެންފައި ވެއެވެ. ނަމަވެސް ރޮހިންގާ މުސްލިމުންނަކީ ބަރުމާއަށް ނިސްބަތް ވާ ނަސްލީ ޖަމާޢަތެއް ކަން އެ ޤާނޫނަކުން ބަލައެއްނުގަތެވެ. އެއާއެކުގައި މެ، ރޮހިންގާ މުސްލިމުންނަށް ޤައުމުގެ ރައްޔިތުކަން ހޯދުމަށް ފުރުސަތުތަކެއް އެ ޤާނޫނުން ލިބިދެވި، ގިނަ ޢަދަދެއްގެ މީހުންނަށް ރައްޔިތުކަން ދެވުނު ކަމާއި، މިނިވަންކަމުގެ ކުރީކޮޅުގެ ދުވަސްވަރު ރޮހިންގާ ދަރިކޮޅުގެ ބައެއް ބޭފުޅުން ޤައުމުގެ ޤާނޫނު ހަދާ މަޖިލިހުގައި މަސައްކަތް ކުރެއްވިކަން ވެސް ފާހަގަ ކޮށްލާން ޖެހެއެވެ.\nނަމަވެސް، އަހަރުތައް ފާއިތު ވަމުން އައިއައިހެން، ބުޑިސްޓް ޖަންތާގެ ތެރޭގައި ރޮހިންގާ މުސްލިމުންނާ މެދު އޮތް ނީހަވެރިކަން އައީ ކެންސަރެއް ފަދައިން ފެތުރެމުންނެވެ. 1962 ގެ ޢަސްކަރީ އިންޤިލާބަށް ފަހު، ރޮހިންގާ މުޖުތަމަޢާ ދެކޮޅަށް ސަރުކާރުން ހަރުކަށި އިތުރު ސިޔާސަތުތައް ތަޢާރަފު ކޮށް، ރަޙުމު ކުޑަ ގޮތެއްގައި އެ ސިޔާސަތުތައް ތަންފީޛު ކުރާން ފެށިއެވެ. އިންޤިލާބަށް ފަހު ސަރުކާރުގެ އަމުރަކާ އެއްގޮތަށް ގައުމުގެ ހުރިހާ ރައްޔިތުންގެ ރައްޔިތުކަމުގެ ކާޑު އައު ކުރެވުނު އިރު، ރޮހިންގާ ރައްޔިތުންނަށް ދިނީ "ބަރުމާގައި ދިރިއުޅޭ ބިދޭސީން" ލޭބަލާ އެކު ދިން ކާޑެކެވެ. މި ފިޔަވަޅާ އެކު، ރޮހިންގާ މުސްލިމުންނަށް ވަޒީފާ ލިބުން އިންތިހާއަށް ދަތި ވިއެވެ. ވޯޓު ލުމާއި އިންތިޚާބުތަކުގައި ބައިވެރި ވުމުގެ ޙައްޤު މުޅީން ގެއްލުނެވެ. ސަރުކާރުން ފޯރު ކޮށްދޭ ތަޢުލީމާއި ސިއްހީ ޚިދުމަތުގެ ދޮރު އެމީހުންނަށް ޓަކައި މުޅީން ބަންދު ވެގެން ދިޔައެވެ. މިފަދަ އެތައް ކަމަކާ ގުޅިގެން، މުސްލިމުން ސަރުކާރަށް ޝަކުވާތައް ވެސް ހުށަހެޅިއެވެ. ނަމަވެސް އެ ޝަކުވާތައް އަހާނެ އެއްވެސް ބަޔަކު ނުވިއެވެ. އެއާ ޚިލާފަށް، ސަރުކާރުގެ ހަރުކަށިކަމާއި އަނިޔާވެރިކަން ދިޔައީ އިތުރު ވެގެންނެވެ. 1970 ގެ އަހަރުތައް ފެށުމަށް ފަހު، ބަރުމާގެ ސަލާމަތީ ބާރުތަކުން ރަކީން ސްޓޭޓުގައި ދޭތެރެދޭތެރެއިން "ސެކިޔުރިޓީ އޮޕަރޭޝަންތައް" ހިންގާން ފެށިއެވެ. ކޮންމެ އޮޕަރޭޝަނެއްގައި ކަހަލަ ގޮތަކަށް، ސިފައިންނާއި ފުލުހުން ގެންދިޔައީ މުސްލިމުންގެ ގެދޮރު އެންދުމާއި، މުދާ ފޭރުމާއި، އަންހެނުން ރޭޕް ކުރުމާއި، މެރުމާއި، ވޭންދެނިވި އަނިޔާ ކުރުން ފަދަ ޢަމަލުތައް ހިންގަމުންނެވެ.\n1982 ވަނަ އަހަރުގެ ތެރޭގައި ތައާރަފު ކުރެވުނު އައު ސިޓިޒަންޝިޕް ޤާނޫނެއްގެ ބާރުގައި، ރޮހިންގާ މުސްލިމުންނަށް ދީފައި އޮތް "ބަރުމާގައި އުޅޭ ބިދޭސީއެއް ކަން އަންގައިދޭ ކާޑު" ވެސް ބާޠިލު ކުރެވުނެވެ. އެހައި ހިސާބުން، ރޮހިންގާ މުސްލިމުން ވެގެން ދިޔައީ ދައުލަތަކަށް ނިސްބަތް ނުވާ، "ސްޓޭޓްލެސް" ބަޔަކަށެވެ. މިއަދާ ހަމަޔަށް ވެސް އެމީހުން ބަރުމާގައި އުޅެމުން އަންނަނީ އެ ގޮތުގައެވެ. އެތައް ޤަރުނަކުއްސުރެ އެ ބިމެއްގައި އެމީހުން ދިރިއުޅުނު، އެމީހުންގެ ކާބަފައިންގެ ފަރާތުން ވާރުތަ ވި، އަދި އެ ބިމަކަށް އެމީހުން އުފަން ވި ވަޒަނުގައި، މިއަދު އެމީހުން އުޅެމުން ގެންދަނީ ބީރައްޓެހި، ބިދޭސީ "އޭލިޔަނުންތަކެއްގެ" ގޮތުގައެވެ. ދިރިއުޅޭން ޖެހިފައި އޮންނަނީ ދަނޑިފަނުން، ނުވަތަ ދަނޑިއާއި ގޯންޏާއި ސަތަރި ފަދަ ތަކެތީން އަޅައިފައި ހުންނަ ޖިފުޓިތަކާއި ކޭންޕުތައް ކަހަލަ ތަންތަނުގައެވެ. ތަޢުލީމެއް، ޞިއްޙީ ޚިދުމަތެއް، ބޭހެއް، ސަރުކާރުން ފޯރު ކޮށްދޭ ކަރަންޓެއް، ފެނެއްގެ އެއްވެސް ޚިދުމަތެއް ނުލިބޭ ތާނގައި، ރަނގަޅު ކާނާ އާއި ރައްކައުތެރި ބޯފެން ވެސް އެމީހުންނަށް ލިބޭނޭ ގޮތެއް ނޯވެއެވެ. އެންމެ ކުޑަމިނުން، ކައިވަނި ކުރެވެނީ ވެސް އުމުރަށް ދަރަނިވެރި ވާ ވަރުގެ ބޮޑު ފީއެއް ސަރުކާރަށް ދައްކައިގެން ލިބޭ ޚާއްޞަ ހުއްދައެއް ނަގައިގެންނެވެ. އެ ހުއްދަ އާއްމު ގޮތެއްގައި ލިބެނީ، އެދި ހުށަހަޅާތާ އެތައް މަހަކުންނެވެ. ބައެއް ފަހަރު، އެތައް އަހަރެއް ފަހުންނެވެ.\nބަރުމާގެ އެހެން ސަރަޙައްދުތަކަށް ދަތުރު ކުރުމަކީ ވެސް ރޮހިންގާ މުސްލިމުންނަށް މުޅީން މަނާ ކަމެކެވެ. ޕާސްޕޯޓެއް ފަދަ އެއްޗެއް ނޯންނާތީ، ޤައުމުން ބޭރަށް ދަތުރު ކުރުމަކީ ވެސް އެމީހުންނަށް އޮންނަ ފުރުޞަތެއް ނޫނެވެ. ކަން މިހެން އޮތަސް، 1970 އިން ފެށިގެން 2012 އާ ހަމަޔަށް ވެއަތު ވި 45 ވަރަކަށް އަހަރުގެ ތެރޭގައި، ބުޑިސްޓް ޖަންތާގެ އަނިޔާވެރިކަމަށް ކެތް ނުކުރެވިގެން، ރޮހިންގާ މުސްލިމުންގެ މިލިއަނެއް ހައި މީހުން ސިއްރިޔާތުގައި، އެކި ގޮތްގޮތުން ބަރުމާއިން ބޭރު ވެގެން ތަންތަނަށް ހިޖުރަ ކޮށްފައި ވެއެވެ. އެގޮތުން ހިޖުރަ ކުރި މީހުންގެ ދަރިފަސްކޮޅުތައް މިހާރު ވެސް ސުޢޫދީ ޢަރަބިއްޔާ އާއި، ބަންގްލަދޭޝާއި، ޕާކިސްތާން ފަދަ ޤައުމުތަކުގައި ދަނީ ބިދޭސީންގެ ގޮތުގައި ދިރިއުޅެމުންނެވެ.\n2012 އިން 2017 އަށް . ދެމެމުން ދާ ލޭގެ ކޯރުތަކެއް\nރޮހިންގާ މުސްލިމުންގެ މައްސަލަ އާލަމީ ސަމާލުކަމަށް އަންނާން ފެށީ 2012 ވަނަ އަހަރުގެ ތެރޭގައެވެ. އެ އަހަރުގެ މެދުތެރޭގައި، ބަރުމާގެ ސަރުކާރާއި ބުޑިސްޓް ޓެރަރިސްޓުން، ރޮހިންގާ މުސްލިމުންނާ ދެކޮޅަށް އަނބުރަމުން އައި އަނިޔާގެ އުޑީގެ އެނބުރުން އާދަޔާ ޚިލާފަށް ބާރު ވެގެން ދިޔައެވެ. ރޮހިންގާ މުސްލިމުންނަށް ކުރަމުން އައި އަނިޔާތައް އިތުރަށް ވަރުގަދަ ކުރުމަށް ބުޑިސްޓް ބަރުމާއަށް ހިތްވަރު ލިބުނީ، ފަހަކަށް އައިސް ހުޅަނގުގެ ޞަލީބީންނާއި ސަހްޔޫނީން އިސްލާމް ދީނާއި މުސްލިމުންނާ ދެކޮޅަށް ކުރަމުން އައި ނަފްރަތާއި ޕްރޮޕެގެންޑާގެ ހަނގުރާމައިގެ ނުސީދާ ނަތީޖާއެއްގެ ގޮތުން ކަމަށް ނޫނީ ދެންނެވޭކަށެއް ނެތެވެ. މުސްލިމުންނަކީ ޓެރަރިސްޓުން ކަމުގެ އަޑު މުޅި ދުނިޔޭގައި ހިއްޕައިލި ހިއްޕައިލުން ވެގެން ދިޔައީ، ބަރުމާގެ ބުޑިސްޓުންނަށް ވެސް، މުސްލިމުންނާ ދެކޮޅަށް ޖަރީމާތައް ހިންގުމަށް ލިބުނު ލައިސަންސެއް ފަދަ ކަމަކަށެވެ. ކުފުރުގެ "އެއް މިއްލަތް އަނެއް މިއްލަތުގެ ކިބައިން ހިތްވަރު ލިބިގަނެގެން" މުސްލިމުންނާ ދެކޮޅު ޖަރީމާތައް އެތައް ގުނައެއް ވަރުގަދަ ކުރީއެވެ.\nމުސްލިމުންނާ ދެކޮޅު ޓެރަރިޒަމާއި އަނިޔާގެ ވަރުގަދަ ސިލްސިލާއެއް 2012 ވަނަ އަހަރުގެ ޖޫން މަހުގެ ތެރޭގައި ފެށީ ރަކީން ސްޓޭޓުގެ ދެކުނުގެ ސަރަޙައްދުތަކުގައި ދިރިއުޅޭ ބުޑިސްޓުންގެ ހާމުދުރުންނާއި، އަރަކަނީޒް ބުޑިސްޓް ސިޔާސީ ޕާޓީ ގޮފިތަކުގެ މުހައްރިކުން އިސް ވެތިބެގެންނެވެ. އެ ޖަރީމާތައް ފެށީ، ރޮހިންގާ މުސްލިމުންގެ ބަޔަކު ބުޑިސްޓް އަންހެނަކު ރޭޕް ކޮށް، މަރައިލި ކަމުގެ ވާހަކައެއް ތުންތުންމަތީން ފެތުރި އާއްމު ވެގެން ދިޔުމަށް ފަހުގައެވެ. އިންސާނީ ޙައްޤުތަކަށް ޓަކައި މަސައްކަތް ކުރައްވާ ބަރުމާގެ މަޝްހޫރު މުހައްރިކު، އަދި ލަންޑަން ސްކޫލް އޮފް އިކޮނޮމިކްސްގެ ކުރީގެ ދިރާސާވެރިއެއް ކަމަށް ވާ ޑރ. މައުންގ ޒަރްނީ، އޭނާގެ ބްލޮގުގައި ވިދާޅުވެފައި ވާ ގޮތުގައި، މި ވާހަކައަކީ ރޮހިންގާ މުސްލިމުންނާ ދެކޮޅަށް ޖެނޮސައިޑުގެ ކެންޕޭނެއް ހިންގުމަށް ޓަކައި، ބުޑިސްޓް ލީޑަރުން ރާވައިގެން ފެތުރި ބުހުތާން ދޮގެކެވެ. އެ ހާދިސާ ތަހުގީގު ކުރެވުނު ގޮތާއި، ޝަރީއަތް ކުރެވުނު ގޮތުގެ ވާހަކައިން އޭނާގެ ބަސްފުޅަށް ބާރު ލިބެއެވެ.\nކޮންމެއަކަސް، މުސްލިމުންތަކެއް ބުޑިސްޓަކު ރޭޕް ކޮށް މަރައިލި ކަމުގެ ޚަބަރު ފެތުރުމާ އެކު، ދެކުނު ރަކީނުގެ ބުޑިސްޓުން ހިންގި ބަދަލު ހިފުމުގެ ފުރަތަމަ ޖަރީމާގައި، ދަތުރު ކުރަމުން ދިޔަ ބަހަކަށް ހަމަލަ ދީ، އޭގައި ތިބި ކުށެއް ނެތް ދިހަ މުސްލިމުން ޝަހީދު ކޮށްލިއެވެ. ދެން ފެނިގެން ދިޔައީ ބުޑިސްޓް ހާމުދުރުންނާއި، އާއްމުންގެ ޖަމާއަތްތައް ވަޅި އާއި ކަތިވަޅި އާއި ދަނޑިބުރި ފަދަ ހަތިޔާރުތައް ހިފައިގެން، މުސްލިމުންގެ އަވަށްތަކަށް އެރި މަންޒަރެވެ. އެބައިމީހުން އެތައް އަވަށެއްގެ އެތައް ގެދޮރެއް އަލިފާން ޖަހައި އަންދައިލިއެވެ. އެތައް ސަތޭކަ ޢާއިލާއެއްގެ އަތުގައި ހުރި ހުރިހާ އެއްޗެއް ފޭރުނެވެ. އެތައް ބަޔަކު މަރައި، ކުޑަކުދީންގެ ބޯތައް ކެނޑުން ފަދަ ނުބައި ޖަރީމާތައް ހިންގިއެވެ. ބުޑިސްޓް ޓެރަރިޒަމާއި އަނިޔާގެ މި "ފުރަތަމަ ރާޅު" ގެ ފޮނުގަނޑު ހިނދިގެން ދިޔަ އިރު، ގެދޮރު ގެއްލި، ޢާއިލާ ހަލާކު ވެ، ދިރިއުޅުން ބަރުބާދު ވެ، މަގުމަތި ވެފައި ތިބި މުސްލިމުންގެ ޢަދަދު މަދު ވެގެން 125000 އަށް އަރައެވެ. ބައެއް ރިޕޯޓުތައް ބުނާ ގޮތުން އެ ޢަދަދު އުޅުނީ 140000 އަށް ވުރެ މަތީގައެވެ. އެއިން އެއްވެސް މީހަކަށް ބަރުމާގެ ސަރުކާރުން އެއްވެސް ޙިމާޔަތެއް، ރައްކައުތެރިކަމެއް ނުދިނެވެ.\nއެއާ ޚިލާފަށް، ބަރުމާގެ ސަރުކާރުން ކުރި ކަމަކީ، ރަކީން ސްޓޭޓް ބޯޑަރުތައް ބަންދު ކޮށް، މުޅި ސްޓޭޓުގައި ކާފިއު ހިންގައި، ސްޓޭޓުގެ ހުރަހަށާއި ދިގަށް، ސިފައިންނާއި ފުލުހުންގެ ޗެކްޕޯސްޓުތައް ޤާއިމު ކުރުމެވެ. ބުޑިސްޓް "މޮބްތައް" ނުކުމެ މުސްލިމުންގެ އަވަށްތައް ސުންނާފަތި ކުރަމުން ގެންދިޔަ އިރު، އެ ޗެކްޕޯސްޓުތަކުގައި ތިބި ސިފައިން ގިނަ ފަހަރު ކުރި ކަމަކީ އަނިޔާވެރީންނަށް އެހީތެރި ވެ، އަނިޔާގައި ބައިވެރި ވުމެވެ. ހަމަނުޖެހުންތައް ހުއްޓުވާން މަސައްކަތެއް ކުރީ ވަރަށް މަދު ފަހަރަކުއެވެ. ސަރުކާރުން ކުރި ކަމަކީ، ހަގީގަތް ފޮރުވައި އޮޅުވައިލެވޭތޯ ދޮގު މައްޗަށް ދޮގު ހެދުމެވެ. ދުނިޔޭގެ ލޯތަކުގެ ކުރިމައްޗަށް ޕްރޮޕެގެންޑާގެ ފަރުދާއެއް ވައްޓައިލުމެވެ. ނަމަވެސް މިފަދަ ސެންސަރާއި ޕްރޮޕެގެންޑާތަކާ އެކު ވެސް، ބުޑިސްޓް ޓެރަރިސްޓުން ހިންގި ޖަރީމާތަކުގެ ހަގީގަތް ސާބިތު ކޮށްދޭ އެތައް ހެއްކެއް އެބަ ހުއްޓެވެ.\nމިފަދަ އެއް ހެއްކަކީ، ރަކީނުގައި ހިނގާ ހާދިސާތަކުގެ ކަންކަން ތަހުގީގު ކޮށް ބެލި ފަރާތްތަކުން ތައްޔާރު ކޮށް ނެރެފައި ވާ އެކިއެކި ރިޕޯޓުތަކެވެ. މި އަހަރުގެ ޖަނަވަރީ މަހުގެ ތެރޭގައި އަލިފުދާލުން ޝާއިޢު ކުރި ރިޕޯޓަކީ މީގެ ތެރެއިން ފާހަގަ ކޮށްލެވޭ އެއް ރިޕޯޓެވެ. ޖަނަވަރީ މަހުގެ ކުރީކޮޅު ރަކީނުން ފިލައިގެން ބަންގްލަދޭޝަށް އައި 66000 މުސްލިމުންގެ ތެރެއިން 220 މީހަކާ އިންޓަރވިޔު ކޮށްގެން އެކުލަވައިލި އެ ރިޕޯޓުގައި ފާހަގަ ކޮށްފައި ވާ ގޮތުން، ބަރުމާގެ ސަލާމަތީ ބާރުތަކާއި ބުޑިސްޓު ހައްދުފަހަނައެޅީން ދަނީ މުސްލިމުންނާ ދެކޮޅަށް ލާއިންސާނީ ގިނަގުނަ ޖަރީމާތައް ހިންގަމުންނެވެ. އިންޓަރވިއު ކުރެވުނު 101 އަންހެނުންގެ ތެރެއިން 26 މީހުން ވަރަށް އަނިޔާވެރިކޮށް ރޭޕް ކުރެވިފައި ވާ ކަމަށް ރިޕޯޓުގައި ބުނެފައި ވެއެވެ. މީހުންނޭ ދެންނެވިޔަސް، އޭގެ ތެރޭގައި 18 އަހަރު ނުފުރޭ2ކުދީން ތިބި އިރު، އެއް ކުއްޖެއްގެ ޢުމުރަކީ 11 އަހަރެވެ. އޭގެ ތެރެއިން ގިނަ އަންހެނުންނަކީ ގޭންގް ރޭޕުގެ ޝިކާރައަކަށް ވެފައި ވާ މީހުންނެވެ. މި ދެންނެވި 11 އަހަރުގެ އަންހެން ކުއްޖާގެ ހަމަހޭ ނެތިދާންދެން، އިންތިހާ ދަރަޖައިގެ ވަޙުޝީ ގޮތެއްގައި އެ ކުއްޖާ ރޭޕް ކުރީ ވެސް ސިފައިންގެ ހަތް މީހުން ވެގެންނެވެ. މިސްކިތްތަކުގެ ތެރޭގައި ވެސް ރޭޕްގެ ޖަރީމާ ހިންގިފައި ވާ އިރު، އާއްމު ގޮތެއްގައި ގޭންގް ރޭޕެއްގައި ތިން ފިރިހެނުން، ނުވަތަ ހަތަރެއް، އަދި ބައެއް ފަހަރު އަށް މީހުން ވެސް ބައިވެރި ވާ ކަމަށް ރިޕޯޓުގައި ވެއެވެ. މުސްލިމުންގެ މާބަނޑު އަންހެނުން ރޭޕް ކުރުމަކީ ވެސް ބަރުމާ ސިފައިންނާއި ފުލުހުން އާއްމުކޮށް ކުރާ ކަމެކެވެ. އެއް އަންހެނަކު ރޭޕް ކުރި އިރު އޭނާގެ5އަހަރުގެ ކުޑަ އަންހެން ދަރިފުޅު ރޮމުން މަންމަ ސަލާމަތް ކުރެވޭތޯ މަސައްކަތް ކުރާން ފެށުމުން، ސިފައިންގެ މީހަކު ވަނީ މަންމަގެ ކުރިމަތީގައި ކުއްޖާގެ ކަރު ވަޅިއަކުން ބުރި ކޮށްލައި މަރައިލައިފައެވެ. ހަމަ މިފަދަ އަނެއް ހާދިސާގައި، މަންމަ ރޭޕް ކުރާން އުޅުނު ވަގުތު ބަނޑުހައިކަމާ ހުރެ ރޮއިރޮއި އޮތް އަށް މަހުގެ ތުއްތު ކުއްޖެއް ވެސް ޝަހީދު ކޮށްލީ ވަޅިއަކުން ކަރު ކަނޑައިލައިގެންނެވެ. މިފަދަ އިތުރު އެތައް ހާދިސާއެއްގެ ބަޔާންތައް ވެސް މި ރިޕޯޓުގައި ވެއެވެ. ސިފައިންގެ ޖަމާއަތެއްގެ މީހުން ވެގެން، ވިހެއުމުގެ ވޭންވަރުގައި އޮތް މުސްލިމް އަންހެނެއްގެ ގައިގައި ތަޅައި އަނިޔާ ކުރަމުން ގޮސް، އޭނާ ވިހެއުމުން، އޭނާގެ ކުރިމަތީގައި ތުއްތު ކުއްޖާ ބިންމައްޗަށް ޖަހައި ޗިސްޗިސް ކޮށް މަރައިލި ހާދިސާގެ ވާހަކައަކީ ވެސް އިންސާނެއްގެ ހިތް ވޭނާއި ކެކުޅުމުގެ ކަނޑަކަށް ޣަރަގު ކޮށްލާ ފަދަ ވާހަކައެކެވެ.\nދެވަނަ ހެއްކަކީ، ރޮހިންގާ މުސްލިމުންގެ ތެރެއިން ސްމާޓް ފޯނު ގެންގުޅޭ މީހުން، އެމީހުންގެ ފޯނުތަކުން ނަގައި، މެސެޖު އެޕްލިކޭޝަންތަކާއި ސޯޝަލް މީޑިޔާ މެދުވެރި ކޮށް ދުނިޔެއާ ހިއްސާ ކުރަމުން ދާ ފޮޓޯތަކާއި ވީޑިޔޯތަކެވެ. އެ ފޮޓޯތަކާއި ވީޑިޔޯތަކުން ފެންނަނީ ރޭޕް ކޮށް ސުންނާފަތި ކޮށްފައި ތިބޭ އަންހެންކުދީންނެވެ. އަލިފާނަށް ނަޒުރު ކުރެވިފައި ވާ ޖިފުޓިތަކާއި އަވަށްތަކާއި، އަންދައި ދެއްޔަށް ހަދައިލައިފައި ތިބޭ އިންސާނުންނެވެ. ކަތިވަޅި އާއި ވަޅީން ހަމަލަ ދީ ކޮށައި ކުދިކުދި ކޮށްފައި ތިބޭ ތުއްތު ކުދީންނާއި ކުޑަކުދީންނެވެ. އެ ތަކެތި ބެލި ކޮންމެ މީހަކަށް ވެސް، އެއީ ރޮހިންގާ މުސްލިމުންގެ ތެރެއިން ޕްރޮޑަކްޝަން ޓީމެއްގެ މީހުން އެއް ވެގެން، ޑައިރެކްޓަރުންނާއި މުމައްސިލުން ވެގެން ކުޅެފައި ހުންނަ ތަމްސީލުތަކެއް ނޫންކަން އެނގޭނެއެވެ.\nމުސްލިމުންނަށް ބަރުމާ ސިފައިންނާއި ބުޑިސްޓު ޓެރަރިސްޓުން އަނިޔާ ކުރަމުން ގެންދާ ކަމާއި، މި އަނިޔާތަކަކީ ސަރުކާރު އަޑީގައި އޮވެގެން ކުރަމުން ގެންދާ ކަމެއް ކަން ދޭހަ ކޮށްދޭ އަނެއް ކަމަކީ، ރަކީން ސްޓޭޓް ބަންދު ކޮށް، ބައިނަލްއަޤްވާމީ މުޖުތަމަޢާއި، ބައިނަލްއަޤުވާމީ މީޑިޔާގެ އިތުރުން، އެންމެ ކުޑަމިނުން އެހީ ދޭ ޖަމާޢަތްތަކަށް ވެސް އެ ސަރަޙައްދަށް ވަދެވުނަނުދީ، މުޅި ތަން ނަރުވަޔަރަށް ލައިގެން އުޅޭ އުޅުމެވެ. ފޮރުވާނެ އެއްޗެއް ނުވަތަ ކަމެއް ނެތް ނަމަ، މިހެން ހެދުމުގެ ބޭނުމަކީ ފަހެ ކޮބައިތޯއެވެ؟ ވައްކަން ނުކުރާ ނަމަ، މިހައި ބާރަށް ވަށި ބަންނާން ވީ ކީއްވެގެންތޯއެވެ؟\nދާދި ފަހުން އަލްޖަޒީރާގައި ޝާއިޢު ކުރި ރިޕޯޓެއްގައި އޮތް ގޮތުން، 2012 އިން ފެށިގެން މިހައިތަނަށް 168000 މުސްލިމުން ވަނީ ނުހަނު ތަކުލީފީ ހާލެއްގައި، އެކި ގޮތްގޮތުން ބަރުމާއިން ބޭރު ވެފައެވެ. އޭގެ ތެރޭގައި ބޭ އޮފް ބެންގޯލުގެ ގަދަފަދަ ތޫފާންތަކާއި، ބިޔަ ރާޅުތަކާއި، ނުރައްކައުތެރި ފުން ކަނޑުގެ ތެރެއަށް އަނގަމަތި ދޯނިފަހަރުގައި ނުކުމެގެން، ސަލާމަތުގެ އައްސޭރިއެއް ފެނޭތޯ ދަތުރު ކުރި 112000 އަށް ވުރެ ގިނަ މީހުން ހިމެނެއެވެ. ބަންގާޅަށް އެތެރެ ވާ މީހުންގެ ޢަދަދު ވެސް ގިނަ ވަމުން ދާ އިރު، ބަންގާޅުގެ ސަރަޙައްދީ ރޮނގާ ހަމައިން ހުއްޓުވައިލެވި، "ނޯ މޭންސް ލޭންޑް" ގައި ތާށި ވެފައި އެތައް ބަޔަކު މިހާރު ވެސް އެބަ ތިއްބެވެ. ރަކީން ސްޓޭޓުގެ އެކި ތަންތަނުގައި، ދިރިއުޅޭ ޖިފުޓިތައް ފުނޑުފުނޑު ކޮށްލެވި، ޢާއިލާ ބިކަ ކޮށްލެވި، ވަންނާނެ އެއްވެސް ތަނެއް ނެތި، ވަޔާއި ވާރެއާއި އަވީގެ "ރަޙްމަތުގައި" 420000 މުސްލިމުން އެބަ ތިއްބެވެ.\n2012 ވަނަ އަހަރު ފެށުނު އަނިޔާގެ ސިލްސިލާއަށް ބޮޅަކަށް ފަހު ބޮޅެއް އިތުރު ވަމުން ދަނީއެވެ. ރަކީނުގެ ކޮޅުން ކޮޅަށް، ބިތުން ބިތަށް، މުސްލިމުންގެ ލޭކޯރުތައް ދެމެނީއެވެ. އެންމެ ފަހުން އިތުރު ވެގެން ދިޔަ ބޮޅަކީ، މި ދިޔަ އޯގަސްޓު މަހުގެ ފަހު ހަފުތާގެ ތެރޭގައި ސަލާމަތީ ބާރުތަކުން މުސްލިމުންނާ ދެކޮޅަށް ފަށައިގެން އުޅޭ އަނިޔާވެރި ކެންޕޭނެވެ. ރޮހިންގާ މުސްލިމުންގެ ހަތިޔާރު އެޅި ބަޔަކު ރަކީނުގައި ހުންނަ ފުލުހުންގެ ޗެކްޕޯސްޓުތަކަކަށް ވަޅި އާއި ޕެޓްރޯލް ބޮން ފަދަ ތަކެތީން ޙަމަލާ ދީ 12 ފުލުހުން މަރައިލި ކަމަށް ބުނެ ފަށައިގެން އުޅޭ މި ކެންޕޭނުގައި، ސިފައިންނާއި ފުލުހުން ގެންދަނީ މުސްލިމުންގެ އަވަށްތަކާއި ގެދޮރު އަލިފާނަށް ލަމުންނެވެ. އެއްވެސް ބެލުމެއް ނެތި، ހަތިޔާރެއް ނެތް ފިރިހެނުންނާއި އަންހެނުންނާއި ކުޑަކުދީންގެ ތެރެއަށް ބަޑި ޖަހައި އެތައް ބަޔަކު މަރައި ސުންނާފަތި ކުރަމުންނެވެ. އަންހެނުން ރޭޕް ކޮށް، ވޭންދެނިވި އަނިޔާގެ ޖަރީމާތައް ފަށްފަށް ކުރަމުންނެވެ. މި އަނިޔާތަކަށް ބިރުން ވޭތު ވެ ދިޔަ ދެތިން ހަފުތާގެ ތެރޭގައި ރަކީން ދޫ ކޮށް ބަންގްލަދޭޝްގެ ބޯޑަރާ ދިމާޔަށް ފިލައިގެން ދިޔަ މުސްލިމުންގެ ޢަދަދު އުޅެނީ 50000 އަށް ވުރެ މަތީގައެވެ. ދުނިޔޭގެ ލައުނަތުގެ އަޑު ގަދަ ވެ، މުޅި ދުނިޔެ މި ވާހަކަ ދައްކާ ހިސާބަށް ގޮސްފައި ވާ އިރު ވެސް، ބަރުމާގެ ޖަންތާ އޮތީ ޖައްބާރުކަމާއި އަނިޔާވެރިކަމުގެ ލަޓި އަތުކޮޅަށް ދަމައިލައިގެންނެވެ.\nޙަޤީޤަތް އޮޅުވައިލުމަށް ކުރާ މަސައްކަތް\nރޮހިންގާ މުސްލިމުންނާ ދެކޮޅަށް ބަރުމާގެ ބުޑިސްޓް ޓެރަރިސްޓް ދައުލަތާއި ޖަމާޢަތްތަކުން ހިންގާ ޓެރަރިޒަމާއި ގަތުލުއާއްމާއި އަނިޔާގެ ސިލްސިލާ ކުރިޔަށް ގެންދާ އިރު، ދުނިޔެއަށް ހަގީގަތް އޮޅުވައިލުމަށް ކުރާ މަސައްކަތްތައް ވެސް ދަނީ ވަރުގަދަ ކުރަމުންނެވެ. މިގޮތުން ކުރާ މަސައްކަތުގެ އެއް މިސާލަކީ، ބަރުމާގެ ލީޑަރު އާންގް ސަން ސޫ ޗީގެ އަމުރުފުޅަށް، ރޮހިންގާ މުސްލިމުންނާ ދެކޮޅަށް ޖެނޮސައިޑްގެ ޖަރީމާ ހިންގަމުން ދާ ކަމަށް "ކުރެވޭ ތުހުމަތުތައް" ތަޙުޤީޤު ކުރުމަށް ޓަކައި ބަރުމާ ސަރުކާރުން 2016 ގެ އޮކްޓޯބަރު މަހުގެ ތެރޭގައި އެކުލަވައިލި ޚާއްޞަ ކޮމިޝަނެވެ. މި ކޮމިޝަނުގެ ރައީސަކަށް ސޫ ޗީގެ ސަރުކާރުން ޢައްޔަން ކުރީ، ރޮހިންގާ މުސްލިމުންނާ ދެކޮޅަށް ޖަރީމާތައް ހިންގުމުގެ ދިގު ތާރީޚެއް އޮތް ބަރުމާގެ ލަޝްކަރުގެ ރިޓަޔަރޑް ޖެނެރަލް މިޔިންތު ސްވޭއެވެ. މި ކޮމިޝަނުގެ ރިޕޯޓު 2017 ވަނަ އަހަރުގެ ޖަނަވަރީގައި ޝާއިޢު ކުރެވުނު އިރު، އެ ރިޕޯޓުގައި ބުނެފައި ވަނީ " ރޮހިންގާ މުސްލިމުންނާ ދެކޮޅަށް ޖެނޮސައިޑް ހިންގާ ކަމުގެ އެއްވެސް ހެއްކެއް ނުފެނުނު" ކަމުގައެވެ.\nދާދި އެއް ދުވަސްވަރެއްގައި، 2016 ވަނަ އަހަރުގެ ސެޕްޓެންބަރު މަހުގެ ތެރޭގައި، ސޫ ޗީ ވަނީ އެއަށްވުރެ ވެސް ވަރުގަދަ "ޕަބްލިސިޓީ ސްޓަންޓެއް" ހައްދަވައިފައެވެ. އެއީ ރަކީން ސްޓޭޓުގެ ޙާލަތާ ބެހޭ ޚާއްޞަ މިޝަނެއް އަލިފުދާލުގެ ކުރީގެ ސެކްރެޓަރީ ޖެނެރަލް ކޯފީ އަނާނާ ޙަވާލު ކުރެއްވުމެވެ. ވަރަށް ކުލަގަދަ ކޮށް، ދުނިޔޭގެ މީޑިޔާއަށް ފަލަ ސުރުޚީތައް އުކަމުން، މި ކޮމިޝަނެއް އިފްތިތާޙު ކުރުމަށް ފަހު، ސޫ ޗީގެ ސަރުކާރުން ދެން ޢަމަލު ކުރީ ހިނި އަންނަ ކަހަލަ ގޮތަކަށެވެ. އަނާނާއި އޭނާގެ ކޮމިޝަނަށް ސޫ ޗީގެ ސަރުކާރުން ދިން ހަމައެކަނި މެންޑޭޓަކީ، "ރަކީނުގައި އޮތް ބައިބައިވުން ނިމުމަކަށް ގެނައުމަށް ޓަކައި ގެންގުޅޭން ވީ ސިޔާސަތުތަކާ މެދު ސަރުކާރަށް ޚިޔާލު ހުށަހަޅާ ރިޕޯޓެއް" ހެދުމުގެ މަސައްކަތެވެ. ރޮހިންގާ މުސްލިމުންނާ ދެކޮޅަށް ސަލާމަތީ ބާރުތަކާއި ބުޑިސްޓް ޓެރަރިސްޓުން ހިންގަމުން ގެންދިޔަ، އަދި ހިންގައިފައި ވާ އެއްވެސް ޖަރީމާއެއްގެ މައްސަލަ ތަހުގީގު ކުރުމުގެ ހުއްދައެއް ކޮމިޝަނަކަށް ނުދިނެވެ. ރަކީނަށް ޒިޔާރަތް ކޮށް، އެ ތަނުގައި ކަން ހިނގަމުން ދިޔަ ގޮތް ބަލައިލުމުގެ ފުރުސަތެއް ވެސް އަނާނާއި އޭނާގެ ކޮމިޝަނަށް ސޫ ޗީގެ ސަރުކާރުން ފަހި ކޮށެއްނުދިނެވެ.\nމި ހިސާބުން ހައިރާންކަމާ އެކު ފާހަގަ ކުރާން ޖެހެނީ، ރޮހިންގާ މުސްލިމުންނަށް ކުރާ އަނިޔާތަކުގެ މިންވަރާއި ބިރުވެރިކަން ބޮޑު ވަމުން ދާ އިރު، ބަރުމާގެ ޒަޢާމަތުގައި ހުންނެވި ސޫ ޗީ އަކީ އެ ގައުމުގެ "ނެލްސަން މަންޑޭލާ" ގެ ގޮތުގައި ސިފަ ކުރެވުނު ބޭފުޅެއް ކަމެވެ. ހުޅަނގުގެ ލޯތްބާއި މަދަދު ހޯއްދަވައިގެން، ބަރުމާގައި ކުރީން އޮތް "ޚުދުމުޚުތާރު، އަނިޔާވެރި، އިންސާނީ ޙައްޤުތަކުގެ ރިކޯޑު ދަށް، ޑިމޮކްރަސީއާ ޚިލާފު" ޢަސްކަރީ ސަރުކާރު ވައްޓައިލާން ސޫ ޗީ ހިންގެވި ދިގު ކެމްޕޭނަށް ކާމިޔާބު ލިބި، އޭނާ ވެރިކަމަށް ވަޑައިގަތީ 2012 ގައެވެ. ސޫ ޗީގެ ނެޝަނަލް ލީގް ފޯރ ޑިމޮކްރަސީއަށް މިޔަންމާރގެ ވެރިކަން ލިބި، ސޫ ޗީ އެ ގައުމުގެ ޤާނޫނު ހަދާ މަޖިލިހުގެ ގޮނޑިއަކަށް އިންތިޚާބު ކުރެވުނީ އެ އަހަރުއެވެ. އަނެއް އިއްތިފާގަކީ، މުސްލިމުންނާ ދެކޮޅަށް ބަރުމާގައި ހިންގަމުން އައި ލާއިންސާނީ ސިޔާސަތު، ނަސްލު ނެތި ކޮށްލުމުގެ ވަހުޝީ ހަނގުރާމަޔަކަށް ބަދަލު ވީ ވެސް، އިސް ވެ ދެންނެވުނު ފަދައިން، 2012 ވަނަ އަހަރު ކަމެވެ.\nބޮލުގައި ނޯބެލް ތާޖު ... ފަސްބައިގައި މައުސޫމު ލޭ\n1945 ގައި އުފަން ވެވަޑައިގަތް ޑޯވ އާންގ ސަން ސޫ ޗީ އަކީ ބަރުމާގެ މިނިވަންކަމުގެ ބައްޕަ ކަމަށް ބެލެވޭ ޖެނެރަލް އާންގ ސަންގެ ބޭފުޅެކެވެ. ސޫ ޗީ އަކީ ހުރިހާ މާނައެއްގައި ވެސް، މަޝްހޫރު މުސްލިމް ނޫސްވެރިޔާ މަހުދީ ޙަސަން ވިދާޅު ވާ ފަދައިން، ހުޅަނގުގެ "ޑާރލިންގ" އެކެވެ. އޭނާ އަކީ ހުޅަނގުގެ "ޑިމޮކްރަސީ އާއި ހިޔުމަން ރައިޓްސް" ގެ ލަވަ އެންމެ ރީތިކޮށް، އެންމެ ޗާލު އަޑުފުޅަކުން، އެންމެ ބާރަށް ވިދާޅު ވާ އޭޝިޔާގެ އެއް ލީޑަރެވެ. ތިންވަނަ ދުނިޔޭގެ ސިޔާސީ ޝަޚްސިއްޔަތުތަކުގެ ތެރެއިން، ހުޅަނގަށް އެންމެ ބޮޑަށް އީމާން ވެވަޑައިގެން ހުންނެވި އެއް ބޭފުޅާއެވެ. އޮކްސްފޯރޑުން ތައުލީމު ހާސިލު ކުރެއްވިއެވެ. ކައިވަނި ކުރެއްވީ އިނގިރޭސި ވިލާތުގެ ބޭފުޅަކާއެވެ. ޙަޔާތުގެ ވަރަށް ބޮޑު ބައެއް ހޭދަ ކުރެއްވީ އިނގިރޭސި ވިލާތުގައެވެ. ބޭފުޅުންނަކީ އިނގިރޭސި ރައްޔިތުންނެވެ.\nއެނބުރި ބަރުމާއަށް ވަޑައިގެން، ނެޝަނަލް ލީގް ފޯރ ޑިމޮކްރަސީގެ ނަމުގައި ސިޔާސީ ޙަރަކާތެއް އުފައްދަވައި، ބަރުމާގެ ޢަސްކަރީ ވެރިކަމާ ދެކޮޅަށް މަސައްކަތް ކުރައްވާން ސޫ ޗީ ފެއްޓެވީ 1988 ގައެވެ. ހުޅަނގުން ލޯބިން "ދަ ލޭޑީ" ގެ ނަމުން މުޚާތަބު ކުރާ ކަމަނާގެ ފަލްސަފާއެއް ކަމަށް ބުނެވުނީ "މާރޓިން ލޫދަރ ކިންގާއި މަހާތުމާ ގާންދީގެ ސުލްހަވެރި ހަރަކާތުގެ" ފަލްސަފާއެވެ. އެއިރު ލޯތަކަށް ފެނުނީ ވެސް އެ ފަލްސަފާގެ އިމުގެ ތެރޭގައި މަސައްކަތް ކުރެއްވި ތަނެވެ. ނަމަވެސް، އެ މަސައްކަތް ހަމަ ފެއްޓެވުމާ އެކުގައި ހެން، ބަރުމާގެ ސަރުކާރުން އޭނާ ގޭބަންދު ކުރިއެވެ. އޭގެ ފަހުން، 2010 ވަނަ އަހަރާ ހަމަޔަށް، އެކި ފަހަރުމަތީން، ގޭބަންދުގައި އޭނާ 15 ވަރަކަށް އަހަރު ހޭދަ ކުރެއްވިއެވެ. 2010 ގައި ސޫ ޗީ މިނިވަން ކުރެވުނީ ބަރުމާގެ ސަރުކާރުން ޤައުމަށް ގެންނާން ފެށި ސިޔާސީ އިޞްލާޙުތަކުގެ ތެރޭގައެވެ.\nމި ދެންނެވި އިޞްލާޙުތަކުގެ ތެރޭގައި، ބަރުމާގައި މިނިވަން އިންތިޚާބުތަކެއް ބޭއްވި، ސޫ ޗީގެ ނެޝަނަލް ލީގް ފޯރ ޑިމޮކްރަސީގެ އަތްމައްޗަށް ޤައުމުގެ ވެރިކަމުގެ ބާރުތައް އައީ 2012 ގައެވެ. އޭގެ ތިން އަހަރު ފަހުން، 2015 ގައި އޮތް އިންތިޚާބުގައި ސޫ ޗީގެ ޕާޓީއަށް 86 އިންސައްތަ ވޯޓާ އެކު ގައުމުގެ ކޮންޓްރޯލް ލިބުނެވެ. ނަމަވެސް، ދަރީން، ނުވަތަ ފިރިމީހާ، ނުވަތަ އަނބިމީހާ އަކީ ބޭރު ޤައުމެއްގެ ރައްޔިތުން ކަމަށް ވާ މީހަކަށް ބަރުމާގެ ރައީސްކަން ލިބުން އެ ޤައުމުގެ ޤާނޫނުއަސާސީ މަނާ ކުރާތީ، ސޫ ޗީ ރައީސްކަމަށް ވަޑައިގަތުމުގެ ދޮރު ހުރީ ދުސްތޫރީ ތަޅަކުން ތަޅު ލެވިފައެވެ. މި "މައްސަލައަށް" ސޫ ޗީގެ ޕާޓީން ޙައްލު ހޯދީ، "ސްޓޭޓް ކައުންސެލަރ" ގެ ނަމުގައި، ސޫ ޗީއަށް ޚާއްޞަ، ދައުލަތުގެ ރައީސަށް ވުރެ ވެސް މަތީ މަޤާމެއް އުފައްދައިގެންނެވެ. ރައީސްކަމުގެ މަޤާމު ދެވުނީ ސޫ ޗީގެ ސިއްރުވެރި ވަފާތެރިއެއް ކަމަށް ވާ ހުތިން ކިޔޯވއަށެވެ.\n"ދަ ލޭޑީ" އަދި "ހިޔުމަން ރައިޓްސް އެންޑް ޑިމޮކްރަސީ ޑާރލިންގ" ސޫ ޗީއަށް، ހުޅަނގުން ވަނީ ހުރިހާ ބާވަތްތަކެއްގެ ޢިއްޒަތްތަކާއި ޝަރަފުތައް އަރުވައިފައެވެ. 2007 ގައި އެރުވުނު އެމެރިކާގެ ކޮންގްރެޝަނަލް ގޯލްޑް މެޑަލާއި، 2000 ވަނަ އަހަރު އެރުވުނު އެމެރިކާގެ ޕްރެޒިޑެންޝަލް މެޑަލް އޮފް ފްރީޑަމާއި، 1990 ވަނަ އަހަރު އެރުވުނު ޔޫރަޕިއަން ޔުނިއަނުގެ ސެޚަރޯވް ޕްރައިޒް ފޯރ ފްރީޑަމް އޮފް ތޯޓް ފަދަ ޝަރަފުތަކެވެ. ނަމަވެސް ސޫ ޗީގެ އިސްތަށިފުޅުގައި އެޅުވުނު އެންމެ ފަޚުރުވެރި ތާޖަކީ ނޯބެލް ސުލްހައިގެ އިނާމެވެ. 1991 ގައި މި ޝަރަފުވެރި އިނާމު ސޫ ޗީއަށް ލިބިވަޑައިގަތް ތާ މިހާރު ތިރީހަކަށް އަހަރު ވެގެން ދަނީއެވެ. މިއަދު އަޅުގަނޑުމެންނަށް މި ފެންނަނީ "ދަ ލޭޑީ" ގެ އިސްތަށިފުޅުގައި ނޯބެލް ސުލްހައިގެ ތާޖު އޮތް އިރު، ޢިއްޒަތްތެރި ފަސްބައިކޮޅު ރޮހިންގާ މުސްލިމުންގެ ލެއިން ތަތްތެޅި، ފޯ ވެފައި ވާ މަންޒަރެވެ. ނިކަން ރަނގަޅަށް ބައްލަވައި، ހަނދާނުގެ ޚަޒާނާގައި މި މަންޒަރު ރައްކާ ކުރައްވާށެވެ. މިއަދުގެ ދުނިޔެއިން ވެސް، މިއީ މާކަ ގިނަ ފަހަރަކު ފެންނާނެ މަންޒަރެއް ނޫނެވެ.\nސޫ ޗީގެ ހަމައެކަނި ކުށަކީ ހަނު ހުންނެވުން ބާ ...\nސޫ ޗީގެ ޒައާމަތުގައި، ރޮހިންގާ މުސްލިމުންގެ ނަސްލު ނެތި ކޮށްލުމުގެ ހަނގުރާމަ އޭގެ އެންމެ ފަހު ފައްތަރަށް ގެންގޮސްފައި ވާ އިރު، ސޫ ޗީއަށް އެވޯޑުތައް ދީގެން އުޅޭ ހުޅަނގުގެ ޤައުމުތަކުގެ މުނާފިޤުކަމާއި، މަކަރުވެރިކަމާއި، އިންސާނީ ޙައްޤުތަކޭ ކިޔައިގެން އެމީހުން ލަވާ ހަޅޭކުގެ ހުތުރު ހަގީގަތް މި ވަނީ އިތުރު ހެއްކަކާ އެކު، އިތުރަށް ސާބިތު ވެގެން ގޮސްފައެވެ. ބަރުމާއާ ދެކޮޅަށް ކުރީން އަޅައިފައި ހުރި އިޤްތިޞާދީ ދަތި ކުރުމުގެ ފިޔަވަޅުތައް މިހާރު ހުޅަނގުން އެ ގެންދަނީ އުވައިލަމުންނެވެ. ހުޅަނގުގެ ބާރުތަކުން ގެންދަނީ ބަރުމާޔާ އެކު ވިޔަފާރީގެ ގުޅުންތައް ވަރުގަދަ ކުރަމުންނެވެ. ދާދި ފަހުން، އިންސާނީ ހައްގޭ، ޑިމޮކްރަސީއޭ ކިޔައިގެން ދިވެހި މުސްލިމުންގެ ބޮލަށް އަރައިގެންފާނެޔޭ ހީވި ޞަލީބީ ކޮމަންވެލްތު ފަދަ ޖަމިއްޔާތައް ވީ ހިސާބެއް ވެސް ނޭނގެއެވެ.\nރޮހިންގާ މުސްލިމުންގެ ހާލަތު މުޅި ދުނިޔޭގެ ސަމާލުކަމަށް އައިސް، އޭނާއަށް ދެވުނު ނޯބެލް އިނާމު ވެސް އަތުލާން ގޮވައިލެވޭ ގޮވައިލުންތައް އާއްމު ވެ، ކޮންމެވެސް އެއްޗެއް ނުބުނެ ތިބުން ލަދުހުތުރު ވާ ވަރު ވުމުން ވެސް، އިނގިރޭސި ޚާރިޖީ ވަޒީރު ބޮރިސް ޖޯންސަން، ސޫ ޗީއަށް ފާޑު ވިދާޅުވީ ވަރަށް ލޯބިން، ގިނައިން ތަޢުރީފުގެ ބަސްތައް ބޭނުން ކުރައްވައިގެންނެވެ. "ތިޔަހެން ހައްދަވަންޏާ ބަރުމާގެ ނަން ކިލަނބު ވެދާނެޔޭ" ވިދާޅުވިއެވެ. މިހެން ވިދާޅުވެފައި ދެން ދެއްކެވީ ސޫ ޗީ އަކީ "އިންސްޕަޔަރިން ބޭފުޅެކޭ" އަދި "ރިމާރކެބަލް ކޮލިޓީޒް" ހުރި ބޭފުޅެކޭ ވިދާޅުވެ ދެއްކެވި ދެއުޅި އެއް ނުވާ ވާހަކަތަކެކެވެ. ޖޯންސަންގެ "މޮލިކޮޑްލް" ގޮވައިލެއްވުމަށް ވަގުތުން ފާޑު ވިދާޅުވި ބޭފުޅުންގެ ތެރޭގައި އިނގިރޭސި ވިލާތުގެ ފުރަތަމަ މުސްލިމް ކެބިނެޓް މިނިސްޓަރ ސަޢީދާ ވާރްސީ ހިމެނިވަޑައިގަތެވެ. އެކަމަނާ ކުރެއްވި ޓްވީޓެއްގައި "ނޯބެލް ސުލްހައިގެ އިނާމު ހިއްޕަވައިގެން ހުންނެވި ސޫ ޗީގެ ބެލުމުގެ ދަށުން ޖެނޮސައިޑެއް ހިނގަމުން ދާ އިރު، ޚާރިޖީ ވަޒީރުގެ އޮފީހުގެ އީޖާބަކީ މިއީ ތޯއޭ" ވިދާޅުވެ ސުވާލު އުފެއްދެވިއެވެ.\nސޫ ޗީގެ ކުށާ އެކަށީގެންވާ މިނުން އޭނާ ކުށްވެރި ކުރާކަށް ހުޅަނގުގެ ގައުމުތައް ބޭނުމެއް ނުވެއެވެ. އެ ގައުމުތަކާއި، ހުޅަނގުގެ މީޑިޔާ އާއި އިންސާނީ ޙައްޤުތަކަށް މަސައްކަތް ކުރާ ގިނަ އިދާރާތަކުން ވެސް ސޫ ޗީގެ ކުށެއް ކަމަށް ދެކެނީ ރޮހިންގާ މުސްލިމުންނަށް ޓަކައި ބަސް ވިދާޅު ނުވެ "ހަނު ހުންނަވާ" ހުންނެވުމެވެ. ނަމަވެސް، މަހުދީ ޙަސަން ވިދާޅުވެފައި ވާ ފަދައިން، ސޫ ޗީގެ ކުށަކީ ބުޑިސްޓް ޓެރަރިސްޓުން ހިންގަމުން ގެންދާ ޖެނޮސައިޑާ ދެކޮޅަށް ކަމެއް ނުކުރައްވައި، އެކަން ކުށްވެރި ނުކުރައްވައި، އެކަމާ ދެކޮޅަށް އަޑު ނުއުފުއްލަވައި ހުންނެވުން އެކަންޏެއް ނޫނެވެ. ރޮހިންގާ މުސްލިމުންނަށް އަނިޔާ ކުރެވޭ ވާހަކަ ދެއްކުމަކީ ޓެރަރިޒަމަށް ހިތްވަރު ދޭ ހުސް ދޮގު ކަމަށް އޭނާ ތުހުމަތު ކުރައްވައެވެ. އޭނާގެ ނިޔާގައި، ރަކީން ސްޓޭޓުގެ ހުރަހަށާއި ދިގަށް، ރޮހިންގާ މުސްލިމުންގެ ބޯމައްޗަށް އޭނާގެ ސަރުކާރުން ފާ ކޮށްފައި ވާ މަރުގެ ބިރުވެރި ކަޅުވިލާތަކަކީ ބަރުމާގެ ދިފާއުގައި ހިންގާ "ޓެރަރިޒަމާ ދެކޮޅު އޮޕަރޭޝަންތަކެކެވެ". ރޮހިންގާ މުސްލިމުންގެ ނަސްލީ ޝަނާކަތު ނަފީ ކުރެއްވުމުގެ ގޮތުން، " ރޮހިންގާ" މި ނަން ބޭނުން ކުރުމަށް އޭނާ އިންކާރު ކުރައްވައެވެ. 2016 ވަނަ އަހަރުގެ މެއި މަހުގެ ތެރޭގައި އޭނާ ވަނީ، ބަރުމާގައި ހުންނަވާ ޔުނައިޓެޑް ސްޓޭޓްސް އޮފް އެމެރިކާގެ އެންބެސެޑަރަށް ވެސް "ރޮހިންގާ" މި ނަން ބޭނުން ނުކުރުމަށް އަންގަވައިފައެވެ. ސޫ ޗީގެ ސަރުކާރުގެ ސިފައިންގެ ތިން މީހުން ވެގެން ރޭޕް ކުރި ރޮހިންގާ އަންހެން ކުއްޖެއް ކަމަށް ވާ ޖަމާލީދާ ބޭގަމް، އޭނާ ކުރި ބިރުވެރި، ވޭންދެނިވި، ހިތްދަތި ތަޖުރިބާގެ ވާހަކަ ކިޔައިދީ، އެ ވާހަކަ ދުނިޔޭގެ މީޑީޔާތަކަށް އެރުމުން، ސޫ ޗީގެ ރަސްމީ ފޭސްބުކް ސަފުހާގައި އެ އަންހެންކުއްޖާއަށް ފުރައްސާރަ ކުރީ "ފޭކު ރޭޕް" މި އިބާރާތް ބޭނުން ކޮށްފައި ވާ ބޮޑު ބެނަރެއް އަރުވައިގެންނެވެ. 1995 ގައި، ޗައިނާގެ ބެއިޖިންގ ގައި "އެންޖީއޯ ފޯރަމް އޮން ވިމެން" ގެ ނަމުގައި ބޭއްވުނު މަޝްހޫރު ބައިނަލްއަޤްވާމީ މަހާސިންތާގައި، ވީޑިޔޯ މެސެޖެއްގެ ޒަރީޢާއިން، ސޫ ޗީ ދެއްވި ތަޤުރީރުގައި، "ހަނގުރާމަތަކުގައި އެންމެ ބޮޑަށް ނިކަމެތި ވަނީ އަންހެނުންނާއި ކުޑަ ކުދީން" ކަމަށް ވިދާޅުވެ، ވަރަށް "އަސަރާ އެކު" ކަންބޮޑުވުން ފާޅު ކުރެއްވިއެވެ. ޖަމާލީދާ ބޭގަމަށް މަލާމާތް ކުރެއްވި އިރު، އޭނާގެ ހަނދުމަފުޅުގައި ކުރީން ދެކެވުނު ވާހަކަ ނެތީ ބާވައެވެ!\nއެއްވެސް އޮޅުމެއް ނެތެވެ. ސޫ ޗީ އެ ހުންނެވީ ވަކި ފަރާތަކަށް ޖެހިވަޑައިނުގެން، "ހަނުހުރުމެއްގައެއް" ނޫނެވެ. އޭނާ އެ ހުންނެވީ އޭނާގެ ކޮޅު އިޚްތިޔާރު ކުރައްވައިގެންނެވެ. އެއީ ޖެނޮސައިޑާއި، އަނިޔާވެރިކަމާއި، އިސްލާމޯފޯބިޔާގެ ކޮޅެވެ. އޭނާއަކީ ބުޑިސްޓް ޓެރަރިސްޓުންގެ ވަހުޝީ ޖަރީމާތަކުގެ ބައިވެރިއެކެވެ.\nރޮހިންގާ މުސްލިމުންގެ ތެރޭގައި ޤަތުލާއި، އަނިޔާ އާއި، ރޭޕާއި، ޢާއިލާގެ މެންބަރުން ގެއްލުމާއި، ބޮޑެތި ބަލިމަޑުކަން ފަދަ މުޞީބާތްތައް ތަޙައްމަލު ކުރަމުން ނުދާ އެއްވެސް ޢާއިލާއެއް ވާ ހެނެއް ހީއެއް ނުވެއެވެ. ބަރުމާގެ ސަލާމަތީ ބާރުތަކުން ހިންގާ ކޮންސެންޓްރޭޝަން ކޭމްޕުތަކުގައި އެމީހުންގެ ނޭވާ އުފުރިއަރަމުން ދަނީއެވެ. ވަރަށް "ކުޑަ ކުޑަދޮރަކުން، ދޭތެރެއަކުން" އެތެރެ ވާ ޚައިރާތުގެ ތަކެތި ފިޔަވައި، ތުއްތު ދަރިއަކަށް ދޭނެ ވެސް ރަނގަޅު ކާއެއްޗެއް، ބޯން ކަމުދާ ފެންފޮދެއް ވެސް އެމީހުންގެ އަތަކު ނުވެއެވެ. އެމީހުންގެ ވަށައިގެން އަނިޔާވެރި ފުލުހުންނާއި ސިފައިންގެ ޕޯސްޓުތަކާއި، ކަތިވަޅި އާއި ވަޅި އާއި އަލިފާނުން ހަތިޔާރު އަޅައިގެން އުޅޭ ބުޑިސްޓް ޓެރަރިސްޓުންނެވެ. ތިބި ތަނުން އެހެން ތަނަކަށް، ފުރާނަ އަތްމައްޗަށް ލައިގެން މެނުވީ، ދެވޭނެ ގޮތެއް ނެތެވެ. ޅަދަރީންނާ އެކު، ޢާއިލާތައް އެމީހުންގެ ޖިފުޓިތަކުގެ ތެރޭގައި ތިއްބައި އަންދައިލެވެނީއެވެ. ކުޑަކުދީންނާއި ބޮޑެތި މީހުން، ޖަމާޢަތް ޖަމާޢަތަށް، ވަޅުވަޅުގަނޑަށް އަޅައި ދިރިތިއްބައި ވަޅު ލެވެމުން ދަނީއެވެ. ތުއްތު ކުދީންގެ ކަރު ބުރި ކޮށްލެވި، ބޮޑެތި މީހުންގެ ހަށިތައް ކަތިވަޅީން ކޮށައިލެވެނީއެވެ. މި އަނިޔާތަކަށް ކެތް ނުކުރެވިގެން، ހަދާނޭ ނަހަދާނޭ ގޮތެއް ނޭނގިގެން، އަނގަމަތި މަސްއޮޑިފަހަރުގައި ބޭ އޮފް ބެންގޯލުގެ ގަދަފަދަ ކަނޑުތެރެއަށް އެމީހުންގެ އެތައް ހާސް ބަޔަކު ނުކުންނަމުން ދާ އިރު، އޭގެ ތެރެއިން އެތައް ބަޔަކު މާކަނޑުގައި ޙާލުގައި ޖެހި، ގަދަ ކަނޑުގެ ރާޅުތަކުގެ ޝިކާރަޔަކަށް ވެ ޣަރަގު ވަމުން ދަނީއެވެ.\nމި އަނިޔާވެރި ކަމުގެ ކޮޅެއް މެދެއް ޙައްދެއް މިނެއް އެބަ އޮތްތޯއެވެ؟\nމި ހުރިހާ ކަމެއް ހިނގަމުން ދާ އިރު، މުސްލިމު ޤައުމުތައް މަކުރޫހަ އަޑުއަޑުން ގުގުރި ދަމަދަމައިފައި ނިދަނީއެވެ. ބަރުމާޔާ ދެކޮޅަށް ޢިއްޒަތުއްނަފުސާއި، ޙުރުމަތާއި، ޝަރާފަތާ އެކު ތެދު ވާން ކެރުނު ހަމަ އެއް ޤައުމު ވެސް އިސްލާމީ ދުނިޔޭގައި ނެތެވެ. ތުރުކީ ފަދަ މަދު ޤައުމެއް ނޫނީ މި ކަމާ ޙަޤީޤަތުގައި ކަންބޮޑު ވެގެން އުޅޭ ތަނެއް ވެސް ނުފެނެއެވެ. މުސްލިމް އެތައް ޤައުމެއްގެ ސިޔާސީ އަދި އިޖުތިމާޢީ މަސްރަޙުން ވެސް ފެންނަނީ އިނގިރޭސީންގެ ތައްޕާހުން، ޞަލީބީންނާއި ސަހްޔޫނީންގެ އަންބޮނޑީން ކައިގެން އުޅޭ "ސޫ ޗީތައް" އަމިއްލަ ޤައުމުގެ ތަޚުތުތަކަށް ނުވެޑުވެވިގެން ތެޅިފޮޅޭ ތަނެވެ. ހުރީ ހިތާމައިގެ ކޮޅު ނެތް ކޮޅަށް ހުރި ހިތާމައެވެ. މުސްލިމުން ޣާފިލުކަމުގެ ނިންޖަކުން ނިދައިފައި ތިބި އިރު، ޞަލީބީންނާއި ޒައިނިސްޓުން އެ ތިބީ ބަރުމާޔަށް ވާގިވެރި ވާ ބައެއްގެ ގޮތުގައޭ ނޫނީ އަޅުގަނޑު ނުދަންނަވާނަމެވެ. ޞައްދާމު ޙުސައިން ނުގޮތަކަށް ވަޔެއް ލިޔަސް، އިންސާނީ ޙައްޤޭ، ޑިމޮކްރަސީއޭ ކިޔައި ބެރު ތަޅައިގެންފައި، ޢިރާޤަށް ބޮމާއި މިސައިލުގެ ވާރޭ އޮއްސި "އިންސާނީ ޙައްޤުތަކާއި ޑިމޮކްރަސީގެ ޣާޒީން" އެ ތިބީ ސޫ ޗީގެ ދިފާޢުގައެވެ. އިންސާފެއް، ޙައްޤެއް، ޙަޤީޤަތެއްގެ އަގެއް ނެތެވެ.\nޖަންގަލީގެ ގާނޫނުގެ ދުނިޔެއަށް މަރުޙަބާއެވެ!\nމިޔަންމާގެ އިންތިހާބުގައި ރޮހިންގާ މީހުންނަށް ވޯޓު ނުލެވޭ


ދިވެހި ސިވިލް ސަރވިސް ޤާނޫނަށް2ވަނަ އިޞްލާޙު ގެނައުމުގެ ބިލުގެ ސަބަބުން ސަރުކާރުގެ އެންމެ އިސްވެރިޔާއަށް އޮންނަންވާނެ މިންވަރަށްވުރެ ދައުރު ހަނިވެގެންދާ ކަމުގައި ރައީސުލްޖުމްހޫރިއްޔާ ވިދާޅުވެއްޖެ – Maldivian Democratic Party\n10 ޖުލައި 2010\nދިވެހި ސިވިލް ސަރވިސް ޤާނޫނަށް2ވަނަ އިޞްލާޙު ގެނައުމުގެ ބިލުގެ ސަބަބުން ސަރުކާރުގެ އެންމެ އިސްވެރިޔާއަށް އޮންނަންވާނެ މިންވަރަށްވުރެ ދައުރު ހަނިވެގެންދާ ކަމުގައި ރައީސުލްޖުމްހޫރިއްޔާ ވިދާޅުވެއްޖެ\nރައްޔިތުންގެ މަޖިލީހުން ފާސްކުރައްވާފައިވާ ދިވެހި ސިވިލް ސަރވިސް ޤާނޫނަށް2ވަނަ އިޞްލާޙު ގެނައުމުގެ ބިލުގެ ސަބަބުން ސަރުކާރުގެ ތަންފީޒީ ގުނަވަން ހިންގާނެ އެންމެ އިސްމީހުން ކަނޑައެޅުމުގައި، ސަރުކާރުގެ އެންމެ އިސްވެރިޔާއަށް އޮންނަންވާނެ މިންވަރަށްވުރެ ދައުރު ހަނިވެގެންދާ ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ.\nރައީސުލްޖުމްހޫރިއްޔާ މިހެން ވިދާޅުވީ، މިބިލް ތަޞްދީޤު ނުކުރައްވައި، އަނބުރާ ރައްޔިތުންގެ މަޖިލީހަށް ފޮނުއްވާފައިވާތީ، މިބިލް މަޖިލީހަށް ފޮނުއްވި ސަބަބުތައް ހާމަކުރައްވައި، އިއްޔެ އެމަނިކުފާނު ދެއްވި ހަފްތާގެ ރޭޑިޔޯ ޚިޠާބުގައި ވާހަކަފުޅު ދައްކަވަމުންނެވެ.\nރައީސުލްޖުމްހޫރިއްޔާގެ ރޭޑިޔޯ ޚިޠާބުގައި، މިނިވަން މުއައްސަސާތަކަށް މީހުން ހޯދުމާއި، އެމީހުންގެ ކިބައިގައި އެކަމުގެ ލަޔާޤަތާއި ޤާބިލިއްޔަތު ހުރިތޯ ބެލުމަކީ، ދައުލަތުގެ ތަންފީޒީ ބާރުގެ ތެރެއިން ކުރަންޖެހޭ ކަމެއް ކަމަށާއި، ރައްޔިތުންގެ މަޖިލީހުގެ ދައުރަކަށްވާންވާނީ، ސަރުކާރުން އެކަން ކުރައްވާފައިވަނީ ރަނގަޅަށްތޯ ބައްލަވައި، ފާރަވެރިވެ، މަޖިލީހަށް ސަރުކާރުން އެނަންތައް ހުށަހެޅުއްވުމުން، އެނަންތައް ފާސްކުރެއްވުން ނުވަތަ ނުކުރެއްވުން ކަމުގައި ވިދާޅުވިއެވެ.\nޤާނޫނުއަސާސީގެ 180 ވަނަ މާއްދާގެ (ށ) ގައިވާ “ރައްޔިތުންގެ މަޖިލީހަށް ހުށަހެޅޭ ނަންތަކުގެ ތެރެއިން” މި ޢިބާރާތަށް ރައީސުލްޖުމްހޫރިއްޔާ އިޝާރާތް ކުރައްވަމުން، ރައްޔިތުންގެ މަޖިލީހުން ސިވިލް ސަރވިސް ކޮމިޝަންގެ މެންބަރުން ކަމުގައި ފާސްކުރާނީ، ދައުލަތުގެ ވެރިޔާ ހުށަހަޅާ ނަންތަކެއްކަން، މި ޢިބާރާތުން ވަރަށް ސާފުކޮށް އެނގޭ ކަމަށް ވިދާޅުވިއެވެ. އަދި ސިވިލް ސަރވިސް ކޮމިޝަނަށް މެންބަރުން ހޯދުމުގެ މަސައްކަތަކީ، ރައްޔިތުންގެ މަޖިލީހުން ކުރާނެ ކަމެއް ނޫންކަމާއި، ރައްޔިތުންގެ މަޖިލީހަށް ނަން ހުށަހެޅުމަކީ ދައުލަތުގެ ވެރިޔާގެ ޙައިޘިއްޔަތުން ރައީސުލްޖުމްހޫރިއްޔާ ކުރާ ކަމެއްކަން، ޤާނޫނުއަސާސީގެ އެހެނިހެން މާއްދާތަކުންނާއި އަދި ޢަމަލު ކުރެވިފައިވާ އުޞޫލުތަކުން ސާފުވާކަން ރައީސުލްޖުމްހޫރިއްޔާ ބަޔާން ކުރެއްވިއެވެ.


Maziya Ge Coach Akah Nizambe Hamajahssaifi - Vaguthu\nމާޒިޔާ ސްޕޯޓްސް އެންޑް ރެކްރިއޭޝަނުގެ ކޯޗު ކަމަށް މުޙައްމަދު ނިޒާމް (ނިޒާމްބެ) ހަމަޖައްސައިފިއެވެ.\nމިދިޔަ ސީޒަނުގައި މާޒިޔާ އަށް ކޯޗުކަން ކޮށްދިން މެސެޑޯނިއާގެ ކޯޗު މަރުޖާން ސެކުލޮސްކީ ކްލަބާއެކު ހަދާފައިވާ ކޮންޓްރެކްޓް ހަމަވުމުން އޭނާ ވަނީ މިހާރު ދޫކޮށްލައިފައެވެ. މި ދަނޑިވަޅުގައި ސެކުލޮސްކީގެ އެއްބަސްވުން އާ ނުކުރަން މާޒިޔާއިން ނިންމީ ކޮވިޑް-19 ގެ ސަބަބުން ކްލަބަކަށް ދިމާވެފައިވާ މާލީ ދަތިތަކާ ގުޅިގެންނެވެ.\nސެކުލޮސްކީ ދޫކޮށްލުމަށްފަހު މާޒިޔާ އިން ބުނީ އެ ޓީމާ ދެން ހަވާލުވާނީ ދިވެހި ކޯޗެއް ކަމަށެވެ. އެގޮތުން މިވަގުތު ރާއްޖޭގެ އެންމެ މޮޅު ކޯޗުންގެ ތެރޭގައި ހިމެނޭ ނިޒާމްބެ ވަނީ މާޒިޔާގެ އެއްބަސްވުމުގައި ސޮއިކޮށްފައެވެ. ނިޒާމްބެ މާޒިޔާއާ ހަވާލުވިއިރު، އޭނާއަކީ މާޒިޔާ ފުރަތަމަ ޑިވިޝަނުގައި ވާދަކުރަން ފެށި ފަހުން އެ ޓީމަށް ކޯޗުކަން ކޮށްދޭ ދިވެހި ތިންވަނަ ކޯޗެވެ. ނިޒާމްބެގެ ކުރިން މާޒިޔާއަށް އިރުޝާދުދިން ދިވެހި ކޯޗުންނަކީ އިސްމާއިލް މަހަފޫޒް (އިންމަ) އާއި އަލީ ސުޒޭނެވެ.\nނިޒާމްބެ އެންމެ ފަހުން ކޯޗުކޮށްދިނީ ބަންގްލަދޭޝްގެ ޕްރިމިއާ ލީގުގެ ކްލަބެއް ކަމަށްވާ ސައިފް ސްޕޯޓިން އަށެވެ. ސައިފްއާ އެކު ނިޒާމްބެ ނުކުތް ހަމައެކަނި މުބާރާތް ކަމަށްވާ ފެޑެރޭޝަން ކަޕްގެ ކުއާޓާ ފައިނަލުން ސައިފް ކެޓުމާ އެކު މެނޭޖްމަންޓާ އެކު ބޭއްވި މަޝްވަރާތަކަށް ފަހު ނިޒާމްބެ ވަނީ އެ ކްލަބުގެ ކޮންޓްރެކްޓް އުވާލައިފައެވެ.\nދެ ވަނަ ޑިވިޝަނުން 2014 ވަނަ އަހަރު ރާއްޖޭގެ ޓީސީ ސްޕޯޓްސް ކްލަބު ޕްރޮމޯޓްކޮށްދީ ނިޒާމްބެ ވަނީ އެ ކްލަބަށް 2018 ވަނަ އަހަރުގެ ސީޒަނުގެ ދިރާގު ދިވެހި ޕްރިމިއާ ލީގު ކާމިޔާބުކޮށްދީފަ އެވެ. އޭގެ ކުރިން ނިޒާމްބެ ވަނީ ޓީސީ އަށް 2017 ވަނަ އަހަރު ބަންގްލަދޭޝްގައި ބޭއްވި ޝެއިހް ކަމާލް ކަޕް ޗެމްޕިއަންކަން ވެސް ހޯދަައިދީފައެވެ. ނިޒާމްބެ ޓީސީ ދޫކޮށްލުމަށްފަހު ދެން ހަވާލުވީ 16 އަހަރުން ދަށުގެ ގައުމީ ޓީމާއެވެ. ނިޒާމްބެ ގައުމީ ޒުވާން ޓީމު ދޫކޮށްލީ ސައިފުން ފުރުސަތު ލިބުމުންނެވެ.\nމާޒިޔާއާ ހަވާލުވެ ނިޒާމްބެ އަށް އޮތް ފުރަތަމަ ޗެލެންޖަކީ އޮކްޓޫބަރު މަހު ރާއްޖޭގައި ބާއްވާ އޭއެފްސީ ކަޕްގެ މެޗުތަކެވެ. އޭއެފްސީ ކަޕްގެ ގްރޫޕް ސްޓޭޖުގެ މެޗުތަށް ކުޅެން ހަމަޖެހިފައިވާ ތާރީހަކީ 23 އޮކްޓޫބަރ އިން ފެށިގެން ނޮވެމްބަރު4އާއި ހަމައަށެވެ.\nމާޒިޔާ ގްރޫޕް ސްޓޭޖުން ފުރުސަތު ހޯދީ ކޮލިފައިން ބުރު ކާމިޔާބު ކުރުމަށް ފަހުއެވެ. ޕްރިލިމިނަރީ ބުރުގައި މާޒިޔާ އިން ވަނީ ބަންގްލަދޭޝްގެ ޑާކާ އަބަހާނީގެ މައްޗަށް ކުރިހޯދައިފައެވެ. އަދި ޕްލޭއޮފް ބުރުގައި ވަނީ އިންޑިއާގެ ގަދަ ބާރު ބެންގަލޫރު ކަޓުވާލައިފައެވެ.\nގްރޫޕް ސްޓޭޖްގެ ދެކުނު އޭޝިއާ އަށް ހާއްސަ ގްރޫޕުގައި ނިޒާމްބެގެ ކުރީގެ ޓީމު ޓީސީގެ އިތުރުން ދެން އޮތީ ބަންގްލަދޭޝްގެ ޗެމްޕިއަން ބަޝުންދުރާ ކިންގްސް އާއި އިންޑިއާގެ ޗެންނާއީ ސިޓީ އެވެ.\nގްރޫޕް ސްޓޭޖުގައި ބާކީ ފަސް މެޗު ކޮންމެ ޓީމެއް ނުކުޅެ އޮތްއިރު، ކޮންމެ ދެ މެޗެއްގެ ދެމެދު ދެ ދުވަހުގެ ބްރޭކެއް ލިބޭނެއެވެ. މާޒިޔާ ކުޅުނު ފުރަތަމަ މެޗުގައި އެޓީމް ވަނީ އިންޑިއާގައި އެގައުމުގެ ޗެންނާއީ އާ ވާދަކޮށް 2-2 އިން މެޗް އެއްވަރުކޮށްފައެވެ.\nގައުމީ ފުޓްބޯޅަ ޓީމުގެ މިޑްފީލްޑަރު އިއްބެ ކައިވެނިކޮށްފި\nއާޒިމް އުޅުއްވަނީ ފުޓުބޯޅައިގެ ތެރެޔަށް ސިޔާސީ ނުފޫޒު ވައްދަން - މާޒިޔާ\nޖުލައި 21, 2020 22:11\nމިގޮލާ މީ އެއްތާކުވެސް ހަރުލާ ގޮލައެއް ނޫން ދޯ. ތިމާ އަށް ތިމާ ފެނިފަ\nއޮގަސްޓް 24, 2020 12:17\nމި މާޒިޔާ އަކީ ފިސާރި ޔާމީނުވެގެން ފުޓުބޯޅަ ކުޅެން އުޅޭ ބަޔެއް!


ނުބައި ކަންކަމަށް ހިތްވަރުދިނުން މަނާ ނުކުރާނަމަ ﷲގެ ކޯފާ އައުމަކީ ދުރުކަމެއް ނޫން: ހުތުބާ – Haftha\nSat, 18 January, 2020, 2:26 pm\nނުބައި ކަންކަމަށް ހިތްވަރުދިނުން މަނާ ނުކުރާނަމަ ﷲގެ ކޯފާ އައުމަކީ ދުރުކަމެއް ނޫން: ހުތުބާ\nނުބައި ކަންކަމަށް ހިތްވަރުދޭ މީހުންނާ އެކަންކަން މަނާ ކުރުމަށް މަސައްކަތް ނުކުރާ ބައެއްގެ މައްޗަށް ﷲގެ ކޯފާ އައުމަކީ ދުރުގައިވާ ކަމެއް ނޫން ކަމަށް މިއަދުގެ ހުކުރު ހުތުބާގައި ވިދާޅުވެއްޖެއެވެ.\n“ބަދު އަހްލާގީ އަމަލުތަކަށް ގޮވާލުމާއި ފެތުރުމުގެ ނުބައިކަން” ގެ މައުޟޫއަށް މިއަދު ދިން ހުކުރު ހުތުބާގައި ވިދާޅުވީ، އިއްފަތްތެރި އަބުރުވެރި މުޖުތަމައުއެއް ބިނާކުރުމަށް މަސައްކަތް ކުރުމަކީ އިސްލާމީ މުޖުތަމައުގެ އަފުރާދުންނާއި ޖަމްއިއްޔާ ޖަމާއަތްތަކާއި ދައުލަތުގެ އެންމެހައި މުއައްސަސާތަކުން ކޮންމެހެން ކުރަންޖެހޭނެ ކަމެކެވެ.\nނަމަވެސް އިސްލާމީ ގައުމެއްގައި ހުރުން އެކަށީގެންނުވާ ކިތަންމެކަމެއް މިއަދު ދިވެހި އިސްލާމީ މުޖުތަމައުގައި ފެތުރެމުންދާކަމަށާއި އެފަދަ ނުބައި ކަންކަމަށް ގޮވާލުމަކީ އިންސާނުންގެ ފިތުރަތާއި ޝަރީއަތުގެ ހުކުމްތަކާ ދެކޮޅަށް ނުކުމެ، ހިންގޭ ނުބައި ޖަރީމާއެއްކަމުގައި މެނުވީ ނުވާނެ ކަމަށް ހުތުބާގައި ވިދާޅުވިއެވެ.\n“ނުބައި ކަންކަމަށް ހިތްވަރުދީ، ލަފާދީ، ބާރުއަޅައިއުޅޭ މީހުންނާ އެކަންކަން މަނާ ކުރުމަށް މަސައްކަތް ނުކުރާ ބައެއްގެ މައްޗަށް ﷲގެ ކޯފާ އައުމަކީ ދުރުގައިވާ ކަމެއް ނޫނެވެ،” ހުތުބާގައި ވިދާޅުވިއެވެ.\nއެގޮތުން މުސްލިމުންގެ ތެރޭގައި ފާހިޝް އަމަލުތައް ފަތުރަން ލޯބިކުރާ މީހުންނަށް ހުރި އަޒާބުގެ ވާހަކަ ބަޔާން ކުރައްވާ ﷲ ތައާލާ ވަހީ ކުރައްވާފައިވެއެވެ.\n“ހަމަކަށަވަރުން، އީމާންވި މީހުންގެ ތެރޭގައި ހުތުރުކަންބޮޑު ފާފައިގެ ވާހަކަ އާއި އަމަލު، ފެތުރިގެންދިއުމަށް ލޯބިކުރާ މީހުން (ދަންނާށެވެ!) ދުނިޔެ އާއި އާހިރަތް ގައި ވޭންދެނިވި އަޒާބު އެމީހުންނަށް ހުއްޓެވެ. ﷲ ދެނެވޮޑިގެންވެތެވެ. އަދި ތިޔަބައިމީހުންނަކަށް ނެނގޭތެވެ،”\nމީގެ އިތުރުން ގައުމެއްގައި ފާހިޝް އަމަލުތައް ފެތުރިއްޖެނަމަ ތާއޫނު ބައްޔާއި ކުރިން އެ ބަޔަކު ނުވެސް ދަންނަ ބާވަތް ބާވަތުގެ ބަލިތައް ފެތުރިދާނެކަން ބަޔާން ކުރައްވާ ރަސޫލާ صلى الله عليه وسلم ހަދީޡް ކުރައްވާފައިވެއެވެ.\n“ބަޔަކު މީހުންގެ ތެރޭގައި ފާހިޝް ކަންތައް ފެތުރި އެ މީހުން ފާޅުގައި އެ ކަމަށް ގޮވާލައި ހިސާބަށް ހިނގައްޖެނަމަ އެބައެއްގެ ތެރެއަށް ތާއޫނު ބައްޔާއި ކުރިން އުޅުނު މީސްތަކުންގެ ތެރޭގައި ފެތުރިފައިވާ ނުބާ ބަލިމަޑުކަން ފެތުރިދާނެކަން ކަށަވަރެވެ،”\nފާހިޝް ކަންކަމަށް ހިތްވަރުދީ އެކަމަށް ގޮވާލާ މީހުންނަށް ވެސް ތައުބާގެ ދޮރު ﷲ ހުޅުއްވައި ދެއްވާފައިވާކަން ފާހަގަކުރައްވާ ހުތުބާގައި ވިދާޅުވީ، އެފަދަ ކަންކަމުގެ ތެރެއަށް އަރަގުވެތިބެ، ތައުބާނުވެ ﷲގެ މަތިން ހަނދާންނެތި ކޮށްލައިތިބެ އުމުރުން ދުވަސްވުމުން ތައުބާ ވާނެމޭ ބުނެ ތިއްބާ މަރުވާ މީހުންގެ ތައުބާ ގަބޫލުނުކުރައްވާނެ ކަމަށެވެ.\nކަންމިހެން އޮތުމާއެކު ފާހިޝް އަމަލުތަކަށް އަރައިގަނެފައިވާ މީހުން ތައުބާވުމަށް އަވަސްވުން ލާޒިމްވެގެންވާ ކަމަށް ހުތުބާގައި ވިދާޅުވިއެވެ.


Verikan dhamahattan komme gaanooneh ves badhalu kuraanan-Adhurey\nވެރިކަން ދަމަހައްޓަން ކޮންމެ ޤާނޫނެއް ވެސް ބަދަލު ކުރާނަން- އަދުރޭ\nރައީސް ޢަބްދުﷲ ޔާމީންގެ ވެރިކަން ދެމެހެއްޓުމަށް ކޮންމެ ޤާނޫނެއް ވެސް އިސްލާޙް ކުރާނެ ކަމަށް ޢަބްދުއްރަޙީމް (އަދުރޭ) ވިދާޅުވެއްޖެއެވެ.\nޕީޕީއެމް އިން މިއަދު ބޭއްވި ނޫސްވެރިންގެ ބަދަލުވުމެއްގައި ވާހަކަދައްކަވަމުން އެ ޕާޓީގެ ނައިބު ރައީސް އަދި ފޮނަދޫ ދާއިރާގެ މެންބަރު ޢަބްދުއްރަޙީމް ޢަބްދުﷲ (އަދުރޭ) ވިދާޅުވީ ރައީސް ޔާމީންގެ ވެރިކަމާ ދެކޮޅަށް ނިކުންނަ ކޮންމެ ބަޔަކާ ދެކޮޅަށް މަސައްކަތް ކުރަން ތައްޔާރަށް ތިއްބެވި ކަމަށެވެ. މިހާ ވަރަށް ރައްޔިތުންނަށް އިސްކަންދޭ ސަރުކާރެއް ދުވަހަކުވެސް އުފެދިފައި މީގެ ކުރިން ނުވާ ކަމަށް އަދުރޭ ވިދާޅުވިއެވެ. އެހެން ކަމުން ސަރުކާރު ބަލިކަށިވިޔަ ނުދެއްވުމަށް މަސައްކަތް ކުރައްވާނެ ކަމަށް ވެސް އޭނާ ވިދާޅުވިއެވެ.\nއަދިވެސް އިތުރު ބިލްތައް ފާސްކުރަން ވެއްޖެއްޔާ ފާސް ކުރާނެ ކަމަށް ވެސް އަދުރޭ ވިދާޅުވިއެވެ. ރައީސް ޔާމީންގެ ވެރިކަން ދަމަހައްޓަން އިސްލާޙު ކުރަން ޖެހޭ ކޮންމެ ގާނޫނެއް ފާސް ކުރާނީ އިދިކޮޅު މީހުން ދައްކާ ވާހަކަތަކަށް ކުޑަވެސް ފަރުވާއެއް ނުބަހައްޓައި ކަމަށް ވެސް އޭނާ ވިދާޅުވިއެވެ. އިތުރަށް ވާހަކަ ދައްކަވަމުން ވިދާޅުވީ ޕީޕީއެމް އަދި އެމްޑީއޭގެ ރައްޔިތުންގެ މަޖިލީހުގެ މެމްބަރުންނަކީ ޤައުމަށްޓަކައި ވާން ޖެހުނު ކޮންމެ ޤުރުބާނީއެއް ވަރަށް ކެރިގެން ވާން ތިއްބަވާ ބައެއް ކަމަށެވެ.\nމިއަދު ފާސް ކުރި އެންޓި ޑިފެކްޝަން ބިލަކީ ރައްޔިތުންގެ ކަންބޮޑުވުމެއް ގޮތުގައި އެތައް ދުވަހަކު އޮތް މައްސަލައެއް ކަމަށާއި މިއަދު ޕީޕީއެމް އަދި އެމްޑީއޭ ކޯލިޝަނުން އެކަން ނިމުމަކަށް ގެނައި ކަމަށްވެސް އަދުރޭ ވިދާޅުވިއެވެ. އަދި އެކަން ކޮށްފައި ވާނީ އެ ދެ ޕާޓީގެ މެންބަރުންނަށް ވެސް ލިބޭ ބާރުތަކެއް ދޫކޮށްލައިގެން ކަމަށް އެބޭފުޅާ ވިދާޅުވިއެވެ. އޭގެ ސަބަބުން ގޮނޑި ވިއްކުން އެއްކޮށް ހުއްޓުމަކަށް އަންނާނެ ކަމަށް ވެސް އަދުރޭ ވަނީ ވިދާޅުވެފައެވެ. މިއަދު ޤައުމަށްޓަކައި ނިންމި ނިންމުމުގެ ސަބަބުން ދެން މަޖިލީހަށް ކުރިމަތިލާނީ އިޚްލާޞްތެރިން ކަމަށާއި ގޮނޑީގެ ބޭނުމުގައި އަމިއްލަ ފައިދާ ބޭނުންވާ މީހަކަށް ދެން މަޖިލީހަކަށް ކުރިމަތިލާކަށް ނުކެރޭނެ ކަމަށް ވެސް އަދުރޭ ވަނީ ވިދާޅުވެފައެވެ.\nއަދުރޭ މިހެން ވިދާޅުވެފައިވާ އިރު އިދިކޮޅު ފަރާތްތަކުން ވަނީ މިއަދު ފާސް ކުރެވުނު ދެ ބިލް ބާޠިލް ކުރުމަށް ސުޕްރީމް ކޯޓަށް ހުށަހަޅާފައެވެ.